
ET OFFER. 



1332 døde Kong Christopher. Et Par Slotte var 
alt, hvad han raadede over af Land og Rige; Resten 
var pantsat til fremmede Herrer: Grev Gert plyndrede 
i Fyn og Jylland, Grev Johan i Østdanmark ; — Sønder- 
jylland havde Hertug Valdemar til Len. Alle Forsøg 
paa at bryde Aaget var frugtesløse og medførte nye 
Hjemsøgelser. Saa indledede den kloge Grev Gert 
Underhandlinger med Hertugen for at tilbytte sig Sønder- 
for Nørrejylland, at han kunde faa sit samlet; var det 
lykkedes, havde det været ude med Danmark; Jyderne 
hørte derom og rejste sig paany til en sidste fortvivlet 
Kamp; Gert lo ad deres afmægtige Harm, hvervede 
friske Tropper fra Rhinlandene, de forfærdelige Gunz- 
høver, og rykkede med 10,000 Mand ind i det ulykkelige 
Panteland. Der delte han sin Hær i tre Dele; med 
de 4,000 drog han selv til Randers. Mord, Rov og 
brændende Landsbyer viste, hvad Vej han tog. 

Saa randt op den 1ste April 1340. Niels Ebbesen 
gik med sin lille forvovne Flolf ind i Randers By og 
nedhuggede Tyrannen paa hans Magts Tinde. Danmarks 
Rige var reddet. 



Lidt over Middag, Dagen før dette stod paa, stand- 
sede en brynjeklædt Rytter sin Hest uden for et lidet 
Hus i Udkanten af de Folby Skove. Med Tømmen 
over venstre Arm traadte han hen til Døren og 

bankede paa. Ingen svarede. Han tog i Laasen; der 
var stænget inde fra. 

»God Ven! Luk kun op!« sagde han med Ansigtet 
til Dørsprækken. 

»Hvem er det? c spurgte fra Stuen en noget frygt- 
som Kvinderøst. 

»Ja kender du mig ikke paa Mælet, Else Hans- 
datter?« 

Et Forundringsudraab og et hastigt tilføjet: »Nu 
kommer jeg.« 

Rytteren bandt i stor Skynding sin Hest; Stangen 
blev trukken fra, og Døren aabnet. 

Det var en ung Svend og en ung Pige, der mødtes 
foran Arnen i det fattige Rum, og der var ingen ellers 
til Stede. 

Han gav Haand og beholdt hendes lidt i sin. 

»Det er sælsomt, at vi skal mødes her, Else!« Et 
langt, ømt Blik fulgte med Ordene. 

»Hvor fandt du hid?€ spurgte hun ogtogHaanden 
til sig. 

»Jeg kommer fra Tranbjærg. Af eders gamle 
Naboer hørte jeg, hvor ilde det var gaaet: atHolsterne 
havde lagt al eders Ejendom øde, og at saa Herre- 
manden paa Nørreris havde overladt eder denne Hytte ; 
— I er jo fostrede sammen: du og Svend, hans 
Søstersøn. « 

»Hav Tak, Jørgen, at du vilde umage dig hid. Ja 
nu er vi fattige nok.« 

»Det vidste jeg ikke, da jeg gav mig paa Vej, saa 
det er ikke eders Uheld, der giver mig Mod til at 
komme, enddog der var intet andet, der skilte os, 
Else, end det, at I fordum var for rige.« 

»Det er fem Aar siden, vi sidst saas,« svarede 
Else og vendte sig mod Arnen for at lægge paa Ilden. 

Jørgen satte sig. 

»For fem Aar siden stod jeg for Styret i din 
Moders Gaard, og der var ingen, hun troede saa vel 
som Sønnen af hendes fattigste Gaardsidder. Hvorfor 
jeg fik Løbepas, ved du, Else. Men der jeg drog af 



din Moders Gaard, svor jeg stiltiende, at om Gud vilde 
forunde mig Liv og Helsen, skulde jeg vide åt komme 
igen og det som hendes Lige. Det har været svare 
Tider for Landet, og er det til visse endnu; men for 
en rask Svend, der ved, hvor han styrer hen og nytter 
Børen, er der noget at gøre. Og derfor kom jeg hid 
i Dag for at sige din Moder, at jeg her i Lommen har 
Fæstebrev paa den Haldum Brydegaard. Jeg haaber, 
Else, at du endnu er mig god.« 

Han red over Bænkeenden i frembøjet Stilling og 
saa ned for sig, medens han øvede den Kunst at drage 
højre Haand ud og ind ad Brynjehandskens Split; hun 
sad henne paa den lave Arnekant og skrev Streger i 
Asken med en sveden Pind. Der var en fire Alen Rum 
imellem dem. 

»Moder er gaaet ud i Skoven at sanke Grenebrænde. 
Det er saa fattig Folks Sæd, ved du.« 

»Jeg tør kanske bie hos dig, Else, til hun kommer 
hjem. Lider hun ellers vel, din Moder?« 

»Det gaar an. — Hvem er din Husbond, Jørgen?« 

»Min første Husbond var Ove Hals — — .« 

»Den Forræder!« 

»Else!« udbrød Rarlen med et Sæt og saa over- 
rasket op. 

»Staar han ikke i Holstergrevens Sold?« 

»Da jeg tog Tjeneste hos ham, stod han ikke. 
Siden svor han til Greven som og mange andre af 
Landets gode Mænd. Hvad ondt var deri? Er ikke 
Greven vor eneste rette Herre?« 

»Den kullede Greve!« Hun skød et mørkt Side- 
blik efter Svenden. 

»Er ikke Landet pantgivet ham, og kendes det 
ikke for Ret over al Verden, at om én laaner Penge 
af anden Mand og giver Pant derfor, da tilhører Pantet 
denne, naar Fristen er ude, og Skyldneren ikke kan 
løse det?« 

»Og saa er Grev Gert Jyllands rette Herre?« Elses 
Stemme dirrede. 

»Jeg skønner ikke bedre; Kong Christopher er jo 

død. Men det vil da næppe hue dig, kan jeg tænke, 
at min anden Husbond just er denne Grev Gert, enddog 
det ikke var for min Udyds Skyld, at jeg kom saa vidt, 
— saa vidt, at jeg nu tælles blandt hans Livsvende 
og tjener ham for Bord og Seng.« 

»Tvi dig, Jørgen!« raabte Else, kastede sin Pind 
i Ilden og drejede sig harmfuldt mod ham. »Er det 
kommet dertil nu, at jydske Svende staar Vagt for 
Landets argeste Fjende, den Røver og Ildværksmand 
han er. — Jørgen! Jørgen!« og Pigen var Graaden 
nær. >Est du da plat forblindet?« 

»Det maa jeg vel være,« svarede Karlen bleg i 
Aasynet og rejste sig. »Men det er da aleneste min 
Elskov til dig, Else, der har voldet det; thi jeg saa 
ingen anden Vej til at vinde dig. Og jeg har altid 
ment, at ærlig Troskab var Svendens første Pligt, ikke 
at være sin Herres Dommer. Ved saadan Tjeneste 
vandt jeg den Arne, jeg nu saa mindelig beder dig 
dele halvt med mig, og ved den er der ogsaa en Plads 
for din Moder.« 

Else rejste sig. »Jeg vil sige dig et, Jørgen: Hver 
dansk Ridder eller Svend, der har staaet Grev Gert 
saa nær som du og ikke friet Landet for dette Vilddyr, 
kalder jeg en Forræder mod Danmark. Det er du. Gaa 
fluks herfra, Jørgen! Jeg vil aldrig være din Hustru. 
Aldrig.« 

Med nedstrakte Arme og knyttede Hænder stod 
den høje Pige foran Holstergrevens Svend. Ordene 
faldt som Hammerslag; Læberne sitrede, de mørke 
Øjne truede. 

Jørgen stirrede en Stund maalløs paa disse Læber, 
medens Elskov og krænket Stolthed kæmpede haardt 
om Ordet. 

»Du ved ikke, hvad du siger, Else^ og deri ligner 
du andre Kvinder, at du tager stærkt paa Veje for en 
ringe Aarsags Skyld. Hvad angaar det os, hvo der er 
Herre i Landet? eller tror du, de store bryder sig om 
os Smaafolk uden for den Tjenestes Skyld, vi yder 
dem? Det er da billigt, mener jeg, at vi gør os betalt 

p^a bedste Maade. — Nej, Else! Du skal ikke svare 
mig nu. Jeg har Ærinde til Sagebrok og rider tilbage 
gennem Folby om et Par Timer. Da vil jeg atter høre 
herned, og da vil du være anderledes sindet end i 
denne Stund.« 

»Du vil ingen træffe til Huse,« svarede Else fast. 
> Hvad den kullede Greve og hans Svende her til Lands 
kalder deres, skal hverken Moder eller jeg have Part i. c 

Uden at svare forlod han Huset. Else sank ned 
paa Arnekanten, dækkede for Ansigtet med sine Hænder 
og sad en rum Tid saaledes. Omsider hørte hun 
Stemmer udenfor og kendte Moderens Fodslag paa 
Stenbroen. Hun skyndte sig op og flygtede ind i 
Soverummet, et lidet Aflukke med en Seng, skilt fra 
Stuen ved en tynd Bræddevæg. 

Først kom Moderen ind. Else hørte hende smaa- 
skænde. 

»Render Pigen nu sin Vej uden at lukke efter sig! 
Hun er nok ikke ræd for Pengeskrinet. Ja, ja, Sven! 
Sæt dig ned og lad os høre, hvordan det staar til paa 
Nørreris!« 

»Jeg skal ikke sidde,« kom der til Svar. »Mit 
Ærinde er først at bringe eder denne Kurv fra min 
Frænke : et Brød og lidt Sulemad — og dernæst at 
byde dig Farvel, Fostermoder.« . 

»Ja Tak for Kurven. Men Farvel? Hvad skal 
det sige?« 

»Morbroder ha'r været i Randers. Grev Gert bød 
ham haarde Kaar: rømme Landet eller sværge Troskab.« 

»Gud naade! Gud naade!« og Else hørte Moderen 
slaa Hænderne sammen i Forfærdelse. »Det Djævels 
Utyske han er. Skal der da aldrig vorde Ende paa 
hans Herredom?« 

»Det skal der, vil Gud.« 

»Men naar? Naar? — Nødes I virkelig til at 
rømme Gaard og Land for den udlændiske Varulv? 
Guds og alle Helgens Fordømmelse være over ham! 
Ved I intet andet Raad?« 

»Vi rømmer ikke. Fostermoder. Vi følges ad til 

Randers alle Mand — og det endnu i Nat — for at 
gæste hans Naade Greven. Og er det da vor Agt med 
det samme at gøre en brat Ende paa hans Herredom.« 

»For Gud I Det er en dristig Færd. Men kære, 
gode Børn: I slipper aldrig levende fra Grevens Herberg.« 

»Det gør intet, siger Morbroder, naar han kun 
ikke slipper levende fra os. Nu gør vi Begyndelsen; 
der bliver nok efter os, som kan fuldende* Far vel, 
gode Fostermoder! Hav Tak for alt, og hils Else! 
Lev vel! Lev vel! om vi ikke skal ses mere.« 

De sidste Ord lød fra Døren i Bortgang. 

>Aa Gud! Jeg evner ikke at samle alt dette eller 

forstaa men kære, gode Svend!« Den gamle 

fulgte efter. »Hør et godtRaad. I skal jo over Sønder- 
broen .« 

Else havde lyttet aandeløst efter. Blodet var 
strømmet hende til Kinderne, Hænderne holdt hun 
løftede, knugede i brændende Bøn. »Gud almægtigste, 
følg dem I Frels, frels vort ulykkelige Land ! « mumlede 
hun halvhøjt og vilde i begejstret Medfør rive Døren 
op og ile ind til Fosterbroderen, den raske Dreng, der 
ikke var mere ræd for den visse Død. Men med Tanken 
i Grevens Herberg var dens næste Vingeslag Jørgen, 
og Ordene »tjener ham for Bord og Seng« gennem- 
isnede hende fra Hoved til Fod. Niels Ebbesøn og 
hans Mænd red frem; Hestene fyldte Grevens Gaard, 
Hovene klaprede, Vaabnene klirrede. Nu sprængte de 

Døren til Forsalen, huggede Vagten ned . Hvem 

var Vagten? Jørgen. Gik Vejen til Grevens Kammer 

kun over hans Lig? Og Landets Frelse drog sig 

som et blegt Billede tilbage paa Sjælens Baggrund, 
medens Elskov med mylrende Munde og hellige Krav 
fyldte Vilje og Sind. Han først. Hvad han end havde 
fejlet: al hans Gerning bar hendes Navn; han skulde 
ikke dø, naar et Ord af hende kunde frelse ham. Men 
han kom næppelig til hende igen. Saa maatte hun til 
ham; han red jo gennem Folby tilbage; der kunde 
hun træffe ham. 

Og hvad vilde hun saa? Sige ham, at hun angrede 

sine usindige Ord og gerne vilde være hans Faefstemø? 
at det i Nat gjaldt Grevens Liv og hans med, hvis 
han ikke rømte? — Og dersom han just saa ikke 
rømte? Da var det de andres visse Undergang, Danmarks 
maaske. Var det nu hende, der for at vinde sin 
Hjertenskær skulde forraade Land og Rige — hun, 
der nys stod saa sikker og domfældte ham? Aldrig, 
aldrig! Men se ham endnu en Gang, tage ham med 
sig og frelse ham, om det var muligt, maatte hun, og 
der var ingen Tid at spilde. 

Hun slog et Klæde om Hovedet og skyndte sig 
af Sted. Først et Stykke Skovvej, saa tværs op over 
et Par udyrkede Marker og en græsgroet Vænge, saa 
Adelvejen. Øde og ubefærdet snoede den sig gennem 
Egnen, op og ned i lange, lave Bølger; til højre laa 
Folby med sin anselige Stenkirke, til venstre et Par 
nedbrændte Gaarde, de yderste i Byen til den Side. 
Et Kampestenshjørne stod endnu; bag det tyede hun 
ind og satte sig forpustet paa nogle nedstyrtede, halv- 
forkuUede Bjælker. 

Halvforkullede Bjælker, Mur uden Tag, en sunken 
Arne med blodplettede Stene, hist og her en Stump 
af Bohave mærket af baade Økse og Baal : det var om 
hende ; over hende buede Himlen sig høj og blaa med 
hvide, sejlende Skyer og Lærkesang. Vaaren meldte 
sit Komme trods de ubesaaede Marker, de øde Vange 
og brændte Byer. Skulde det ogsaa vaares for Danmarks 
Folk? 

Hovslag Sydfra. Hun sprang op, og gennem et 
Skaar i Muren saa hun — endnu noget borte — 
Rytteren, paa hvem hun ventede. 

I samme Nu hun blev ham vår, sank hun atter 
ned, som vilde hun i Forfærdelse flæle sig for den 
grevelige Svend, som maatte hun inden Afgørelsens 
Øjeblik tage Miner og Læber i Ed paa, at de ikke 
skulde forraade Hjertets usigelige Angest. Ak, hvor 
skælvede hun ikke for dette Øjeblik nu, for disse 
Miner og Læber! — Elselille, han har endnu ikke set 
dig. Lad ham drage sin Skæbne i Møde! Hva 

ligger der paa hans Liv, paa din Lykke? — og hun 
dukkede sig end dybere ned, knugede Hænderne i 
Skødet og bad en forvirret, viljeløs Bøn om Kraft til 
at lade ham ride uænset forbi. 

Hans Hest prustede tæt ved. Hovslagene gav 
syngende Genlyd mod Muren, hun laa bag. Halvt 
uden at vide eller ville sprang hun op og stod saa der 
paa den sorte Bjælke, slank og høj med hede Kinder 
og vaade Øjne, hængende Arme og Hænderne endnu 
knugede i hinanden, da han fik hende at se. 

Han var snart der inde. 

>Hav Hjertens Tak, at du kom,« udbrød han 
glædestraalende og greb begge hendes Hænder. >Du 
og j®g — Elselille! Det er Hovedsagen.« 

»Jeg vil gerne være din Hustru,« sagde hun lang- 
somt og vejende, »om du har mig kær, som du siger. 
Men den Brydegaard, Greven gav dig, skal du lade 
fare. « 

Hun havde beholdt sit Fæste paa Bjælken, saa 
hendes Ansigt var lidt højere oppe end hans. Det, 
sænkede Blik optog uudsletteligt i sit dybe, alvorsfulde 
Spejl hans Aasyns Billede Træk for Træk, medens hun 
talede til ham og derefter lyttede til Svaret. 

»I denne Stund kunde jeg love dig alt,« genmælede 
den lykkelige Svend. »Naar kun du vil være min, 
har jeg al den Løn, mit Hjerte begærer, og dobbelt 
stor og liflig tykkes den mig nu, efter at jeg troede 
den tabt for stedse. Men da er jeg atter en fattig 
Svend, Else, og ved næppe, hvad Hjem jeg kan 
byde dig.« 

»Bliver det end nok saa ringe, jeg vorder dog 
gladere dér end i den Haldum Brydegaard, — og saa, 
Jørgen, maa du gange af Tjeneste hos Greven.« 

»Har du ikke flere Vilkaar,« skæmtede Svenden 
og vilde lægge sin Arm om hende. Men hun værgede 
af med en Haand, saa han atter lod Armen synke, og 
svarede : 

»Flere Vilkaar har jeg ikke. Gaar du ind paa 
dem, da er jeg den lykkeligste Fæstemø i Landet.« 

»Det giver jeg dig min Haand paa. I Morgen 
tager jeg Orlov, hvis det »aa er godt.« 

> Hvorfor bie til i Morgen? Løs din Hest og lad 
den løbe ; den finder nok sin Herres Stald. Men du 
følger hjem med mig, og saa taler vi med Moder 
derom. « 

Jørgen satte sin ene Fod op paa Bjælken og 
bøjede Nakken eftertænksomt. »Det, du der siger, 
gjorde jeg helst; men det lader sig ikke gøre. c 

»Hvorfor, Jørgen?« 

»Ser du, jeg er redet ud i min Husbonds Ærende, 
og han venter mig med Melding tilbage. Saadan løbe 
af Tjeneste gør ingen ærlig Svend.« 

»Naar skal du være tilbage?« 

»Det snareste jeg kan. Det er allerede langt hen 
paa Dagen, og Vejen til Randers er lang. — Men jeg 
mærker, det er svært at tjene to Herrer,« tilføjede han 
og saa lyst op. 

»Du skal vel ikke staa Dørvagt i Nat?« spurgte 
hun i aandeløs Spænding. 

»Det skal jeg, min Hjertenskær. — For sidste 
Gang. « 

For sidste Gang! — Det jog som en iskold Klinge 
gennem hendes Bryst og drev Blodet fra hendes Kinder. 
Nødvendigheden og Umuligheden af at holde ham til- 
bage brød ind paa hende og lammede al hendes 
Tanke. Hun turde hverken tie eller tale; men tie, 
lade ham ride den visse Død i Møde, naar et Ord af 
hende — — . 

Ja, hvem vil du redde? Det hele Rige eller — 
ham, dit Livs Lykke? Er det tænkeligt, at sligt Valg 
har været lagt paa en ung og svag Almuekvindes Vilje. 

»Nej, Jørgen! Du bliver her. Du skal ikke for 
hans Skyld . . .« hun standsede med Gru den vilde 
Ordbølge og søgte at dække sin Hjerteangest med Skin 
af Had og Harm. »Du skal ikke tiere staa Vagt for 
den Nidding Har du glemt, at Moder og jeg maatte 
flygte fra alt for den Røver? Plyndrede han ikke vor 
Ejendom og brændte, hvad han ikke kunde føre med sig!« 

»Det var i Fejdetider, kære Else! og da gaar det, 
som det bedst kan. Men endnu er jeg Grevens 
Svend — .« 

»Jeg vil ikke nævnes din Fæstemø, saa længe du 
er hans Svend. — Saa! Følg nu mig,« bad hun 
elskovsfuldt og greb hans Haand. >Jeg har dog ældre 
og større Ret end han.« 

»I Morgen, Else!« svarede han kort og lidt uvil- 
ligt, medens han som til Gengæld trykkede Haanden 
blidt. 

»I Morgen er det for silde,« brast det ud. Hun 
bed sig voldsomt i Læben; Skrækken jog en Blodsky 
over Hals og Kind. 

»For silde?« spurgte han med et Glimt af Mistro 
og blev undrende hendes Forvirring vår. > Har kanske 
din Moder en anden Bejler til dig? Naa, men om saa 
var: han kommer vel ikke i Nat og fører dig bort.« 

»Det skal være nu eller aldrig,« bød hun fortvivlet 
og knugede Bagen af de kolde Fingre mod sine 
bankende Tindinger. 

Han saa paa hende alvorligt og prøvende. »Lad 
mig ikke tro ilde om dig, Else! I Dag maa jeg til 
Randers By, for saaledes lyder Buddet, og skal det 
være det sidste Døgn, jeg er i Tjeneste, vil jeg ikke 
handle værre i det end i alle de forrige. I Morgen 
er jeg uden Herre og Gaard, om du endelig saa vil. 
Men ét maa jeg vide: Var det et Lune kun, der drev 
dig hid, eller .« 

»Jørgen, Jørgen!«' udbrød hun hulkende og slog 

Armene om hans Hals. »Hvor kan du tro « og 

hun støttede Panden paa sin Arm og gemte Ansigtet 
ved hans Skulder. 

Jørgen begreb meget lidt af det alt, men saa meget 
forstod han dog, at Else havde ham oprigtig kær. 
Med Liste kom han til Sæde paa Bjælken, drog hende 
tæt ind til sig og prøvede saa at trøste og opmuntre 
det bedste, han kunde. Og Else havde ikke mere at 
indvende eller fordre; hun sad saa tavs, saa overgivet, 
hele Tiden med Armen om hans Hals og en Haand i 

hans, sad som i sine egne stille Tanker, og naar han 
standsede lidt, vendte hun langsomt sit Ansigt mod 
hans, rakte de hede Læber til Kys og tvang Sukket 
tilbage. 

Jørgen fortalte om Greven, først varsomt, siden 
dristigere. Han var ikke saa slem, som Folk sagde, 
og han var en god Herre at tjene. De store Herrer 
var altid bedre end de smaa. Tilsidst blev Jørgen saa 
sikker, at han paastod, det var de egenraadige Herre- 
mænd, der var Skyld i Landets hele Ulykke, thi de 
vilde ligesaa lidt tjene Greven nu som Kongen fordum 
og hidsede Almuen til Oprør. Endelig var den Haldum 
Brydegaard slet ikke til at kimse ad; Jørgen maatte 
fortælle om dens mange Herligheder og sammenligne 
den med Elses Fødegaard. Det var dog taabeligt at 
kaste Vrag paa al Livets Velvære, fordi man fik sig en 
Fæstemø. Og Jørgen talede sin Brydegaards Sag vel 
og haabede det bedste af Elses Tavshed. 

»Holder du saa endnu fast paa Vilkaaret, min 
allerkæreste?« spurgte han afsluttende, — >for nu tør 
jeg ikke bie længer.« 

»Du skal have Lov til at gøre, som du helst vil,« 
svarede hun mildt, saa ham længe og inderligt i 
Aasynet og gav ham det sidste^ lange Kys. 

»Saadan skal det være!« raabte Svenden og sprang 
op. »Og nu far vel, min egen gode Pige ! Til i Morgen 
ved denne Tid.« — 

I klaprende Trav. Længer og længer bort. Else 
stod paa Bjælken og fulgte ham med Øjnene, indtil 
Bakken skjulte ham. 

Det var lidt over Middag, Dagen som fulgte herpaa. 
Else sad paa Arnekanten med Hænderne i Skødet, bleg 
og træt af Udseende ; Moderen syslede med Afdækningen 
og bragte Levningerne fra det ringe Maaltid til Side. 
Da lød raske Fodslag ude paa Stenbroen; Døren gik 
op, og Fostersønnen stod i Stuen. 

»Der er han,« raabte den gamle og ilede ham i 
Møde. »Velkommen tilbage, kære, kære Dreng! Hvordan 
stod det af? Vog I ham!« 

Sven nikkede. »Han ligger paa sine Gerninger.« 

»Og hvordan slap I derfra!« 

»Næsten uden Skramme.« 

»Gud være lovet og priset? Slaa dig nu lidt til 
Ro, og lad os rigtig høre, hvordan I fik Bugt med det 
lede Utyske — Gud forlade mig I han er nu død og 
henfaren, som vel er.« 

>Ja spørg dem, som var med, Fostermoder! for 
jeg fulgte dit Raad og kom ikke længer end til Broen. 
Men som det lader til, slap de gennem Porten ved 
List, og siden brugte de Sværd og Glavind efter bedste 
Evne paa alt, hvad der kom dem i Vejen: Dørvagt, 
Døre og Sparlagen med, indtil de kunde lade Trommen 
røre og lydeligt melde Holstergrevens Død.« 

»Dørvagten,« gentog Else uvilkaarligt — tonløst, 
skælvende.; 

»Har du set Mage til Billede, som hun sidder 
der?« skæmtede den gamle og lo oprømt. — »Aa Gud 
ja?« tilføjede hun med et befriende Suk, »vi har jo 
gaaet her i Uro og Vaande for eder den hele For- 
middag, og hvad Søvn vi i Nat fik, kan du vel skønne. 
Men I har fuldbragt en stor og god Gerning. Gud og 
alle Helgen have Tak, at I slap hele og holdne hjem 
igen. « 

»For det sidste skal visselig du og have Part i 
Takken. Ikke én var kommen tilbage, havde du ikke 
indgivet mig den Tanke at slaa Broi^ælene løse. Vi 
staar alle i Livsgæld til dig.« 

>Aa jeg!« slog hun hen; men der kom Glans i 
de indsunkne Øjne, og en stolt Dirren greb Stemmen. 
— »Hvad jeg i denne Sag har øvet, er liden Tak 
værd. Medens I vover Liv og Blod for Landet, er 
et godt Raad det bedste, vi stakkels Kvinder evner 
at give.« 

Else sad tavs med Haanden som Skærm knuget mod 
Panden og Albuen paa Knæet ; nu og da faldt en tung, 
draabeklar Perle uset i hendes Skød. Ingen vidste, 
hvad hun havde ofret, og ingen fik det at vide; hans 
Minde var bedst tjent med, at ingen vidste det. — Til 

den flf<Mig|eimnefige Daad i Randers haTde hTer, som 
LejUghed bier giret, eller ETne rakt sin Skamr, og 
Folkesangen bar med Tak Sfindet om Nids Ebbesen, 
Sven Trøst og dem aDe — sehr den fattige Kvinde, 
der gav Helten sin sidste »Lere« — ned tfl Tore Dage. 
Men Else gaT det stfvste og bedste, en KTinde kan gire 
to Frelse for sit Land — Urshrkke og Hjertenskær. 



RIDDEREN OG ABBEDEN. 



Saa megen Eventjrr hånd og bedrev 
med lystig og listige Sinde, 
som mand skal neppe i Skriffter og Brev 
bedreven af Fremmede finde. 

Birgitte Bille: Slegt-Register. 

Ridderen var Jens Holgersen Ulfstand til Ljungby, 
Glimminge og Ørup, og Abbeden var Niels Hendrik- 
sen af Bækkeskov. Jens Holgersen var den lystigste 
og skæmtsomste Adelsmand i Nordens forenede Riger; 
Abbeden var den tykkeste Munk i hele Kristenheden. 

En glødende varm Sommerdag — det var i Slut- 
ningen af det femtende Aarhundrede — sad Abbeden 
under Klosterets skyggefulde Mur og nød en liden vel- 
fortjent Hvile, da Prioren traadte ud til ham og lagde 
en Pakke Dokumenter i hans Skød. 

>Vi har vundet vor Sag,« sagde Prioren med et 
stille Smil. >Her har I den ganske Dom med alle 
Bilag.« 

Abbeden greb Papirerne og løb dem hurtig igennem. 

»Jens Holgersen bliver min Tro gram i Hu, naar 
han modtager det Budskab,« sagde Prioren. »Hjem- 
søger han kun ikke vort Kloster med Ild og Sværd!« 

»Han dyr sig vel,« brummede Abbeden og læste 
med spændt Opmærksomhed. Derpaa føjede han til: 
»Sligt har ingen Fare; men her er noget, som værre 
er. »Uhinderlig lade oppebære al Skyld og Indkomst,« 
staar der; men hvad skal Jens Holgersen times, om 

han skikker sin Foged lige fuldt og kræver Skat med 
væbnet Magt? Det staar her intet Ord om. Mænd 
kan han volde os Bryderi nok endnu, den gode Jens, 
om vi ikke faar det forpurret i Tide. Hvem bragte 
Papirerne?« 

»Broder Jon. Han har redet, saa Hesten var 
færdig at styrte, for at vi kunde have Underretningen 
først. * 

»Det er godt. Saa maa jeg af Sted til Ljungby 
og det snarest.« 

>Til Ljungby i denne Varme! I smelter, gode 
Pater ! « 

»Det faar ikke hjælpe. Klosterets Vel gaar for alt.« 

»Men hvordan vil I komme dertil? I taaler jo 
ikke mere at køre saa lang en Vej.« 

»Saa sætter jeg mig i min Bærestol.« 

»Men benedidede Pater! Svendene kan umuligt 
bære eder til Ljungby.« 

»Saa sig nogle Bønder til ufortøvet. Kald paa 
Rageren og Vestiaren, og lad Svendene holde sig rede ! < 

En Times Tid efter traadte Abbeden ud paa Gaard- 
trappen nyraget og iført en skinnende hvid Kutte: paa 
Fødderne havde han Sandaler og paa Hovedet en liden 
Silkekalot, som skjulte Tonsuren. Neden for Trappen 
stod Klostersvendene, tolv i Tallet, med Bærestolen. 
Den var betrukken med Gyldenlæder og havde blaa 
Fløj els Hynder. Fire forgyldte Stænger bar den præg- 
tige Baldakin, som var af lyseblaa Silke, baldyret med 
Sølvliljer — Klosterets Farver. Fire trivelige Munke 
alle i hvide Kutter fulgte Abbeden ned til Bærestolen 
og hjalp ham til Sæde; i sidste Øjeblik kom Kælder- 
mesteren til med en støvet, langhalset Flaske, som han 
lod glide ned mellem Paterens Knæ; nede i Kloster- 
porten stod de tolv Bønder, der var tilsagte som 
Afløsning. 

Det rige, ansete Præmonstratenserkloster, som vi 
har ført vore Læsere til, var beliggende paa den smalle 
Tange, der skiller Opmannasøen fra Iføsøen ikke langt 
fra den blekingske Grænse i den gamle danske Provins 

Bondesen: I Strid og Stræb. 2 

Skaane. Lindetræerne skyggede over Vejea med deres 
brede Kroner, og Vinden viftede Køling fra Søen. 
Toget drog gennem Kjaby. Alle, som det mødte, stand- 
sede og hilste ærbødigt; Mændene blottede deres Hoveder, 
og de gamle Koner knælede. Abbeden, som sad med 
Hænderne foldede over Maven og vuggedes blidt paa 
sine Tjeneres Skuldre, gav med udstrakte Fingre Vel- 
signelsens Tegn til højre og venstre og smilede huld- 
saligt. End mere smilede han, da man naaede den 
lille Vejlesø, og han saa ud over de prægtige Enge, 
som han nu ved en snildelig ført Proces havde vundet 
fra Ridderen paa Ljungby. Men nu var det ogsaa 
forbi med alt, hvad der lignede Køling og Skygge. 
Den flade, træløse Slette, der strækker sig forbi Ljungby 
ned imod Aahus, bredte sig som en glødende Metal- 
plade til alle Sider, medens Solen væltede sine Flammer 
over den lille Karavane. Selv Baldakinen over Abbedens 
Hoved syntes at svinde ind til et rent Spindelvæv. 
Munkens Kinder blev stedse rødere. Strømme af Sved 
furede dem ; han pustede om Kap med sine Lastdragere ; 
men hans Aande var en Samum. Han tømte Flasken, 
som hans betænksomme Køkkenmester havde stukket 
til ham; men dens Indhold var en Draabe i Ørkenen. 

Jens Holgersen gjorde store Øjne, da det blev 
meldt ham, at Abbeden fra Bækkeskov var ankommen 
og tagen ind i sit Herberg paa Ljungbygaard ; thi der, 
hvor den østre Fløj af Ljungby nu staar, laa dengang 
et to Etages Hus, Munkelængen kaldet, der var til Af- 
benyttelse for Abbeden, naar han gæstede Gaarden. 
Skulde de fromme Fædre endelig være kommen til 
Erkendelse af, at de ikke kunde berøve Ljungby en 
væsenlig Del af dens Tilliggende, blot fordi dette til- 
fældigvis ligger Bækkeskov nærmere? Skulde Niels 
Hendriksen virkelig komme for at tilbyde Forlig? Noget 
usædvanligt maatte der være paa Færde, siden den 
tykke Abbed lod sig bære milevidt omkring som et 
gammelt Helgenbillede og det ved Middagstid i den 
stærkeste Solvarme. 

Abbeden lod forespørge, om Herr Jens var hjemme, 

og denne lod svare, at Herr Niels skulde være ham 
sær velkommen. Derefter begav Abbeden sig i Bad, 
og Ridderen begav sig ned i Stegers og Kælder for at 
pleje Underhandlinger angaaende Middagsmaden. I hvad 
Hensigt end Abbeden var kommen, skulde han beværtes 
vel; Jens Holgersen var en gæstfri Herre, og Abbeden 
den Mand, som forstod at værdsætte et veldækket Bord. 
Og et saadant var man vis paa at træffe hos Jens 
Holgersen; hans Kældere var vidt berømte for deres 
kostelige Vine og sjældne Specerier. 

Herr Jens og hans Gæst mødtes ved Middags- 
bordet i største Venskabelighed, og som om intet var 
dem imellem. Der var ingen overflødige Personer til 
Stede; de spiste ene og spiste vel. Paa Bordet var 
Vildbrad, kogt Ørred, stegte Fugle, stærkt krydrede 
Postejer og vælske Frugter; der var Rinskvin i Potte- 
krus og Spanskvin i Kurveflasker og stærke, duftende 
Likører, for hvis Skyld alene det var værd at bære 
Rejsens Byrde og Hede. 

Da Maaltidet var til Ende, og Abbeden henrykt 
havde smækket med Tungen ad det første Glas af 
Likøren, lagde den fromme Guds Mand sig tilbage i 
Stolen, foldede Hænderne over sin trinde Bug og fæstede 
sine smaa, skinnende Øjne paa sin Bordfælle og Vært. 

»I skal have Hjertens Tak, Ridder Jens, for den 
gode Modtagelse. Jeg føler mig mere og mere bestyrket 
i mit Haab om, at I ogsaa vil laane gunstigt Øre til 
det Forslag, for hvis Skyld jeg nærmest tog mig denne 
svare Rejse paa.« 

»Lad høre, hvad I har paa Hjerte, fromme Fader,« 
sagde Jens Holgersen og lo ved sig selv. »Klosteret 
har tabt sin Sag,« føjede han til i sine egne Tanker. 

»I vil skønne, kære Søn, at mit Hjerte ingen Del 
har i den Strid, jeg paa Klosterets Vegne har maattet 
paaføre eder. Nøgen kom jeg til Verden, og nøgen 
gaar jeg herfra. Jeg er kun et Kirkens Redskab, som 
forvalter betroet Gods efter bedste Evne.« 

»Ti kvær med det, fromme Fader. Jeg mister 
ellers mit gode Lune.« 

2* 

»Hvad jeg har at sige, skal ikke berøve eder eders 
gode Lune; thi jeg kommer til eder, alt efter Herrens 
Ord: »Forlig dig med din Modstander, medens du er 
med ham paa Vejen.« 

»Ah,« udbrød Hr. Jens. »I mener, at vi skal 
slutte Forlig, inden Dommen falder.« 

»Just ikke det. Nej men I ved, at de fleste 
Domme er affattede saaledes, at de forhaler Striden i 
Stedet for at ende den. Det er det, jeg ønsker at 
forebygge mellem os.« 

Jens Holgersen spærrede Mund og Øjne op. Munken 
gled ham helt af Syne, just som han troede at have 
fanget ham. 

»Der er jo,« vedblev Munken smilende, »hundrede 
Kneb og Rænker, som det kan blive fristende at an- 
vende, naar, som i dette Tilfælde, hver af Parterne er 
overtydet om sin Ret, — og der er ogsaa voldsommere 
Midler.« 

»la det skal Gud vide, at der er Kneb og Rænker. 
Hvordan saa, ærværdige Fader?« 

»Vi forekommer al Fristelse ved, at den tabende 
Part forpligter sig til — hvad enten det nu bliver eder 
eller Klosteret — at betale hundrede Mark i Bøde til 
den vindende Part, om denne under noget som helst 
Paaskud søger at forhale eller unddrage sig Dommens 
Fuldbyrdelse. Jeg har ladet opsætte et Par Linjer 
derom, som jeg tænker vil vinde eders Bifald,« og 
Abbeden stak Haanden ind paa sit Bryst og fremtog 
et Pergamentblad, hvilket han stilfærdigt forelagde 
Ridderen. 

Denne sad længe og stirrede paa de snørklede 
Munkebogstaver, som voldte det ham Besvær at stave 
sig gennem Skriften. Han var halv Vejs sikker paa, 
at der dulgte sig en List derunder, i hvor uskyldig 
end det hele saa ud. 

»Vi kan jo sove derpaa,« sagde han omsider og 
skød Bladet over til Abbeden igen. 

»Jeg ved ikke, om det er Ret at opsætte det til 
i Morgen. Falder der Dom forinden, er det for sent; 

derfor skyndte jeg mig selv af Sted til eder, det bedste 
jeg kunde; Blæk og Pen har jeg ved Haanden.« 

Ridderens Smaadreng viste sig i Døren. 

»Her er et Bud, som bringer Tidende af sær 
Vigtighed.« 

Jens Holgersen hævede Maaltidet, bad sin Gæst 
undskylde og fulgte sin Page. »Allerede,« sukkede 
Abbeden, »saa er min Rejse forgæves, dette gode 
Maaltid undtagen. Hvi kunde dette usalige Bud dog 
ikke bie fem Minutter endnu! Jeg skulde sikkert da 
have haft Underskriften.« 

Abbeden stak atter sit Pergamentblad under Kutten 
og lænede sig tilbage med from Resignation og intet 
anende Uskyldighed. Saaledet fandt han det klogest 
at møde den forbitrede Herremand, naar han i næste 
Øjeblik fusede ind og gav sig til at dænge løs paa ham 
med Skældsord og Harm-Eder. løvrigt nærede Niels 
Hendriksen aldeles ingen Frygt. Han havde ved sin 
Sagtmodighed og milde Enfold før redet værre Storm 
af end den, Jens Holgersen kunde vække. 

Men Minut efter Minut forløb, og der kom ingen 
Jens Holgersen fusende ind. Abbeden begyndte tilsidst 
at blive urolig. Han var jo vitterlig i den forbitrede 
Herremands Vold, om denne skulde vove at lægge 
Haand paa ham. 

Og Niels Hendriksen havde virkelig Grund til at 
være urolig, thi Sendebudet bragte ganske rigtigt Tidende 
om, at Jens Holgersen havde tabt sin Sag mod Klosteret, 
og Jens Holgersen var ganske rigtig forbitret over al 
Maade. Han havde været saa vis paa sin retfærdige 
Sag, han havde i Abbedens Komme yderligere set et 
Forbud paa sin snare Sejr; nu begreb han, at den 
snilde Munk forud var underrettet om Afgørelsen, og 
at hans Komme til Ljungby havde til Hensigt at binde 
ham yderligere. 

Jens Holgersen for kogende af Harme op og ned 
ad Fliserne i sin Borgestue, pønsende paa Hævn. 
Munken havde drevet sin Frækhed saa vidt, at han 
endog vovede sig til hans Gaard, aad hans Mad og 

drak hans gode Vin. Det skulde komme ham dyrt 
at staa. 

Men fængsle en saa mægtig Prælat, fordi han ved 
Lov og Ret havde vundet et Par Gaarde fra ham, var 
en farlig Sag. At prygle ham med Hundepisken eller 
hidse Jagthundene paa ham gik heller ikke an. At 
slaa et Reb om ham og dykke ham i Voldgraven, at 

stege ham i hans eget Fedt i hans eget Fedt, 

ja! Herr Jens lo, slog Kneps med Fingrene og stand- 
sede midt paa Gulvet. »Nu har jeg det!« udbrød 
han. »List imod List! Saadan fanger vi Ræve!« 

Jens Holgersen gik endnu nogle Gange op og ned 
ad Borgestuegulvet, idet han nærmere forfulgte sin 
Tanke. Derpaa lagde han sit Ansigt i alvorlige Folder, 
steg atter op ad Vindeltrappen og traadte paa ny ind 
til sin Gæst. 

Niels Hendriksen sad med foldede Hænder og 
himmelvendt Aasyn. Hans store Kinder havde i mærke- 
lig Grad tabt deres friske, hummerrøde Farve og var 
i den lange Ventetid bleven forunderlige graablege. 

»Jeg beder eder tilgive,« sagde Ridderen sørg- 
modig, »at jeg har ladet vente saa længe paa mig. 
Jeg modtog en Tidende, som—,« Herr Jens standsede 
i Talen; han var øjensynlig stærkt bevæget. 

»Haaber ikke,« sagde Munken og for med et 
stjaalent Blik over sin Vært, >at det var nogen ond 
Tidende, I annammede. Søn!« 

Jens Holgersen stod tavs og stirrede med rynkede 
Bryn ned i Fliserne. 

»Alle Tilskikkelser kommer fra Herren,« sagde 
Pateren, beklemt til Døden. Ridderen var indhyllet i 
et dystert Vindstille, der forekom Abbeden langt mere 
ildevarslende end den forventede Storm. 

»Sandt nok, fromme Pater,« sagde Herr Jens 
endelig og gav sig til at gaa langsomt frem og tilbage. 
»Men denne Tidende kom mig saa uformodet. Og dog, 
kunde man vente andet? Har jeg ikke indtrængende 
og mange Gange advaret ham?« 

»Ham? Hvad? Hvem taler I om?« spurgte Ab- 
beden i grusom Forvirring. 



27 

»Om min eneste, bedste Ven. Hans bratte Død. 

Har jeg ikke sagt eder Ak Gud! Jeg er aldeles 

fortumlet og overvældet,« udbrød Jens og slog Hænderne 
for sine Øjne. 

»Gud være hans Sjæl naadig!« Abbeden udstødte 
et dybt Befrielsens Snk. 

»Min kære, brave Albert I« vedblev Ridder Jens 
og søgte at fatte sig. »Han var lige saa trofast og 
redelig, som han var stor og tyk. Stakkels, kære Ven ! « 

»Var han tyk?« spurgte Abbeden og smilede mat. 

»Han plejede sit Legeme noget vel rigeligt. Han 
var letsindig i den ene Henseende. Jeg advarede ham 
mangen Gang, men forgæves.« 

»Ak ja! Kødet er skrøbeligt.« 

»Endnu i Vinter sagde jeg til ham : Det gaar aldrig 
godt, Albert. Der springer noget i dig; naar du mindst 
venter det, dratter du om og er død, stendød. Nu er 
det sket.« 

»Var han meget før?« spurgte Abbeden deltagende, 
ikke uden ny Uro. 

»Han var næsten lige saa tyk som .« Jens 

fuldførte ikke, men omfattede sin Gæst med et bekymret, 
sammenlignende Blik. »Jeg skal sige eder, fromme 
Fader! Albert var en Ven af et godt Bord og et godt 
Bæger. Naa hvad siger det? Det er jeg ogsaa. Men 
naar saa er, tager man sine Forholdsregler. Jeg tør 
sige: Jeg aad og drak mer end han om Dagen, men 
jeg holder min jævne Førlighed; han blev af Udvortes 
at se til som et Fedesvin.« 

»Naturen er forskellig, Søn.« 

»Naturen? nej men Folk er letsindige og agter 
ikke gode Raad, før det er bagefter. Jeg sagde til Albert 
endnu i Vinter: I ti Uger paatager jeg mig at gøre dig 
saa slank som en Vaand og saa snel som en Hare, om 
du vil bruge min Kur. — Men han lo ad mig. Det 
havde ingen Fare med ham.« 

»Eders Ven holdt maaske ikke af Faste og Spægelse,« 
sagde Abbeden og lo gryntende. 

»Min Kur er af anden Art, jeg lod ham ikke 



28 

uvidende derom. Jeg sagde ham rent ud, at han 
kunde endda æde og drikke saa meget og saa længe, 
han aarkede.« 

»Da var det Mænd en Kur, som var værd at for- 
søge. Jeg gad høre, hvorlunde man bærer sig ad?« 

»Jeg kan ikke sige eder mere derom, end hvad 
jeg alt har sagt. I véd, der er visse Ting, som man 
maa gøre stiltiende.« 

»A! Der er Sympathi med i Spillet?« 

»Ingenlunde. Om der er mindste Trolddom eller 
Djævelskab ved min Kur, da giver jeg eder Vejle og 
Vangsjø til Arv og Eje, uanset hvordan Dommen 
falder. « 

»Hohoho!« lo Abbeden. »Saa I vil virkelig paa- 
tage eder at gøre mig saa smal som en Vaand og saa 
let som en Hare, Ridder Jens ! — Jeg tror Mænd ikke, 
at det vil lykkes eder.« 

»Saa tror jeg det for os begge, enddog jeg har 
liden Ynk med eder. I fromme Herrer staar eder godt 
med Himlen og kan rejse af, hvad Stund det skal være. 
Anderledes med os Verdensbørn.« 

»Sandt nok! Sandt nok!« svarede Abbeden stemt 
til dybt Alvor. »Men bortset derfra forvolder det 
daglig stort Besvær at være saa tyk. Jeg har i mange 
Aar ikke kunnet knæle ned for vor kære, hellige Jomfru, 
som er vort Klosters Patronesse, uden at to af Brødrene 
maa have mig under Armene, naar jeg skal rejses 
op. Saa, kunde I uden Faste og uden Djævels 
Kunster .« 

»Top!« sagde Ridderen. »I kom hid i Dag for 
at hindre Trætte og Ufred. Skal vi nu slutte Forlig 
paa det Vilkaar, at I opgiver eders Krav paa Vejle og 
Vangsjø, imod at jeg i ti Uger gør eder saa smal som 
den slunkneste Tater, enddog I tør æde og drikke saa 
meget og saa tit, I vil, og jeg aldeles ingen Hekse- 
kunster bruger?« 

»Men hvis Kuren ikke hjælper,« sagde Abbeden 
med et Smil, «da skal Vejle og Vangsjø høre Klosteret 
lil, og I derhos betale hundrede Mark i Bøde.« 

»Hundrede Mark? I tager Munden fuld, fromme 
Fader . . . Men lad gaa!« 

»Hohoho!« lo Abbeden. »Det var en artig Overens- 
komst.« 

»I kan tænke derover, ærværdige! Vi har jo ikke 
nødig at forhaste os. Gaa allerførst over og tag eder 
et lille Blund efter den anstrængende Rejse. Vi kan 
da senere tales ved.« 

»Det skal være, som I siger. Jeg tror Mænd og, 
at et lidet Blund vil gøre vel.« 

Abbeden rejste sig med Møje. 

»Stakkels Albert!« udbrød Jens Holgersen, idet 
hans Tanker atter tog denne sørgelige Retning. »Han 
havde ogsaa efter et godt og rigeligt Maaltid lagt sig 
til at blunde, fortalte Buddet. — Han vaagnede ikke 
mere. « 

»Laa han i sin Seng, der han døde?« spurgte 
Abbeden. 

»Ikkun en stakket Middagssøvn. Hans Liv var 
som et udblæst Lys.« 

»Vort Liv er som et Blomster, ja som en Røg,« 
sukkede Abbeden. »Kanske var det rettest, vi alligevel 
opgav Middagssøvnen denne Sinde. Jeg skal være 
hjemme, inden det ringer til Ave, og Vejen er lang.« 

»Dersom I opgiver eders Søvn, værdige Fader, saa 
vil vi begive os ned i Lysthuset og lade os bringe en 
Kande god Vin. Jeg har en syrisk Drue, som I skal 
smage. Jeg lader gaa Bud ned i Borgestuen efter unge 
Axel Urup og Klemme Pedersøn. Talen falder da 
bedre, naar vi er flere, og Talen lokker Vinen ned; 
giv mig eders Arm, saa begiver vi os fluks paa Vej.« 

»Nu vel, et Bæger eller to sinker ikke stort, og 
den syriske Drue kunde jeg min Tro nok have Lyst 
til at smage og se, om den er bedre end vor Cypern- 
vin. Ak ja, i saadan Varme drikker man hartad mere, 
end man har godt af.« 

Snart sad det lille Selskab, de tvende Borgestue- 
svende indbefattede, i det murede Lysthus ude i 
Urtegaarden med Vinkanden imellem sig. Talen 

faldt livlig, og Jens Holgersen stødte flittigt sit Bæger 
mod Abbedens. 

»Helsen og Sundhed, værdige Fader!« raabte 
Værten, som blev mere og mere oplivet. »Vinen er 
dog en kostelig Gave. Jeg gik herud sorrigfuld og ned- 
bøjet efter den drøvelige Tidende, jeg havde modtaget, 
men alt som jeg drikker, vorder jeg lettere om Hjærtet. 
Og dø skal vi alle. Jo hurtigere det er forbi .« 

»Tys! Vogt eders Mund for formastelig Tale,« 
sagde Abbeden med værdigt Alvor; han havde nu 
fuldelig genvundet sin friske Hummerfarve. »Eders 
Vens bratte Bortgang turde være en Mindelse til hver 
især af os.« 

»Sligt hænder hyppigere end man tror,« tog Axel 
Urup Ordet. »Min Farbroder Jens Ottesen, som vist 
ogsaa I, ærværdige Fader, har kendt, døde ligedan 
Braddød. Det skete endda ved Davrebordet« 

»Nu bort med slige drøvelige Tanker,« raabte Jens 
Holgersen. »Pater Niels kom ikke hid, for at vi skulde 
underholde ham med Død og Drøvelse.« 

»Vi har altid behov at tænke paa Døden,« sagde 
Pateren dvælende. Jo mere han drak, desto mere 
tankefuld syntes han at blive. 

»Saa kunde man jo aldrig være glad,« sagde 
Ridderen og stødte atter sit Bæger mod Abbedens. 
»Skaal, Pater! Nu drikker vi paa Fred og godt 
Naboskab.« 

Abbeden tømte Bægeret, tørrede Sveden af sin 
Pande og sine Kinder og sagde med Eftertryk: 

»Jens Holgersen! I maa lære mig eders Kur!« 

»Rejs I hellere til Svejtserland,« sagde Ridderen. 
»Der har de Kur og Bade. Om I faar Lov til at æde 
og drikke, saa længe I aarker, véd jeg ikke, men at 
Kuren ikke vorder billigere, end om I forlorede baade 
Vejle og Vangsjø, det tør jeg gøre min Ed paa.« 

»I har da sat eder fast i Hovedet, at Vejle og 
Vangsjø skal være Prisen?« 

»Rejs til Svejtserland, om I tror at slippe lide- 
ligere. « 

»Hvor kan jeg fare til Svejtserland,« sagde Abbeden 
klagende. »Jeg bar Møje nok med at komme fra 
Bækkeskov og til Ljungby. Nu vel da! I ti Uger 
skiller I mig af med mit Huld uden Faste og uden 
Trolddom, og om Kuren ikke bjælper, da giver I 
hundrede Mark i Bøde. Eders tvende Hovsvende, som 
her sidder, skal være Vidner til vor Handel.« 

»Skriv det op med det samme, værdige Fader! 
saa er det slaaet fast. I har Blæk og Pen hos eder 
og Bagsiden af et Pergamentblad oven i Købet; For- 
siden faar vi dog ingen Brug for.« 

Abbeden grublede endnu en kort Stund; derpaa 
fremtog han i Tavshed sine Skrivesager. De to Borge- 
stuesvende vekslede et talende Blik med hinanden. 

»Spring op og hent mig mit Signet, Axel! Her 
har du Nøglen til Brevkammeret. Saa kan du, Klemme, 
løbe ned til Smedjen imens. Du véd, vi lovede at 
skikke Smeden Bud angaaende Koblet til den store 
Fedestud. « 

De to Hovsvende forsvandt. Dokumentet blev op- 
sat, underskrevet og beseglet, alt blev gjort saa lov- 
formeligt som muligt. Det forekom Abbeden, som 
havde han allerede Brev paa at kunne æde og drikke, 
saa meget han lystede, uden at tage Skade; han tømte 
end flittigere end før sit Bæger, lukkede omsider sine 
Øjne og sank overvældet af Vin og Varme tilbage mod 
Væggen, hvor han et Øjeblik efter sov de retfærdiges 
Søvn. Ridder Jens rejste sig med et lunt Smil og gik 
med stive Fjed ind i sin Borg for omhyggeligt at for- 
vare sit vigtige Dokument. 

Efter et Par Timers Forløb vaagnede Abbeden. 
Det varede nogle Øjeblikke, inden han kunde besinde 
sig, hvor han var; saa strøg han sig med Haanden 
over den sveddryppende Pande og rakte frem efter 
Sølvbægeret. Men det var trillet ned under Bordet, 
og Kanden fandtes tom. Abbeden sukkede dybt og 
forsøgte at staa op. 

Dog Benene svigtede ham, og han sank atter til- 
bage paa Bænken. Da huskede han Kuren. 1 første 

Øjeblik vidste han ikke, om det var noget, han havde 
drømt, men saa randt Dokumentet ham i Hu. Han 
blev først noget betænkelig ved saaledes med et Penne- 
strøg at have ofret, hvad han lige gennem en dyr og 
langvarig Proces havde vundet; men da han havde 
overvejet det nøjere, smilede han. »Kan jeg maaske 
lægge ti eller femten Aar til min Levetid, er Kuren 
ikke for dyr, og denne Albert! Jeg vil Mænd nødig 
dele Skæbne med den gode Mand. Gud skal vide, hvor 
Jens er henne!« tænkte Abbeden videre og saa med 
Møje ud over sine Arme ned paa Gulvet i den Tro, 
at han mulig laa der. Men det gjorde han ikke. 

»Han siger nok, at det ikke er Sympati eller 
Trolddom. Det er jeg ikke saa ganske sikker paa, 
helst da han ikke turde sige mig, hvori Kuren egentlig 
bestod. Men lige meget. Naar jeg intet véd, har jeg 
min Samvittighed fri. Og skulde der være noget for- 
dækt ved det, da kan jeg paa Grundlag deraf nedlægge 
Indsigelse mod at give Afkald paa Vejle og Vangsjø og 
begynde en ny Proces. Skulde gaa underligt til,« 
mumlede Abbeden og smaanikkede fornøjet, »om jeg 
ikke endnu en Gang skulde vinde disse Gaarde I Hoved- 
sagen er, at jeg kan æde og drikke, saa meget jeg 
aarker ... og ingen Mén have derudaf Ja Mænd er 
det saa. Og det mindes jeg grandt, at det blev ind- 
ført i Kontrakten.« 

Abbeden gjorde atter et mislykket Forsøg paa at 
rejse sig; men i det samme dunkledes Døraabningen 
af Ridder Jenses Skikkelse. 

»Git eder Tid, værdige Fader, * sagde Jens. »Eller 
lad mig hjælpe eder! Hvad tykkes I nu om et 
Styrtebad?« 

»Langt bedre tykkes jeg om at begynde den Kur, 
vi blev enige om.« 

»Som I vil. Hvis I ikkun kan stive eder op til 
en liden Spadseretur hen i Lunden, saa kan den straks 
tage sin Begyndelse.« 

>Jeg tænker, det gaar, enddog den var stærkere, 
end jeg formodede, denne syriske Vin.« 



33 

Ridderen tog Abbeden under sin Arm, og de gik. 
Abbeden holdt sig rank og skred tungt pustende frem 
uden at se til højre eller venstre. Langt om længe 
naaede de frem over Vindebroen. 

I Udkanten af Fruerlunden laa Smedjen. Da de 
naaede saa vidt, sagde Abbeden: 

>Hvis vi har langt endnu, da kunde jeg ønske at 
hvile mig lidt. Kanske ogsaa Smedden har en Drik 
taaleligt 01.« 

»Som I ønsker, værdige Fader!« og kraftigt støttet 
af Ridderen skrævede Munken over den høje Tærskel. 

Smedden og hans Svend blottede ærbødigt deres 
Hoveder ved det fornemme Besøg; ligesaa de to eller 
tre unge Hovmænd, der stod med Ryggen mod File- 
bænken i Baggrunden og smidskede. 

Smedden havde mærkeligt nok en stor Træstol 
med Hynde staaende i Smedjen; det var næsten, som 
om han havde ventet dette høje Besøg. Han trak Stolen 
frem imod Ambolten og bad Pateren tage Plads. Niels 
Hendriksen gjorde det med et Gisp, som var det hans 
sidste. 

»Kan vi begynde?« spurgte Smed den og saa til 
Herr Jens. 

»Ja vel! Fang kun an!« svarede denne med 
et Nik. 

»Har I en liden Drik 01, gode Folk?« spurgte 
Abbeden, da han havde samlet det fornødne Vejr. 

»I skal straks faa noget at drikke, høje Fader!« 
sagde Smedden og knælede med Hammer og Tang ned 
for Abbedens Fødder. »Vil I ikkun strække *jert ene 
Ben frem et Minut eller to. Det hele skal være gjort 
i et Øjeblik.« 

»Hvad har du i Sinde, Søn?« 

Abbeden hørte en Raslen som af en Lænke og 
forsøgte at se ned, men kunde ikke. Jens Holgersen 
kom ham til Hjælp ved at sige: 

»Jeg tænkte, vi kunde begynde Kuren med det 
samme, hvis I intet har derimod, værdige Fader.« 

»Det var jo herligt. Kan den begynde her? — 

Men Guds hellige Moder! Hvad gør du, Mand?c raabte 
Abbeden, da haq mærkede noget koldt omslutte sin 
nøgne Ankel. »Det er næsten, som jeg blev lænket.« 

»Det hører med til Kuren, Fader!« 

»Staa saa op, Herre Pater!« sagde Smedden og 
tog den hellige Mand under Armen. Det raslede igen 
som af en Lænke, og ved en frygtelig Anstrængelse 
for at se ned i Retning af sine Fødder blev Pateren 
virkelig en saadan vår, fastgjort med den ene Ende i 
Træblokken, der bar Ambolten. Dette Syn i Forbindelse 
med hin Fornemmelse om Ankelen gjorde, at det ris- 
lede Abbeden iskoldt ned gennem hans hele Rygrad. 

Endnu tav han i Uvished. 

Aldrig saa snart stod han paa Benene, før Stolen 
blev taget bort bag fra. 

»Stræk Armene i Vejret, ærværdige!« sagde Smedden. 

Abbeden tøvede og saa ængsteligt spørgende hen 
til Ridderen. 

»Det hører med til Kuren,« sagde denne med 
roligt Alvor, 

Abbeden strakte Armene op; men i samme Stund 
sprang de to eller tre Hovmænd til og krængede 
Kutten af ham. Kalotten gik med. Munken udstødte 
et Rædselsskrig. 

»Anathema! Anathemal vil I myrde mig?c 

»Vær rolig, værdige Fader!« sagde Jens Holgersen 
og traadte nærmere. »Det hører altsammen med til 
Kuren. Der skal ikke krummes et Haar paa eders 
Hoved. « 

Riddfer Jens greb det sorte Læderskødskind, der 
hang over Blæsebælgen, og smøgede Remmen over 
Hovedet paa Abbeden. Denne stod stiv af Forfærdelse. 
En favnelang Rem blev lagt ham om Livet og spændt 
bag paa; til sidst var der én, som stak ham et 
Hammerskaft i Haanden. 

»Nu ikkun en Smule kristelig Taalmodighed,« sagde 
Jens Holgersen venligt og klappede Pateren paa 
Skulderen. »Ti Uger gaar hurtigt. I skal faa saa 
meget Vand, I kan drikke, og saa meget tørt Brød, I 

kan æde. Slaa flittigt paa Jærnet! Jo mere I slaar, 
des mere I svinder! Smedden er en brav og redelig 
Svend, som ikke vil gøre eder Overlast. Han har kun 
en eneste Lyde: han er hidsig af Naturen og taaler 
ingen Stædighed hverken hos Folk eller Heste. Glemmer 
I at slaa paa Jærnet, naar han siger: I skal, kunde 
det gerne stikke ham at jage eder en gloende Stang i 
Livet, naar I er ene med ham. Men vær uden Frygt! 
Naar I skikker eder vel, vil intet ondt times eder.« 

Abbeden stod maalløs af Harme og Fortvivlelse 
med Hammerskaftet i Haanden, Skødskind om Halsen 
og Lænke om Foden. Men Ridderen nikkede venligt 
og opmuntrende tU ham og gik bort, fulgt af sine 
Hovsvende. 

Abbedens Garde blev skikket hjem med den Hilsen, 
at Pateren agtede at forblive nogen Tid paa Ljungby, 
men inden endnu en Uge var til Ende, naaede et fast 
utroligt Rygte Klosteret, et Rygte, der berettede for 
vist, at Hr. Niels stod lænket i Ljungby Smedje, at 
han hamrede paa det glødende Jærn, saa Sved og 
Sukke randt af ham i Strømme, og at hans eneste 
kummerlige Næring var Vand og Brød. Munkene løb 
om i Fortvivlelse en halv Dags Tid uden at vide deres 
levende Raad; derefter gjorde de to fornuftige Ting, 
for det første sendte de en fuldpakket Kurv til Smedjen 
med Steg og Vin, for det andet lod de et Ilbud afgaa 
til Lund med Klage til Ærkebispen. Kurven kom til- 
bage lige saa fuld, som den var afsendt; den hidsige 
Smed havde bandet og svoret at ville slaa hver den 
til Pladejærn, som vovede paa Bestikkelse og anden 
saadan Ugudelighed. Ærkebispen derimod gjorde, hvad 
han kunde, for at fri sin Medbroder; han befalede 
Jens Holgersen ufortøvet at lade Abbeden løs og ind- 
finde sig hos ham for at gøre Bod, og da Jens Holgersen 
langt om længe lod svare, at det, som skete, var efter 
Hr. Nielses udtrykkelige Ønske og paa hans skriftlige 
Begæring, satte Ærkebispen den forvovne Ridder i 
Band over alt Danmarks Rige. Men heller ikke dette 
bed; end stod Niels Hendriksen i sin Lænke og slog 

paa det gnistrende Jærn, alt som han Dag for Dag 
svandt ind og tilsidst kun lignede en Skygge af sig selv. 

Understøttede af Ærkebispen indgik Munkene der- 
paa med deres Klage for Kongen, og hen paa Høsten 
indstævnedes baade Ridderen og Abbeden for Herre- 
dagen. Men just den samme Dag Stævningen kom til 
Ljungby, var de ti Uger omme, og Hr. Jens selv med 
sine Hovsvende paa Vej til Smedjen for at løse Abbedens 
Lænke. Karmen fra Ljungby holdt uden for Smedjen 
for standsmæssig at befordre Abbeden hjem til sit Kloster, 
og Ridderen rakte med al skyldig Ærbødighed Haand 
til, da Hr. Niels atter krøb i sin hvide Kutte. Men 
da Forvandlingen var fuldbyrdet, var det den skæmt- 
somme Ridder umuligt at tvinge Latteren : Kutten hang 
om Munken som en Humlesæk om en Gærdestav. »Jeg 
kræver eder til Vidne paa, at Kuren er lykkedes,« 
raabte Ridderen til Smedden og sine Hovsvende. »Nu 
tænker jeg, at Vejle og Vangsjø hører mig til.« 

Abbeden tav og skyndte sig bort til Fods, det 
bedste han kunde. Karmen fra Ljungby maatte køre 
hjem med uforrettet Sag. 

En Uges Tid efter stod de begge for Herredagen, 
Ridderen og Abbeden. Hr. Jens fremlagde Paterens 
egenhændige Skrivelse til Forsvar for sin Handlemaade ; 
Abbeden maatte vedkende sig den, og saa dømte da 
Kongen, at Vejle og Vangsjø skulde tilhøre Jens Holgersen 
med Rette, men som Bod for at have forgrebet sig 
paa en Kirkens værdige Tjener skulde Ridderen betale 
hundrede Mark til Bækkeskov Kloster. 

Og derved blev det. Jens Holgersen Ulfstand ind- 
tegnede de følgende Aar sit Navn med Hæder i sit 
Lands Historie; han blev Rigsraad, Admiral og Lens- 
mand paa Gotland og stod i største Yndest hos Kong 
Hans. Ogsaa Niels Hendriksen levede i mange Aar 
efter den her fortalte Begivenhed og synes ikke i nogen 
Maade at have taget Skade af Kuren. 



LIVSSLAVENS BRUD. 



I Stuen paa Øvre Lysne sad en Søndag Eftermiddag 
i Slutningen af forrige Aarhundrede flere Mænd 
omkring Bordet — ældre og yngre. Foran dem stod 
Ølkanden med frisktappet 01 ; ved Siden af den laa et 
halvt Dusin kridtpiber; Manden paa Gaarden stod for 
Bordenden og skar Rulletobak med sin Tollekniv paa 
en liden flad Træbrikke. Af de blaa Vadmels Trøjer 
og de strikkede blaa Tophuer saa man, at det var 
Sogninger; men imellem dem stak en Mand paafaldende 
af i sin hvide Kofte kantet med sort og sin store, 
hængende Hat. Det var en af Strilerne, en Fiskebonde 
fra Bergensegnen, som var kommen til Lærdal paa 
Handelens Vegne. 

>Hvad er der med den?« spurgte den fremmede. 

»Aa, det har altid været galt fat med Vejen her 
hos os,« sagde en af Mændene. 

»Jeg skal forklare dig Sagen i Korthed,« tog Hus- 
bonden Ordet. >I hele Norges Land, ser du, er der 
ingen, der har saa stor Vejbyrde, som vi Lærdøler. 
Alle, som rejser i kongeligt Ærende eller har Brev 
derpaa fra Øvrigheden, skal vi befordre frit, og Skydsen 
gaar for det meste over Fillefjæld. Men da Vejen er 
halsbrækkende, og der er saa mange Broer at holde 
ved lige, saa gav Kong Frederik den Tredje os til Er- 
statning halv Skattefrihed og helt fri for Soldatertjeneste. 
Nu skal det være forbi, siges der, og det er det, vi 
ikke vil finde os i.« 

Bondesen: I Strid og Stræb. 3 

>Det holder jeg med jer i,« sagde Strilen i den 
hvide Kofte. 

»Men vi maa da føje til,« sagde den anden af 
Mændene, »at Vejen er anderledes nu, end den var 
fordum.« 

»Sandt nok. Forleden Aar var der nogle rige 
Købmænd nede i Bergen, som ansøgte Kongen om 
Rang og Titel. De fik, hvad de ønskede, men maatte 
betale en Slump Penge derfor. De Penge anvendte 
Regeringen til at oparbejde Vejen over Fille^æld; der- 
ved blev Skydsen lettere for os, men nu vil de til 
Gengæld lægge os mere Vejarbejde paa, og det har vi 
sagt nej til.« 

»Saa det var derfor, I kom i Spektakel med 
General-Vej mesteren ?« 

»Netop. Og nu har han indstillet til Regeringen, 
at det eneste, der kan sætte Skik paa os, er militær 
Tugt, og faaet udvirket, at her skal holdes Session i 
Bygden for første Gang siden 1657.« 

»Jeg vilde foretrække Vejarbejdet, naar jeg var i 
eders Sted,« sagde Strilen. 

»De har lige saa lidt Ret til det ene som til det 
andet,« svarede Husbonden. »Vi har ikke forlangt 
ny Vej.« 

»Men derimod har vi betalt den!« raabte en ung, 
velvoksen Karl med sortHaar og trodsige Øjne. »Hvem 
har Købmændene i Bergen tjent de fleste af deres 
Penge ved?« 

»Det er rigtigt, Anders Vold,« sagde Husbonden 
og gned de skaarne Tobaksblade mellem Fingrene. 
Derpaa stak han sin Kniv i Skeden, skød Tobaksæsken 
frem paa Bordet og satte sig. 

»Drik jer nu en Pibe Tobak!« sagde han, >saa 
snakker vi nærmere om Tingen.« 

Mændene greb sindigt en efter anden sin Pibe; 
Niels Kvamme tog Fyrtønden og gav sig til at slaa Ud. 

Karlen fra Vold, som følte sit Mod vokse ved det 
Bifald, Husbonden havde ydet hans Indlæg, rykkede 
nærmere Bordet og sagde: 

» Sessionsherrerne slipper vi vel ikke for; men 
dersom vi alle gør os enige om at blive hjemme, saa 
gad jeg vide, om der bliver noget af Sessionen.« 

»Min Tro gør der saa, Anders,« sagde Kvamme- 
manden. »De skal nok finde os efter deres Lister.« 

»Har de Lister?« spurgte én. 

»Der blev sagt ved Kirken i Dag, at General- 
Vejmesteren havde paalagt Præsten at skrive Lister 
over alle de unge Karle her i Præstegældet.« 

»Det kan have sin Rimelighed,« mente flere. 

»I kommer til at bide i det sure Æble, gode 
Folk,« sagde Strilen og blæste de første Røgskyer 
fra sig. 

»Eller ogsaa faar vi fat i de Lister,« sagde Karlen 
fra Vold lavmælt. 

»Ja, hvor faar vi dem?« spurgte Kvammemanden. 

»Hos Præsten, tænker jeg.« 

»Han udleverer dem ikke.« 

»Saa tager vi dem.« 

»Naa, og saa?« 

»Saa brænder vi dem.« 

»Du er Fanden til Karl, Anders.« 

»Det gaar ikke, gode Folk,« sagde Strilen. 

»Jeg tror, det gaar,« sagde Anders Lysne, Hus- 
bonden. 

»Og hvem er her saa, som vil gaa til Præsten og 
kræve Listerne?« spurgte Niels Kvamme. 

»Jeg gaar med for én,« sagde Lysnemanden og 
saa til Anders Vold. 

»Jeg med,« svarede denne og nikkede til hin. 

»Saa er vi to. Og vi bliver vel nok et Par til?« 

»Hvis ikke, er vi nok,« sagde Karlen fra Vold. 

Henne paa den korte Bænk mellem Alkoven og 
Pejsen sad Sønnen fra Nedre Lysne, Knut, og Datteren 
i Gaarden, Ingerid. De var Kærestefolk. 

»Giver du Smør og Finbrød, saa skal jeg nok 
skaffe Fisk,« sagde Knut til Ingerid. 

»Ti stille, og lad os høre, hvad det bliver til!« 

»Ja, véd du ikke det? Hvor Anders Vold er med, 

3* 

bliver det altid til store Ord og stærke Slag i Bordet; 
jeg har aldrig hørt, at der er kommet noget ellers 
ud deraf.« 

»Men her er Manden paa Øvre Lysne med, c sagde 
Ingerid og rettede Nakken. 

»Ja tror du, han er?« spurgte Knut med et 
tvivlende Smil, krydsede Armene over Brystet og lænede 
sig tilbage. 

Anders Lysne, Ingerids Fader, spurgte Mændene 
enkeltvis; alle Betænkeligheder slog Anders Vold til 
Jorden med klare Grunde, og Anders Lysne fejede 
Ligene ud med en sagte Gnæggen, lige saa overlegen 
som overbevisende. 

»Naar vi bare er enige,« sagde Anders Vold, »hvad 
vil de saa gøre os? Jer gamle Fyre laver de ikke 
Soldater af, og de sætter vel heller ikke alle Lærdøler 
i Slaveriet.« 

Mændene fra Mo rettede sig i et og alt efter 
Anders Lysne, saa de gik straks med; ham fra Blaa- 
flåten vilde, dersom Borgunderne vilde. 

»Borgunderne indestaar jeg for,« sagde Husbonden, 
derpaa vendte han sig mod Knut. »Ja, Nedre Lysne 
gør vel fælles Sag med Øvre Lysne?« 

Mændene lo og saa hen til Knut og Ingerid; 
men Knut rettede sig i Sædet, spændte Hænderne over 
sit ene Knæ og svarede: 

»Det skal du tale med Fader om.« 

»Naar du siger ja, plejer din Fader ikke at være 
imod. Han tager sig jo ikke af den Slags Ting mere.« 

»Det kan nok være.« 

»Ja er du imod?« spurgte Lysnemanden lidt 
utaalmodig. 

»Lad os høre, hvad du har paa Samvittigheden,« 
sagde den høje Voldsøn og lavede sig til et nyt Slag. 

»Det er for voveligt, tykkes mig. Vi har bedre 
af at tage de seksten Dages Vejarbejde. Men det er 
kun min Mening.« 

»Naa du er ræd, Knut!« raabte Anders Vold og 
grinte. Hans Øjenhvider skinnede som en Smeds. 

»Men naar nu Lysnemanden og jeg tager os hele 
Skylden paa, tør du saa?« 

»Knut dog!« hviskede Ingerid. Hun følte en 
Varme i Hjertet som af Fædrelandskærlighed og bluedes 
over Knuts Kulde. 

»Siger jeg ja, skal jeg nok bære min Del af 
Skylden; du kan faa nok i din egen. Men jeg tror, 
jeg siger nej.« 

»Ja du skal vel først spørge Aurdølerne, om du 
maa,< sagde Anders Vold drillende. Knuts Moder var 
fra Aurdal, det nordligste Sogn i Præstegældet. 

Mændene skiltes, uden at der blev truffet nogen 
endelig Bestemmelse; man maatte først høre Stemningen 
i de andre Sogne. Anders Vold derimod blev tilbage, 
og da Knut mærkede det, bød han ogsaa Farvel; han 
havde sagt sin Mening og vilde ikke i Spektakel med 
Voldsønnen; men Ingerids Farvel var køligt; det mær- 
kedes grandt, at hun stod paa Faderens og hans med- 
forbundnes Side. 

Samme Eftermiddag kørte Anders Lysne og Anders 
Vold til Borgund. Lysnemanden havde Anseelsen, 
Voldsønnen Talegaverne. Man havde hidtil ikke givet 
meget Agt paa den høje, sortsmudsede Karl, der var 
fjerde Søn af et lille Brug paa nedre Vold; men nu 
blev han paa én Gang kendt over hele Lærdal, fordi 
han kørte om i Følge med Lysnemanden. Tre Dage i 
Træk var de paa Farten sammen, og det gik efter 
Ønske; i Tønjum, Hauge og Borgund erklærede alle 
Mændene sig rede til at staa Last og Brast med de to 
Anderser; kun Aaurdølerne vilde ikke. 

Ingerid og Knut havde ikke set hinanden i fire 
Dage; det var hende, der undgik ham. For Resten 
var det ikke første Gang, der var en Kurre paa Traaden 
imellem dem; han var stille, helstøbt, fuldmoden, med 
en Vije, der nødig bøjede sig, derhos tavs, saa han 
endnu nødigere gav Grunde; hun var heftig og varm- 
blodig, altid ivrig, hvor der skulde hjælpes : mod Nød, 
mod Sygdom, mod Forurettelse. Hun var sin Faders 
ægte Datter og saa i ham den største Bonde i hele 

Bergenshus' Amt, den gæveste, den bedste i hele Norge. 
Derfor stod hun ogsaa i denne Vej- og Soldatersag 
som i næsten alle andre Sager helt og holdent paa 
Faderens Side; Knuts træge Underkastelse opirrede 
hende. Og saa netop han, der skulde være hendes 
Faders Arvtager, Præstegældets vordende Fører! Hun 
græd i Enrum af Harme over, at Knut kunde sidde 
der i Sengekrogen ved Siden af hende og bare sige 
nej og tale om at vove, medens Voldsønnen, som hun 
næiiten for første Gang saa, sad i Mændenes Kreds og 
slog Slag paa Slag for Bygdens Ret og tilsidst kørte 
af Gaarde med hendes Fader. Hvad gjorde Knut? 
Han sluskede hjem i Følge med Blaaflatenmanden. 
Den ene skulde have Forlov hos Borgunderne, den 
anden hos Aurdølerne; den ene var ikke et Haar bedre 
end den anden. 

Hvordan var hun ogsaa bleven forlovet med Knut? 
Elsket ham havde hun da nok aldrig. Partiet var af- 
gjort af de gamle, længe før hun eller han havde 
Forstand paa de Ting. Og saa gik de det ene Aar 
efter det andet og indbildte sig, at de ikke kunde leve 
hinanden foruden, medens Sandheden var, at de aldrig 
havde passet for hinanden, thi saa snart en alvorlig 
Sag kom for, skiltes de. Var det ikke oprørende, at 
hendes Forældre havde villet paatvinge hende en Mand, 
med hvem hun intet havde fælles? Blot maaske fordi 
Gaardene laa sammen! Det skulde være forbi. Det 
skulde brydes, dette Forhold. 

Om hun da tyktes bedre om Anders Vold? Gud 
fri os! Den grimme, højrøstede Karl med de skumle 
Øjne! Naa, det var ikke det udvortes, det kom an 
paa. Anders Vold talte og handlede just saaledes, som 
Knut burde tale og handle. Men Knut? Han troede, 
han sagde nej! Han troede, det var for voveligt! 

Hver Aften efter endt Rejse slog Anders Vold sig 
ned i Stuen paa Øvre Lysne, og han og Faderen 
drøftede da ivrigt Dagens Begivenheder, regnede op, 
hvem de havde vundet for deres Sag den Dag, hvem 
der endnu var tvivlsom og skulde have en ny Overhaling, 

og hvor de skulde hen næste Morgen, Ingerid sad 
ene paa Bænken i Sengekrogen med sit Strikketøj og 
lyttede til; men det var sjældent, hun kom med noget 
Spørgsmaal, eller at hun med nogen Ytring blandede 
sig i Samtalen. 

»Hvordan er det, vi ikke ser Knut i disse Dage?« 
spurgte hendes Fader pludselig. 

»Han mener vel, at han har ikke noget her at 
gøre,« svarede Ingerid. 

»Naa, Snak!« sagde Faderen. »Dette skal I to 
da ikke blive Uvenner over. Desuden gaar han med. 
Vi var i Dag inde hos den gamle og fik omsider klemt 
ud af ham, at han vilde som de andre.« 

»Men du véd ikke, at jeg var hos ham Aftenen 
forud,« sagde Anders Vold og rævelo. 

»Det har du ikke talt om.« 

»Jeg véd heller ikke, om det er værd at tale om. 
Men jeg lod den gamle forstaa, at vilde han have sin 
Søn ind paa Øvre Lysne og saa videre — — . Det 
er det Pulver, som har virket ; Fader og Søn er bleven 
lige forskrækkede, og derfor havde vi let ved at sejre 
i Dag.« 

»Saa-aa!« udbrød Lysnemanden misfornøjet. »Det 
er ellers noget, som andre ikke skal blande sig i.« 

»Naturligvis,* sagde Anders og lo tvungent. »Men 
alle Kneb gælder, véd du, paa saadan Tid. Hvad 
sagde Mads Erje?« 

Ingerid hørte ikke Svaret. Hun rejste sig og 
forlod Stuen. 

Fra Lysne løb Vejen langs med Elven indtil 
Fossefaldet ved Seltunaasen ; men paa dette Sted knibes 
Dalen sammen til en snæver Klippespalte, der kun 
lader Plads til selve Elven og da tager Vejen stejlt 
op over Fjældet. Det er dette Sted, Galderne kaldet, 
som fordum var livsfarligt at passere paa Grund af 
de hyppige Stenskred. Endnu den Dag i Dag, da 
Vejen er sprængt ved Dynamit ud af selve den lod- 
rette Klippevæg paa Elvens modsatte Bred, ser man 
højt oppe disse uhyre Dynger af Skærver, Fliser og 

Grus, der løsnede af Sol og Vejr i Tidens Løb op- 
samles af Styrtningens aflange Klippeskaaler. 

Laksen, som fra Fjordene altid søger ind i Elvene 
og gaar milelangt op imod Strømmen, kan ikke komme 
højere end til Seltunaasen; naar den naar ind i Skum- 
hvirvlerne og mærker Fossen, kan man se den gøre 
høje Spring for at sætte over ; men hver Gang slynges 
den tilbage af de høje Vandstyrtninger. Her er derfor 
et godt Laksefiskeri, som tilhører Lysnegaardene, og 
her sad Knut mangen Stund med sit Medetøj. Saaledes 
ogsaa Aftenen før Sessionsdagen. 

»God Kvæld!« sagde en Røst bag ham. 

Det gav et Sæt i ham, thi han havde paa Grund 
af Fossedønet ikke hørt Fodtrinene. Han rejste sig 
hurtigt. 

»Kommer du fra Borgund, Ingerid?« 

»Nej jeg kommer hjemme fra. Jeg gik herud for 
at træffe dig. Jeg tænkte nok, du var her.« 

Hun blev ligesom mere bleg og stram, medens 
hun talte, og Stemmen tog til at smaadirre. 

»Jeg tænkte,« vedblev hun, »at det var bedst at 
gøre Alvor af det; du venter jo dog paa det. Vi har 
aldrig passet for hinanden og gør det mindre for hver 
Dag, der gaar. Jeg tænker, det er bedst, vi skilles.« 

»Ingerid! Er det dit Alvor?« 

» Det er mit Alvor, Knut, og det er nøje overvejet. 
Ingen af os kan gøre for dette; vore Forældre maa 
bære Skylden; men skilles vi ikke. mens Tid er, 
kommer vi til at lide Skaden — — . Hver kan være 
lige god for det.« 

Han stod og drejede paa Medestangen, der hang 
ud over Fjældkanten og stirrede forbi dens Spids ned 
i Skumhvirvlerne. 

Over dem dundrede Fossen ensformigt og uop- 
hørligt, saa Fjældgrunden sitrede. 

Hun syntes, at han bevægede Læberne. 

»Hvad siger du?« 

»Jeg sagde ingenting. — Er det, fordi jeg ikke 
har kørt rundt med din Fader og Anders Vold? Jeg 

tænker helt anderledes i den Sag end din Fader. Jeg 
mener ikke, det for enhver Pris gælder om at smøge 
af sig det mest mulige og pukke paa Ret og Frihed. 
Jeg ser ingen Ulykke for os Lærdøler i at blive Sol- 
dater og i Fejdetid være med til at værne om vort 
Land.€ 

»Just det, at du i alle Stykker tænker anderledes 
end Fader og jeg, gør, at jeg har faaet Øjnene op. 
Det er ikke i denne Sag alene.« 

Der for et bittert Smil hen over hans Ansigt. 

>Du fik maaske Øjnene op for, at Anders Vold 
var den rette.« 

»Skam dig, Knut!« 

»Skam dig selv!« sagde han med blaahvide Læber 
og sendte hende et Blik, som om han vilde se hende 
ud i Elven. Derpaa kastede han sit Medetøj paa 
Nakken og gik. Ikke en eneste Gang saa han tilbage 

Det var, som om det bedste, hun ejede, det 
eneste, hun ejede, gik med ham. Som om han vir- 
kelig tog hendes Hjerte med sig. Men saa stor er 
Vanens Magt. 

Hun følte en Drift i sig til at synke ned paa Hug, 
begrave Ansigtet i sine Hænder og hulke om Kap med 
Elven ; men hun tvang sig oppe og gik langsomt efter. 
Ved den første Krumning af Vejen tabte hun Knut af 
Syne bag Fjældvæggen. 

Lærdalen er en i det hele snæver og trang Fjæld- 
dal, der fortsætter den indre Arm af SogneQorden, 
indtil den igennem vilde, sønderrevne Passer stiger 
op og udviskes i de øde Vidder, der bærer Navn af 
Filleflæld. Nærmest Fjorden, i den bredere og mere 
frugtbare Del af Dalen ligger Hauge og derefter Tønjura ; 
ovenfor Seltunaasen, hvor Dalen snævres ind, og Frugt- 
barheden er ringe, ligger Borgund, vel bekendt af sin 
seks Hundrede Aar gamle Stavekirke, der nu blot 
staar som et nationalt Mindesmærke paa den samme 
Kirkegaard, hvor det nye og mere tidssvarende Guds- 
hus har rejst sig. Det Qerde Sogn i Præstegældet, 

Aurdal, ligger længere Nord paa for sig selv ved en 
Sidearm af SogneQorden. 

Den store Dag randt op. Sessionsherreme an- 
kom med Baadskyds til Lærdalsøren og tog ind paa 
Rikam, den største Gaard i Bygden. Tonet var fuldt 
af Folk; hver bosiddende Mand i Hauge, Tønjum og 
Borgund havde givet Møde, ogsaa de fleste fra Aurdal. 
Paa den anden Side af Vejen og bag alle Gærder og 
alle Huse i Nærheden stod Grupper af Kvinder og 
Børn og talte ivrigt, men dæmpet indbyrdes. Run de 
unge Karle, for hvis Skyld det hele Røre var, havde 
holdt sig hjemme. 

En Underofficer i rød Kjole kom frem paa den 
høje Planketrappe og saa barsk ud over den sammen- 
stimlede Mængde, hvis Ansigter alle i samme Nu 
rettedes did. 

»Er Anders Olsen Lysne her?« raabte Under- 
officeren. 

»Her er jeg,« svarede Anders tæt ved Trappen. 

»Naa, og Anders Vold? Hvor er han?« 

»Han er hjemme,« raabte de omstaaende og gav 
sig til at le. 

»Følg med!« sagde Underofficeren til Lysnemanden. 

»Jeg skal det,« svarede Anders, »siden du beder 
saa kønt.« 

Anders fulgte Underofficeren ind i Stuen; om et 
stort Bord midt paa Gulvet sad flere uniformerede Herrer, 
iblandt dem Generalkrigskommissæren, Haxthausen. 

»Det er altsaa dig,« begyndte denne sit Forhør, 
»der selvanden har bemægtiget dig vore Lister og 
truet eders Præst paa Livet for at gøre Hans Majestæt 
Kongens Bud til intet. Er I ved jere fulde fem, 
Godtfolk?« 

»Hvem siger, vi har truet vor Præst paa Livet?« 
spurgte Anders uforfærdet. 

»Jeg vil sige dig én Ting, min Ven!« sagde 
Greneralkrigskommissæren og rejste sig, og han var en 
Mand saa vel sine tre Alen høj. »Kommer du med 
Udflugter eller vil nægte, hvad der er hver Mand 

vitterligt, gør du din Sag værre. Jeg skal give dig et 
godt Raad: Udlever Listerne straks, og forman dine 
Bygdemænd til Rolighed, saa skal I denne Gang slippe 
for videre Tiltale.« 

»De er brændt,« svarede Anders. 

»Men er I da besatte!« raabte den store Mand. 
»Jeg vil for eders timelige og evige Velfærds Skyld 
haabe, at det er Løgn, du der siger, og at du snart 
maa komme paa andre Tanker. Vil I miste Hovedet!« 

»Hvem er egentlig du?« spurgte Lysnemanden og 
saa Kæmpen lige op i Ansigtet. Blodet begyndte at 
koge i ham. »Kan du tage norske Bønders Hoveder, 
du? Lad os se dine Dokumenter ! <- 

' »Ja jeg skal vise dig Dokumenter, « raabte Genera 1- 
krigskommisæren og for med begge Hænder søgende 
rundt paa Bordet. »Er der ikke andet i Vejen end 

det, saa skal jeg saa gerne « og bister som en 

Tyr holdt han sin Ordre hen for Næsen af Lysnemanden. 
»Læs her, hvis du kan læse!« 

Lysnemanden gav sig god Tid, læste det Ord for 
Ord og lagde saa Arket fra sig. 

»Jeg ser ikke Kongens Navn paa dette Papir,« 
sagde Bonden og trak frem en hel Pakke gamle 
Dokumenter, omhyggelig forvarede i et rødt Tørklæde. 
»Men nu vil jeg spørge dig, om du kan læse,« vedblev 
han og foldede ud et efter andet et halvt Dusin gamle 
Kongebreve. »Her skal du se Kongenavn,« sagde 
Anders og pegede paa de store, snørklede Træk. »Tør 
du kanske slaa Streg over dem?« 

Kæmpen svarede intet paa det Spørgsmaal, men 
idet han lagde sin Haand tungt paa Bondens Skulder, 
raabte han med høj Røst: 

»I Kongens Navn, du er Fange!« Derpaa vinkede 
han ad Underofficeren og sagde: »Hid med et Par 
Haandjærn!« 

Men i samme Stund trængte flere af Bønderne 
gennem den aabentstaaende Dør ind i Stuen, og en af 
de forreste. Stiller Bø hed han, raabte til Generalkrigs- 
kommissæren : 




48 

»Dersom I lægger Haand paa Anders Lysne, skal 
ikke en af jer slippe levende herfra. Jeg vil lade 
eder vide, at det er os, som er de stærkeste.« 

Gcncralkrigskommissæren havde et nyt Arrestdekret 
pua Tungen, men en anden Bonde Ole Herei, der var 
fulgt efter Stiller, kom ham i Forkøbet. 

»I kan saa rolig pakke ind,« raabte han, >og 
drage bort den Vej, I er kommen, for vore unge Karle 
er alle til Hobe bleven hjemme, og Sessionen bliver 
der intet af hverken i Dag eller i Morgen.« 

»Det skal jeg vise eder!« raabte Generalkrigs- 
komniissæren rasende; men i det samme greb Gaardens 
Kjer, det var en Rumohr, ham bagfra i Armen og 
hviHkcde til ham: 

»Det gælder Livet. Kom, mens det er Tid ! Denne Vej !« 

Flere og flere Bønder trængte ind, og General- 
krigskoni missæren og de andre Herrer, som alle havde 
rejst sig, skønnede af de mange Knive, som blinkede 
henne ved Døren, at Situationen kunde blive alvorlig 
nok. De besluttede sig derfor alle til at følge deres 
(^lief gennem den Bagdør, som Ejeren havde aabnet, 
og derfra naaedc de ad en Lønvej hen til Præste- 
gnarden. Saa snart det var muligt, mødte deres Vogne 
(Jer, og de forlod Bygden paa samme Vis, som de var 
kommen. Almuen havde forsamlet sig mandstærk ved 
Nedkørslen fra Præstegaarden og hilsede dem med et 
rungende Hurra, da de kørte bort, men forulempede 
dem ellers ikke. Og saaledes endte den første Session 
i Lærdal. 

Da Vognen var ude af Sigte, sagde Stiller Bø til 
Forsamlingen: 

»Nu har vi vist Danskerne, hvad vi duer til; de 
Folk betænker sig to Gange, inden de kommer igen. 
Men havde Anders Lysne og Voldsønnen ikke taget 
fat, som de gjorde, og mandet os alle, op, saa havde 
det ikke faaet det Udfald. Vil I nu som jeg, saa gør 
vi et Gilde for de to og drikker deres Skaal, saa vore 
Hurraer skal høres lige til Voss og Valders. Er I med 
til det?« 

Det var de alle med til, og Gildet stod den samme 
Aften paa Øvre Lysne, fordi der var de største Stuer. 
Der blev drukket og danset, leget og larmet til langt 
ud paa Natten. Anders Vold og Anders Lysne sad i 
Højsæde ved hinandens Side, og Ingerid dansede der- 
efter det meste af Natten med Voldsønnen; men Knut 
paa Nedre Lysne var ikke med til Gildet. 

Havde Anders Lysne ikke forud været den første 
Mand i Lærdal, saa var han det fra denne Dag af, og 
i de unges Lag vovede ingen at gøre Voldsønnen 
Rangen stridig. Knut og Ingerid gik helst af Vejen 
for hinanden ; men Anders Vold var jævnlig Gæst paa 
Øvre Lysne, og hverken Fader eller Datter var i Tvivl 
om, af hvad Grund han kom. Alligevel var der noget, 
som holdt Ingerid tilbage; hun vidste stadig at for- 
hindre det afgørende Skridt. Bygden ventede hver 
Dag at høre om Trolovelsen, men det kom ikke. 

Fra Regeringen hørte man heller intet. Anders 
Lysne havde i Spidsen for en Deputation været i 
København; vel var det Svar, Mændene kom tilbage 
med, ikke fuldt tilfredsstillende; men Tiden gik; man 
syntes tilbøjelig til at tage Sagen med Lempe ; Enevolds- 
regeringen i de forenede Riger var stedse mere fader- 
lig end energisk. 

Endelig kom der dog Ordre til, at en ny Session 
skulde afholdes. Det var i Sommeren 1802, næsten 
tre Aar efter det første mislykkede Forsøg. Til samme 
Tid rygtedes det, at en dømmende Kommission var 
udnævnt, som skulde optage Forhør over Urostifterne 
og have Sæde i Lærdalsøren. Anders Lysne rustede 
sig paa ny til at møde Magthaverne, holdt Møder, skrev 
Breve og kørte omkring, nu som før fulgt af Vold- 
sønnen. Ogsaa denne Gang lovede Bønderne at staa 
deres Førere bi og at holde Stand til det yderste. 

Anders Vold havde været ude paa Agrene, hvor 
man var i fuld Gang med Vandingen; thi i Lærdalen 
er Sommeren tør. Man leder derfor Vandet fra de 
mange smaa Elveløb, der strimer ned fra Fjældene, 
omkring i Grøfter og overrisler derfra Agrene ved 

Hjælp af transportable Dæmninger. Anders traadte 
med sin Vandspade i Haanden ind i Stuen paa 
Øvre Lysne. 

Der var efter Sædvane en Lem i Taget, LJoren 
kaldet, som kunde aabnes ved Hjælp af en Stang, der 
gik midt ned i Stuen, og saaledes skaffe Udgang for 
Røgen. Ingerid, som just havde gjort Ild paa Arnen 
til Middagsmaden, stod og stellede med Ljorstangen, 
da Voldsønnen traadte ind. Hendes Fader sad i Herj- 
sædet for Bordenden med sit Blækhorn og sine Papirer 
foran sig. 

»Det er vel, at du kommer, Anders,« sagde Lysne- 
manden og tørrede Sveden af sin Pande. »Jeg har 
lige stillet en Skrivelse op til Regeringen, som du nu 
skal høre. Den vil styrke vor Ret til at gøre Modstand ; 
naar den er af Sted, kan vi henvise til, at vi har ind- 
givet skriftlig Ansøgning, og saa maa de i al Fald vente 
med Afgørelsen, til Svaret indløber.« 

I det samme kom en Jente styrtende ind ude fra. 
»Soldaterne kommer!« skreg hun. »Det mylrer ned 
over med rødt og hvidt, og blinker med Bøsser og 
Sabler. Gud fri os! De slaar os ihjel!« 

Hun stak i at tudskraale, løb først til Sengekrogen, 
saa om bag en Kiste og f o r endelig i komplet Vildelse 
igen ud af Døren, 

»Lad dem komme,« sagde Lysnemanden med et 
Blik til det lille Vindøje, der vendte mod Tunet. Han 
lagde sine Papirer sammen, kom det hele ind i Krog- 
skabet og lukkede omhyggeligt af. 

Men Voldsønnen sprang hen midt i Stuen, greb 
om Ljorstangen, som Sæd er, naar en vigtig Sag skal 
forebringes, og saa dristigt op paa den gamle Bonde- 
høvding. 

»Ja lad dem komme,,« raabte han trodsigt. »Kan 
hænde. Kampen vil blive haard, og det vil da først 
gaa ud over os to. Er vi nu enige om at staa sammen, 
saa giv mig til Bevis derpaa din Datter Ingerid til 
Hustru! Hun tror, som du og jeg, paa vor gode Ret, 
og det kommer nu mindre an paa, om din Dattermand 

har Gaard og Grund, end om han er Karl for at staa 
dig bi til Gavns.« 

>Gaa til Ingerid med det,« sagde Anders og stak 
Nøglen til Krogskabet i Lommen. »Jeg har intet 
imod dig.« 

I det samme kom Jenten farende ind paa ny. 
»Herre Jøsses?« hvinede hun. »De slaar Kreds om 
Gaarden, de brænder os inde. Alene Gud i Himmerig!« 
Hun kastede sig ned paa sine Knæ med Ansigtet i 
Bænken, bad, hulkede og jamrede paa én Gang. 

En mørk Rødme gød sig over Ingerids langformede 
Ansigt. Høj og rank gik hun -hen til sin Bejler, gav 
ham Haand og sagde: 

»Jeg staar Last og Brast med eder.« 

Anders' Øjne funklede af Trods og Triumf. Han 
slog Armen om hendes Liv og kyssede hende heftigt. 

I det samme gik Døren op; en Officer stod paa 
Tærskelen iført det »lette« Regiments Uniform: hvide 
Benklæder, rød Kjole med grøn Besætning, graa Ga- 
mascher til over Knæene og sort tokantet Hat med 
hvid Pompon. 

Anders Lysne og Anders Vold var Fanger. 

Hvad der paafulgte, kan fortælles i Korthed. 

Den 9de Juli 1802 var fastsat til Sessionens Af- 
holdelse. Sessionsteltet var opført et Stykke neden 
for Tønjum Kirke, til højre for Vejen, naar man 
kommer fra Fjorden. Til venstre for Vejen løb Elven. 
I Parademarsch svingede den samlede Kommando op 
foran Sessionsteltet under fuld Musik. Styrken var 
420 menige Fodfolk, 32 Artillerister forsynede med fire 
Amusetter, hvilket var Navnet paa en Art smaa Felt- 
kanoner, 17 Officerer og 32 Underofficerer. Deres 
Chef var Oberstlieutenant Hans Gram Holst. 

Mellem Vejen og Elven havde Almuen samlet sig 
i et Antal af flere Hundrede. Trods og Harme brød 
sig i Sindene, man syntes kun at vente paa et givet 
Tegn, en æggende Tiltale for at styrte frem til Angreb. 
Men Førerne var borte. En egen Uhygge greb Folke- 
hoben, da man saa Kanonerne blive ladede med 

Granater og Kardætsker, og de 400 Ladestokke kling- 
rede i Muskétløbene. Ude paa Vejen viste Under- 
officererne sig med barske' Miner og lange Lister i 
Hænderne. En dump Mumlen lød fra Mængden, da 
de første Navne raabtes op ; men Navnenes Indehavere 
lystrede. Ingen af de udskrevne vægrede sig ved at 
aflægge Eden; de unge Mandskaber forestilledes for 
deres nye Chef Kaptain Fasting, og Klyngerne spredte 
sig i Tavshed. 

Man havde været forberedt paa virkelig Modstand, 
og der var trufiet omfattende Foranstaltninger til at 
forstærke Militærmagten. De nærmeste Garnisoner 
havde Ordre til at holde sig rede paa første Vink, og 
ved alle Stationer lige fra Kristiania til Lærdalsøren 
stod Holdeheste i Beredskab. 

Imidlertid havde den dømmende Kommission kon- 
stitueret sig. Den optog en Række vidtløftige Forhører, 
og indtil dens Arbejder var endt og Dommen fældet, 
vedblev Militæret at holde Dalen besat. Dommen 
faldt den 22de Oktober samme Aar, men skærpedes 
af Højesteret i København. Anders Lysne dømtes til 
at miste Ære, Liv og Gods, Anders Vold til Slaveri 
paa Livstid, Stiller Bø og Ole Herej benaadedes. 

Anders Lysne blev henrettet i Bergen og skal have 
gaaet Døden i Møde med stor Frimodighed. Hvad 
der mest bidrog til at fælde ham, var hans ophidsende 
Breve til Aurdølerne, som blev fremlagt i Retten. 
Anders Vold afgik til Bergen med Militærvagt og ind- 
sattes paa Fæstningen Bergenshus. 

Øvre Lysne blev inddraget under Kronen og ud- 
lagt til Kompagnichefs-Gaard. Ingerid tog til en Faster, 
der ejede en anden af Lysnegaardene, og var iøvrigt 
Genstand for megen Deltagelse. Af Lærdølerne op- 
rettedes et Kompagni let Infanteri, og da de først 
havde lært at finde sig i, hvad der ikke kunde blive 
anderledes, blev de udmærkede Soldater. Tiden gik. 
Lidt efter lidt kom der atter Ligevægt i Sindene. Knut, 
der ogsaa havde været Soldat, blev med Aarene mere 
og mere tavs og indesluttet og holdt liden Samkvem 

med andre. Efter Faderens Død passede han sin 
Graard stiUe og tro; hans eneste Morskab var nu scHn 
fordam at gaa tU Sehnnaasen for at fiske. Han giftede 
sig ikke; heller ikke Ingnid. Hun iMgyndte nu at 
blive en gammel Pige. 

Ingerid vidste godt, at Knut elskede hende; hun 
tænkte derpaa med en bitter Gbede. Den Smerte^ han 
led, var dog nogen Gengæld for hendes Faders Martyr- 
død, for hendes Kærestes Slaveri, for Tabet af hendes 
Odelsarv, for hele hendes forspildte Liv — det kunde 
ikke være mindre. Hun havde flere Tilbud, men af- 
viste dem. »Jeg er trolovet,« sagde hun. »Yel er 
min Kæreste Slave paa Livstid, og jeg kommer aldrig 
til at staa med ham for Alteret; men det er det samme. 
Han var vor Sag tro; han bøder for sin Djærvhed, sit 
Frisind. Alt hvad jeg kan gøre, er at bøde med 
ham. Det er min eneste Trøst.« 

Lidt efter lidt blev Ingerids Følelser for Livsslaven 
en Art Helgendyrkelse, og i samme Grad som Billedet 
af Anders optog hende, blev Knut hende ubetydelig og 
ligegyldig. Ikke en eneste Gang i de mange Aar, der 
var forløbet siden hendes Faders Død, havde hun 
skiftet Ord eller Hilsen med ham. 

I Maj 1807 kom det forfærdelige Budskab til 
Dalene omkring SogneQord, at Englænderne havde 
røvet vor Flaade; senere hen, at Svenskerne havde 
sluttet sig til DødsQenden. Det gamle Nationalhad 
brød paa ny ud i lys Lue; Krigen mod Sverrig blev 
erklæret. 

I samme Nu skete Omslaget Lærdøleme havde 
opbudt alt for at undgaa Soldatertjenesten, havde siden 
med sammenbidte Tænder trukket i Uniformen og 
senere ved Vanens Magt fundet sig deri som et nød- 
vendigt Onde, man næppe mere blev kvit, — nu 
vaagnede den fædrelandssindede Aand. Man mindedes 
Romsdølernes Bedrifter i Kalmarkrigen; de var jo 
Lærdølemes Naboer, disse tapre Bønder fra Lesje, 
Vaage og Lom, der havde vundet udødelig Hæder i 
Kampen mod Skotterne ; Zetlitz' nye Sang om dem var 

just da i alles Munde. Vilde det have været til nogen 
Ære for Lærdølerne, om de nu havde kunnet hævde 
deres Ret til at sidde hjemme i Ly af deres Fjælde, 
medens deres Landsmænd kæmpede for Arne og Konge? 

Sent og sparsomt kom Efterretningerne fra den 
Qærne Krigsskueplads til Lærdal. Man vidste, at den 
søndenQældske Hær, 8000 Mand stærk, havde taget 
Stilling mellem Elverom og Frederiksstad for at for- 
svare Grænsen, og at Brigaden Staffeldt, hvortil Lær- 
dølerne hørte, udgjorde venstre Fløj. 

Saa kom der Tidende om, at Brigaden den 19de 
Maj 1808 havde angrebet Skanserne ved Lier, og saa 
at Lærdølerne to Dage efter under Anførsel af Kaptajn 
Jurgensen havde overfaldet en svensk Forpost ved 
Jerpset, 4 Mil syd for Kongsvinger, og oprevet den 
aldeles, at Kompagniets Navn var i alles Munde, at 
det var bleven forestillet for Feltherren, den tapre 
Prins Kristian August, at Prinsen personlig havde 
takket Soldaterne og — føjedes der til — havde til- 
staaet dem at udbede sig en Belønning. Men hvorledes 
det med Hensyn til dette sidste Tilføjende forholdt sig, 
vidste man intet. Der blev gættet paa, at Lærdølernes 
gamle Ret til Fritagelse for Militærtjeneste skulde stad- 
fæstes paany; men man vægrede sig ved at tro det; 
en saadan Belønning tyktes de fleste mere lig en Skam 
end en Ære. 

Dernæst indløb Efterretningen om, at der var 
sluttet Fred mellem Rigerne, og at man kunde vente 
Soldaterne hjem med det første. Og samtidig dermed 
dukkede et andet Rygte op, der nær havde vendt op 
og ned paa alt og alle i det hele Præstegæld. 

Over Voss og SogneQord var det kommet til Aurdal 
og derfra videre, men ved hvem eller hvorledes vidste 
ingen med Sikkerhed. Som Hjemmelsmand nævnedes 
snart en, snart en anden; hver fortalte paa sin Maade, 
men i det væsentlige var der Enighed: Livsslaven var 
ved kongelig Resolution bleven benaadet. 

Langt om længe stadfæstedes Rygtet ved, at der 
indløb Skrivelse til Lensmanden. Man vilde hædre 

lidt og forlist for den fieflcs Sag, 

Ingerid blev nng igen^ da ai lienne x^queii e 
kom fossende over bendei Og tngeriife L] 
Bygdens Hæder smeltede figesom «mmnt o^ 
den afsides, stille Dal med et Skin af Ljs og T^r^ms. 
saa den blev dobbelt skøn i sin So itidijgt mseé 'ie 
frodige grønne Rommarker, den brede; evigl ime i Mfe 
Elv, de graa Bjælkehuse og de skorkisdlie KSppe- 
skrænter. Og for at gøre ah komplet traf det s^ 
saaledes, at man paa samme Dag knnde Tenle baade 
Anders og Soldaterne, den første fra Vosscsiden. de 
sidste over Valders og FilleQæld. 

Aurdal og Hauge skulde modtage Anders, naar lian 
i Baad ankom til Lærdalsøren; Tønjnm og Borgnnd 
skulde drage Soldaterne i Møde. Derefter skulde man 
afpasse det med Tiden saaledes, at man Klokken to 
om Eftermiddagen samtidig kunde mødes ved HoTed- 
kirken i Tønjum og deltage i en Takkegudstjeneste, 
hvorefter man i stort Optog med Musik og Faner 
skulde følges ad til det store Festtelt, hvor Rækker af 
Borde stod dækkede. Efter Maaltidet skulde et Par 
Medlemmer af Festudvalget føre Anders og Ingerid til 
Grøte og overdrage dem Folkegaven, og iøvrigt skulde 
man forlyste sig med Drikkelag i Teltet og Dans uden- 
for, saa længe man aarkede. 

Selvfølgelig tog Ingerid til Lærdalsøren for at tage 
mod Anders. Det havde været en underlig Forlovelses- 
tid. Med hendes første Kys paa Læberne var han 

slæbt i Fængsel og derfra i Slaveriet. Hun kendte ham 
jo egentlig saa lidt, naar det kom til Stykket. Det 
Billede, hun bar af ham i sin Sjæl, var skønt, og det 
stod grant; men det var vokset frem under Længsel, 
Fraværelse, Medlidenhed. Lignede det? Havde det 
nogen Sinde lignet? 

Hun stod i Spænding og stirrede ud efter Baaden, 
der for fulde Sejl skød ind imod Bryggen. Hun kunde 
kende ham langt fra paa det sorte Haar, den høje 
Vækst, den duknakkede Holdning. Han var ikke bleven 
rankere i den forløbne Tid — det var jo saa naturligt. 

Da Baaden lagde bi, tog en af Bønderne fra 
Hauge Ordet, bød med høj Røst velkommen og ud- 
bragte et Leve. Et hundredstemmigt Hurraraab be- 
svarede det; Anders rejste sig, hilste med Huen i 
Haanden og traadte i Land. Han snublede saa under- 
ligt paa Planken; havde to Mænd ikke støttet ham, 
var han gaaet over Bord; det forekom Ingerid, hun 
hørte en undertrykt Fnisen omkring sig; men hvad 
det hele var, opfattede hun ikke ret, thi da Hurra- 
raabene brød ud, fyldtes hendes Øjne med Taarer, 
saa Synet blændedes. Der var saa mange, han skulde 
trykke i Haanden, saa mange, han skulde veksle Ord 
med, saa hun var nær ved at føle sig tilovers; endelig 
kom de dog til Vogns. Men da de sad ene to i Sædet 
og skulde til at tale sammen under Kørselen til Tønjum, 
havde hun en knugende Fornemmelse af, at de var 
fremmede for hinanden. Han begyndte imidlertid at 
tale op om sig selv, om alt hvad han havde døjet, om 
Slavekost og Slaveliv, om Kammerater, der var en 
Skræk for Opsynsmændene, om snilde Forbrydere. 
Der var saa meget Had, saa megen Hoveren, saa 
megen Brovten, saa mange Eder i denne Tale, der 
var saa lidt af Tanke paa hende, paa Hjemmet, paa 
Slægt og Venner, saa liden Taknemmelighed; Mod- 
sætningen mellem den Mand, hun havde ventet paa, 
og den Mand, hun kom tilbage med, var saa stor, at 
hun næsten blev ræd for at sidde hos ham. Og i 
Atmosfæren var en kendelig Brændevinsdunst. 

Var det den Mand, hun skulde dele Resten af sit 
Liv med? Saadan var han dog ikke, da han drog 
bort. Nej, men hun maatte tilstaa for sig selv, at 
adskilligt af, hvad hun saa fuldt udviklet nu, havde 
hun set før som Spirer. Slavelivet havde været en 
frugtbar Jordbund for disse Spirer. Hun havde tænkt 
sig det som et Martyrium, under hvilket han lutret og 
renset havde vokset sig dobbelt stor i Manddom og ædelt 
Frisind, hun havde tænkt, blussende af Stolthed og 
Lykke at skulle føre ham tilbage til den hjemlige Bygd 
— ja blussede gjorde hun. 

Og som der over en solvarm, straalende Vaardag 
uanet kan lægge sig blæstkolde, bygemørke Skygger, 
saaledes sluktes i et Nu Lyset over hendes forjættende 
rige Eflervaar. 

Soldaterne var kommen. De dannede Spalier ved 
Indgangen til den gamle Stavekirke og modtog deres 
Bygdebam med nye Hurraraab. Kirken kunde ikke 
rumme en Tredjepart af alle de Mennesker; men saa 
holdt Præsten Gudstjeneste under aaben Himmel. 

And^s og Ingerid blev sat til Højbords. Man 
vilde hædre Ingerid ikke blot som Anders's Brud, men 
tillige som Datter af den henrettede. Festudvalget var 
i nogen Uvished om, hvem af Soldaterne der skulde 
have Hæderspladsen og sidde næst, men efter Samraad 
med to, tre af dem tilkendtes Knut fra Nedre Lysne 
Pladsen, og trods alle Indvendinger maatte han sætte 
sig ved Ingerids anden Side, saa hun kom til at sidde 
mellem sin gamle og sin nye Kæreste. Havde Ingerid 
ikke forud været beklemt og angestfold, saa blev hun 
det nu. 

Lidt efter lidt kom der dog mere Ro over hende. 
Knut talte til hende, som om intet nogen Sinde havde 
været dem imellem — ikke meget, men jævnt og 
venligt; Feltlivet havde ligesom øvet en forløsende 
Virkning paa det indesluttede og bundne i hans Person. 
Ogsaa maaske det, at han nu endelig havde slaaet 
Inøerid af Tankerne for stedse. 

Præsten udbragte en Skaal for Soldaterne og 
takkede dem paa Fædrelandets Vegne for deres Tapper- 

hed, paa Bygdens Vegne for den Hæder, de havde 
kastet over den; dernæst ogsaa paa Anders's Vegne, 
idet han udtalte offentligt, hvad ikke længer var nogen 
ubekendt, at det var paa de tapre Soldaters Bøn, at 
Livsslaven havde faaet sin Frihed. 

Siden holdt Lensmanden en Tale til Ære for 
Anders og Ingerid og atter senere, da Stemningen blev 
mere løftet, tog en af de hjemkomne Soldater Ordet. 
Naar Præsten, sagde han, havde gjort Ære af dem, 
fordi de havde udbedet sig Frihed for Anders Vold, 
da var det egentlig Knut fra Nedre Lysne, hvem den 
Ære tilkom, thi da de havde raadslaaet indbyrdes, om 
hvad de skulde forlange, var det ham, der havde 
husket paa Anders. Derfor vilde han nu foreslaa en 
Skaal for Knut. 

Anders rystede Knuts Haand og bandte højt paa, 
åt det var vakkert gjort af ham, saa meget mere, som 
Knut ikke ret havde hørt til Partiet, og mest »for jeg 
har dog taget hende dér fra dig.« 

Ingerid blev rød, og Knut blev bleg ved de Ord. 
Han svarede mørkt: »Du har intet at takke mig for. 
Jeg gjorde det for Ingerids Skyld.« 

»Lige meget,« raabte Anders. »Enten du gjorde 
det for hendes eller for min Skyld, det kommer ud 
paa ét. Men et Fæ var du alligevel. Du kunde jo 
have taget hende selv.« 

»Hold op, Anders!« bad Ingerid temmelig heftigt. 

Anders slog en Latter op og vilde tage Ingerid 
om Livet, men da hun værgede for sig, nøjedes han 
med at favne ØlboUen. 

Fra det Øjeblik af var Ingerid forunderlig tavs. 
Naar nogen talte til hende senere hen paa Aftenen, 
svarede hun for det meste kun med et sygt lille Smil, 
og af og til bævede hendes Læber, som om hun var 
Graaden nær. 

Den følgende Søndag skete der Tillysning i Kirken 
for Anders og Ingerid. Han havde opslaaet sit Bo paa 
Grøte, og der var nok at gøre i den nye Gaard; men 
det led ikke meget med Arbejdet for Anders. Han var 

bleven saa ganske afvænnet med MaflLarbejde nu, og 
derhos, kande man sige, med at være sin egen Herre, 
med Mt at raade over sin Person og sin Tid, at han 
ikke følte nogen overvættes Lyst til at hænge i Arbejds- 
selen fra Morgen til Aften paa den jævne, vedholdende 
Maade, som Bond^eming kræver. Han skulde da 
ogsaa mærke, at han var bleven en fri Mand igen; 
han skulde da ogsaa rundt og hilse paa gamle Venner 
og bekendte, og han havde mange, naar han begyndte 
at tælle; thi hvem var saa kendt i Lærdal som han, 
ja paa den anden Side Fjældet et langt Stykke ned i 
Valders. Og skyldte han ikke at hilse paa alle disse 
Mennesker, som havde gjort Gilde for ham og Ingerid ? 
Og var der nogen eneste, som ikke ved Afskeden havde 
rystet hans Haand og bedet ham komme for at forny 
gammelt Bekendtskab? Anders var endnu i lang Tid 
at betragte som Bygdens Hædersgæst, og han følte det 
som en ikke ubehagelig Pligt atter at gennemstryge 
Dalen op og ned, til Fods og til Vogns som i gamle 
Dage med Lysnemanden, kritisere, opponere og skælde 
ud paa Regering og Øvrighed, Lowæsen og Retsvæsen, 
Opsyn og Tilsyn af enhver Art, og saa, naar Fore- 
draget mer end halvvejs havde gjort det af med enhver 
anden Mening hos Tilhørerne, da at kaste det store 
Lod i Vægtskaalen og fortælle et gruopvækkende Eks- 
empel paa Mishandling og tyrannisk Behandling fra 
Slaveri eller Kaserne, medlevet eller meddelt, fra det 
løbende eller forløbne Aarhundrede. 

Stakkels Ingerid! Fra den Dag af, hun havde 
siddet til Bords mellem Anders og Knut, siddet dem 
begge lige nær og med Angestens spændte Skarpsyn 
set sammenlignende paa begge, fra den Dag af, da 
hun blev var, at det var Knut, der varden frie Mand, 
Anders, der var Slaven, da hun skønnede, at Knut for 
evigt havde lukket hende ude af sit Haab, fra den 
Dag af vidste hun — hvor vanvittigt det end skulde 
synes — at det var Knut, hun elskede. 

Men hver Søndag lyste Præsten til Ægteskab for 
hende og Anders, og hver Dag gentog hun for sig selv. 

at hun, Datteren af den henrettede Anders Lysne, og 
han, den benaadede Livsslave, var ved Begivenhedernes 
Magt uløseligt forenede. 

Hvorfor gik Ingerid ikke til Anders og sagde til 
ham, at de maatte skilles, saaledes som hun i sin Tid 
havde gaaet til Knut? Jo dengang var hun smittet af 
det Røre, hele Bygden var i, det var Oppositionslufl, 
hun indaandede, og hendes Faders og Voldsønnens 
hidsende, rastløse Færden meddelte noget af sit Feber- 
liv til hende. Hun var ogsaa yngre dengang; selvfølgelig 
havde de mange Drømmeaar taget paa hendes Energi. 
Maaske det ogsaa er et Skridt, som en alvorlig Kvinde 
kun kan gøre én Gang i sit Liv. Endelig var der denne 
Gaard, som Bygden havde skænket Anders og hende. 
Selv om hun kunde stille Anders tilfreds ved for sit 
Vedkommende at give Afkald, kunde hun dog ikke 
undgaa at tilføje hele Bygden en blodig Fornærmelse 
og krænke sin Faders Minde. Nej, hun maatte gaa 
den Korsdragergang, som laa for hende; hun havde 
selv gjort, hvad hun havde kunnet, for at komme ind 
paa den. 

Det var en kold, klar og stille Oktoberdag hen 
imod Aften. Solen havde forlængst holdt op at skinne 
i Dalen, kun over de højeste Fjældknuder faldt endnu 
et luerødt Skær. Det stod at læse paa Himmel og 
Jord, at Vinteren nærmede sig, paa Birkens tynde, 
lysegule Løv opad Skrænterne, paa de sorte, sammen- 
krøbne Elle langs den hurtigt strømmende Elv. Ingerid 
havde set Lejlighed til ubemærket at snige sig uden- 
for; hun trængte til Luft, til at være ene en lille 
Stund, komme bort fra al Gildestravlheden i Fasterens 
Gaard. Og hun dreves af en lønlig Drift op imod 
Seltunaasen med dens øde Vildhed, op imod det Sted, 
hvor hun i trodsig, syndig Blindhed havde brudt med 
sin sande Hjertensven og for stedse spildt sin Lykke. 
Hun maatte gøre, hvad hun ikke fik gjort dengang: 
synke ned og græde rigtigt ud; hun maatte, inden 
hun den følgende Dag skulde staa for Alteret med 
Anders, raabe ind i den tordnende Fos: »Knut! Jeg 

elsker dig! Jeg har aldrig elsket andre. Jeg beder dig 
om Forladelse!« 

Han var der da vel ikke? Nej. Oppe og nede var 
intet levende Væsen at øjne. Hun var alene med sin 
Anger og Smerte i den vilde, mægtige Natur — lige- 
som hun sønderrevet, splittet, afklædt sin Sommer, 
berøvet sin Sol. Just som hun vilde sætte sig for at 
give sig hen i sin Jammer, henledtes hendes Opmærk- 
somhed paa en Sti, hun ikke tidligere havde kendt, 
egentlig et enkelt Traad kun, der drog sig hen over 
den stejle Fjældside. Hun fik Lyst til at se, hvor 
Stien førte hen, til at følge den til oven over selve Fosse- 
stupet og lade sig rigtig døve af de larmende Vand- 
masser. 

Med faste, elastiske Trin, hurtigt og dog varsomt 
fulgte hun Sporet, hvor Fjældknast og Græstue dannede 
Trappe og førte snart op, snart ned. Hun nyttede et- 
hvert Støttepunkt for Haand og Fod paa den revnede, 
knudrede, oprevne Klippeside, gled og skred i de for- 
vitrede Skærver, hægtede sig fast i Revlinge- og Birke- 
risene og stod omsider stakaandet og med rystende 
Knæ ved et Par endnu tætte, brunløvede Ælmebuske, 
der næsten hang ud over selve Faldet. 

Og se, derunder var af Sten og Jord dannet et 
Sæde ved Menneskehaand ; Mos og Græs var saa ned- 
traadt der omkring, saa det var tydeligt, at nogen 
havde sin vanlige Gang her. Mon det var Knut? Og i 
saa Fald, hvad vilde han her? 

Fiske? Det var for højt oppe. Tænke paa hende? 
Han havde jo forlængst slaaet hende af Tanker, han 
havde jo for hendes Skyld bedet Anders tilbage Han, 
som hun i sine egne Tanker havde skældt for træg, 
vaklende, fejg, ufri, havde dog været med i Kampen 
for den fædrene Jord og kæmpet saaledes, at han af 
selve Kongen turde udbede sig, hvad han ansaa for 
hendes Lykke. Hvor havde hun dog gjort ham Uret. 
Og hvor blev hun dog grusomt straflFet! 

Hun satte sig paa Stenbænken, støttede sine Albuer 
mod Knæerne og stirrede ned i den dundrende Fos. 

Mon han havde siddet her saadan og tænkt paa hende? 
Mon det havde brændt ham saadan i Hjertet, som det 
nu brændte i hendes? Mon han havde grædt her, som 
hun nu græd? 

Hør hvor Fossen tog paa Veje med sine mange 
Stemmer! Lige foran hende rundede den rødgraa, 
nøgne Klippe sig som et Kæmpeknæ og sank lodret 
ned i Dybet; oppe fra kom hele Elvens Vandmasse 
og væltede i en gennemsigtig, glasgrøn Buestyrtning 
ned i Svælget, knustes, fløj op i Skum og Fraade, 
hvirvlede rundt med hvide og grønne Blink i matrosa 
Farver og drev som en Taagedamp nedad over vældige, 
vaade Blokke. Et sansesløst Spring ned i dette susende, 
tordnende, mælkehvide Skumdyb — ja saa var det 
forbi med Elendigheden, forbi for evigt. 

Nej hun maatte bort — bort fra disse fristende 
Tanker, inden de tog Magten fra hende, inden Svim. 
melen kom — inden Knut kom. 

Hun rejste sig, traadte ud fra de ludende Buske 
og var i samme Øjeblik nær styrtet i Afgrunden af 
Skræk og Forvirring. Der stod Knut foran hende. 

»Er du her, Ingerid?« spurgte han med en blød 
Klang i Forundringen. 

Ingerid vidste ikke, hvad hun skulde svare, eller 
hvor hun skulde gøre af sig selv. Hun stammede: 

»Kommer du her?« 

»Ja, engang imellem.« 

»Her er ensomt.« 

»Det huer mig.« 

»Aa ja, det er heller ikke det værste.« 

»Mener du Ensomheden?« 

»Ja. Jeg har prøvet den.« 

Han saa forundret paa hende. »Men nu er jo 
Ensomheden forbi.« 

Hun gentog med Eftertryk: »Den er ikke det 
værste. « 

»Hvad mener du med det?« 

»Ingenting. Far vel, Knut.« 

I det samme lød et Skrig fra Fjældstigningen 

over dem, et hæst, hadefaldt Skrig. Oppe midt i 
Røsen paa det stejleste Sted stod Anders med Bøsse i 
Haanden, ikke tyve Skridt fra Knut og Ingerid. Højere 
oppe vandt Vejen sig frem over Galderne. 

»Endelig har jeg eder,« raabte han ned. >I havde 
gemt eder godt, men den er ikke født, som kan holde 
mig for Nar.« 

Det skreg han hurtigt, sitrende af undertrykt 
Raseri. Han kastede Bøssen til Kinden og føjede til: 

»Nu skal du dø. Lysneknut!« 

Men i det samme sprang Ingerid frem og dæk- 
kede ham. 

»Jeg først. Skyd kun du! Jeg tør nok staa for 
Skud.« 

»Ja du véd, hvad du har fortjent,* raabte Anders 
og sænkede Løbet et Par Tommer, »men dig kan jeg 
altid faa Ram til. Kryber du bag Skørter, Knut?« 

»Hvad har Ingerid og jeg forbrudt?« raabte Knut 
og tog lempeligt i Ingerid for at faa hende til Side. 
»Vi mødtes tilfældigt og for første Gang og har næppe 
vekslet ti Ord med hinanden, og saa tror du straks 
det værste og har Mordvaabenet parat.« 

»Naa, du er ræd for Livet, Lysneknut! Ja det 
var et underligt Træf, at I skulde mødes sligt Sted, 
hvor ellers ingen Mennesker kommer.« 

»Det var heller intet Træf, det!« raabte Ingerid; 
Trodsen skød op i hende; hun blev vild af Elskov, 
Smerte, Dødsfrygt, Had; hun slyngede sine Arme om 
Knuts Hals og skreg til sin Brudgom gennem Fosse- 
dønet : 

»Skyd kun du! Vi mødtes, fordi vi elsker hin- 
anden, og aldrig mer vil vi nu skilles. Skyd kun du! 
Den, du rammer, trækker den anden med sig, og vi 
gaar sammen ned i « 

Han udstødte et Brøl. Der fulgte et Glimt, en 
Dampsky. Ingerid lukkede Øjnene, men da Knaldet 
lød, og hun ikke følte sig ramt, og fornam, at Knut 
stod fast som før, aabnede hun dem atter, just som 
et skærende Angesthyl fulgte Knaldet. Og i sami 

Na saa de Anders vakle, tumle, rives omkuld og 
styrte nedad med voksende Hurtighed midt i et fryg- 
teligt Stenskred. Det raslede, skurede, bragede og 
væltede — saa sank Anders med et helt Bjærg af Grus 
og Sten efter sig ned i den kogende Fos og forsvandt 
i Skumhvirvlerne. 

Ingerid og Knut stod lamslagne og stirrede der- 
ned, hun endnu med Armen om hans Hals, han med 
Armen fast om hendes Liv. Omsider brast hun i en 
heftig Graad, sank ned paa Hellen og gemte Hovedet 
i sine Hænder. Knut satte sig tavs hos hende, fik 
hende lidt efter lidt nærmere ind til sig, fik hendes 
Hoved op til sin Skulder, hendes vaade Kind hen 
til sin. 

>Ja nu véd du det, Knut! Nu véd du ogsaa, 
hvorfor jeg kom her, at det var for at bede om For- 
ladelse paa det samme Sted, hvor jeg havde syndet 
saa haardt baade mod dig og mod mig selv.^ Og 
jeg føler, at du har tilgivet mig; jeg troede, at vi 
skulde have gaaet i Fossen sammen, og saa blev 
det ham ! 

Hun gyste og knugede sig tættere ind til ham. 

»Jeg har da ingen Skyld i hans Død? Har jeg 
vel, Knut?€ 

»Der er ingen, der har Skyld, uden han selv. 
Hvad vilde han i Røsen? Hvert Barn kunde se, at 
den ventede kun paa den første Regn for at skride. 
Han har tumlet derud forblindet af Skinsyge og 
Hævntanker; han kunde derfra bedre komme mig 
paa Skud.« 

»Lad os komme hjem. Jeg trænger til, at andre 
skal vide det. Der bliver intet Bryllup af i Morgen. 
Gud ske Lov!« 

Ingerids Faster var den eneste, som fik den fulde 
Sandhed at vide. Hverken den dødes Minde eller de 
levendes Rygte var tjent med, at de nærmere Om- 
stændigheder kom ud. Anders havde fundet Døden i 
Elven ved et Ulykkestilfælde, som mange før og efter 
ham; det store Stenskred var Vidnesbyrd nok om. 

hvorledes det var gaaet til. Hans sønderslaaede Lig 
blev -Dagen efter fundet ved Øvre Lysne ved Broen 
og fik en hæderlig Begravelse. Ingerid blev betragtet 
som hans Enke og sad paa sin Gaard Sørgeaaret til 
Ende; saa holdt hun Bryllup med sin gamle Kæreste 
Knut og flyttede til Nedre Lysne. 



DEN GAMLE FRUERSTUE. 



I. 

»Der var kun faa Brysker, og 
de var onde.« 

Grammel Talemaade. 

I den store Fruerstue paa Søholm sad Fru Kristense 
ved sit Sømmebord. Frem og tilbage gik Naalen 
med den blinkende Guldtraad og klare Silke; det 
skarlagenrøde Fløj el, som var spændt over Baldyre- 
rammen, kastede et lyst Rosenskær op paa de hvide 
Fingre, hver Gang de kom det i Møde; men i Bag- 
grunden laa Skumringen tyst og dæmpet over de mørke 
Paneler, de store Skabe og Stenkaminen med dens 
Urner og Smykkekar. 

Paa en lav Hyndestol lige over for Fru Kristense 
sad en lyshaaret Ungmø med Hænderne i Skødet og 
fulgte med fordybet Blik Naalen, som den kom og gik. 
Det var velbyrdige Jomfru Karen Høg fra Lundsgaard, 
der denne Eftermiddag aflagde Søholm et kort, tilfældigt 
Besøg. Samtalen var standset; man hørte kun Naalens 
Stik i det svære, udspændte Fløj el og det dybe Aande- 
drag af en stor, sovende Mynde, som laa udstrakt 
foran Kaminen. 

Omsider rev Jomfru Karen sig løs fra sine stumme 
Tanker; et dybt Suk undslap hende; hun rettede 
flygtigt paa sin Perlesnor og sagde dæmpet: 

»I har da aldrig elsket hinanden.« 

Fru Kristense løftede Ansigtet. Fint og blegt med 
dybe, mørkebrune Øjne og en smal, bøjet Mundvige. 

»Jo, Karenlille. Det har vi. Det véd jeg forvist, 
vi har. Men det er længe siden,« tilføjede hun bittert. 

»Længe siden! Og der staar i Evangeliebogen, at 
den ægte Kærlighed taaler alt, tilgiver alt og aflader 
aldrig. Den er en Gnist af Guds eget Væsen; derfor 
er den evig.« 

»Jeg skal kortelig fortælle dig mit ganske Levneds- 
løb, og det skal være min Tak til dig, fordi du ikke 
red min Port forbi. Jeg haaber saa, at du ogsaa en 
anden Gang ser indenfor, naar du atter rider til Flenstofte. 
Det er nu en rum Tid siden, at nogen af Bryskernes 
Slægt besøgte Søholm.« 

»Det Slægtskab er det ufornødent at tænke paa.« 

Fru Kristense lod sin Naal hvile, lænede sig til- 
bage imod Hyndet og begyndte : 

»Jeg var paa din Alder, Karen, da jeg første Gang 
saa Ejler Gregersøn paa en stor Bogejagt, Fader holdt. 
Der var ved saadan Lejlighed mange rige og ansete 
Herremænd forsamlede paa Krængerup; men der var 
blandt dem alle ikke en saa dristig Jæger, saa kyndig 
Skytte som Ejler, og hans Navn var i alles Munde. 
Derhos var han høj og stærk, fuld af lystige Indfald, 
og der var ingen, der kunde opføre en Dans som han 
Kort forinden havde han arvet Holmegaard efter sin 
Fader og blev snart en velset Gæst paa Krængerup. 
Jeg var ikke den eneste, som tyktes om ham. Men jeg 
var af de rige Skinkelers Slægt, og Holmegaard var 
ingen synderlig stor Ejendom; da det derfor omsider 
gik op for Fader, hvem de hyppige Besøg egentlig 
gjaldt, lod han Ejler Gregersøn vide, at hans Datter 
kunde vente sig et Par Herregaarde i Medgift, og at 
den, der agtede at bejle til hende, mindst maatte have 
lige saa meget. Ejler forstod halvkvæden Vise og kom 
i lang Tid ikke til Krængerup, og da han endelig kom, 
var det for at byde Farvel og meddele os, at han 
havde besluttet at drage udenvælts. Der blev intet 
talt mellem os, men da Fader spurgte ham om Aarsagen 

til hans Beslutning, svarede han: »Fordi min Devise 
er: alt eller intet.« Derhos saa han langt og bønligt 
hen paa mig, og jeg gav uden ret at vide det et lidet 
Nik som til Svar. Paa det ventede jeg saa i seksten 
Aar, Karen, medens han tumlede sig i Krig og Orlog 
langt fra Danmark. Gud bedre for, hvad han vandt 
ved sin lange Udenlandsfærd; men der han kom hjem, 
var han uventet bleven Arving til de tvende Gaarde 
Højsholt og Skannørshave efter en gammel Moster, og 
nu var der intet til Hinder for at drikke Fæstensøl 
med Kristense Skinkel. Frøbjærg og Søholm var Med- 
giften. Kort efter døde Fader, og min Broder blev 
Husbonde paa Krængerup. Men Ejler Gregersøn havde 
været i en ond Skole, det fik jeg snart at mærke. Saa 
mange Vidnesbyrd han end gav paa sin Kærlighed i 
den første Tid, saa higede han dog stedse efter Tummel. 
Det var blevet ham lig en anden Natur, og Stalbrødre 
var der flere end nok af, som uden Møje droges til, 
De gjorde til sidst ingen Forskel paa Nat og Dag; 
det gik fra Drikkelag til Drikkelag, og jo vildere, jo 
voldsommere, jo galere det var, desto bedre huede det 
Ejler. Han var til Tider som besat af onde Aander, 
alt Samliv imellem os var forbi. Saa endelig kom den 
skrækkelige Nat, da de stormede Fruerstuen, da han 
rød af Drik ravede hen til min Seng og bød mig staa 
op og skænke for dem. »Skam dig, Ejler Bryske!« 
raabte jeg rystende af Harme. »Vel har jeg nemmet 
for længst, at du ganske har vendt dit Sind fra mig, 
men om du ikke har drukket hver Gnist af Vid og 
Sans bort, skulde du dog blues ved at byde din Hustru 
sligt.« — »Lad al Snakken fare!« raabte han, »og kom 
fluks ud. Det gælder et Væddemaal, skønner du.« 
Jeg begyndte paa et Svar, der ikke var blidere end 
mit første, da han styrtede frem, rev fat i min Arm 
og skreg: »Dine Ukvemsord kan du spare. Kommer 
du ikke med det gode, tager vi dig, som du er. Det 
svæ'r jeg om min Faders Sjæl. « Derpaa trak han med 
et Ryk Spærlagnerne for og vendte sig mod det hele 
drukne Kobbel. »Én!« talte han og sparkede med sin 

jeg jtter fåi|> ImbI ^% dem. |^ Jeg ned i Borg^ 
stiie&» fjrkLrdr Fver ^x^Jtari sum da tyeole mig for 
Smaadreag, og sagde til ham: »Stal op. Ii«r' Lasg 
Sadlen paa nia Bid^iest q|[ lif^esam pas fin egen. Ti 
drager flaks faer&a.^ Sas red tI til Fraiijsrg den 
samme XaL Men i^ssle Dag. Q£ Ejler faa^^de soret 
Rosen od, kom ban ridende og begsrede at £fta mig 
i Tale. Det kan Tzre. han iortFod an Aåberé: jeg 
kande ikke Tinde mig over to at tage imod hanL Med 
oforrettet Sa^ drog han igen bort: men inden Ugen 
var omme, fik jeg Bod om at firtte fra Gaarden. £per 
Gr^^^øn hårde i Taemingspil tabt den til Knnd 
Pedersøn. Da kan du t^ skønne. Karenlille, at til 
Holmgaard gik jeg ikke. men til min Broder paa 
Rrængemp. Og saa bier der gjort Skilsmisse imellem 
^^j og j^ beholdt Søholm. Jég véd ikke. om jeg i 
hele den Sag har iiandlet utilbøriigt om jeg i hin Nat 
skolde have taalt alt, tilgiTet alt. fordraget alt? Tykkes 
du ikke, det kan have en Grænse?« 

Karen stod op og lagde sio Arm om Fm Kristenses 
Hals; hendes Øjne var blanke af Taarer. »Stakkels 
kære Fru Kristense!« sagde hun blødt og deltagende; 
»hvor har du maattet dolére udi din Ægtestand. Det 
er fast, som havde dit Levned ikkun de to Blade: 
Længsel og Lidelse, c 

»Jeg forsøger at hæfte ét Blad til endnu : Hen- 
givelse. Med Guds Hjælp haaber jeg, det maa lykkes 
mig.« 

»Og paa Holmegaard raser de værre end nogen 
Sinde tilforn. Næsten hver Nat kan vi hen over Søeu 
høre dem skrige og synge. Tror du ikke alligevel, 

Bondesen: I Strid og Stræb. 5 



70 

han føler Ruelse — ja maaske endog Elskovs Længsel, 
Fru Rristense. Saa søger han paa den Vis at døve 
sin Samvittigheds Røst.« 

»Esge Brok er nok en af hans trofaste Følge- 
svende. Hvad siger Anna Sten Bryskes til, at hendes 
Broder fører saadant et Levned?« 

>Der tales lidet om ham paa Lundsgaard; han 
kommer der og saare sjældent, thi han liges ej syn- 
derlig godt med sine Svogre. Men det sidste, vi hørte 
fra Holmegaard, var, at Ejler Gregersøn havde maattet 
sælge Skannørshave. Den tog de Kræmmere af Odense. « 

Henimod Aften bød Jomfru Karen Farvel til Fru 
Kristense og red fra Søholm fulgt af sin Rideknægt. 
Da hun nærmede sig Fruerlunden, tren en høj Unger- 
svend ud fra Buskene og aabnede Borgeleddet, for- 
inden Rideknægten naaede derop. 

Jomfru Karen red frem i løvgrøn Engelst Kjole 
og Fløj els Trøje kantet med Graaværk. Paa Hovedet 
bar hun en liden Baret med hvid Fjeder, og under 
den flød det lyse, udslagne Haar ned over Nakke og 
Skuldre. Hun rakte sin Haand frem til Hilsen; den 
stramme Dyreskinds Handske gik højt op paa Armen 
og var udsyet med Guld og Perler. 

»Er I her?« sagde Karen straalende mildt. »Det 
var mig en stor Forraskelse, Iver Axelsøn. Jeg 
havde nu opgivet alt Haab om at skulle faa sagt eder 
Farvel. « 

»Man nemmer deraf, at man ingen Sinde bør op- 
give Haabet,« svarede den unge Adelsmand. Han var 
en fjærn Slægtning af Fru Kristense og ellers af de 
Juulers Æt. »En køn Hoppe, I der har,« vedblev 
han og klappede Dyret paa Halsen. »Rider I stærkt. 
Jomfru Karen? Jeg kunde have Lyst til at kapløbes 
med eder gennem Skoven.« 

»Det var artigt.« 

»Men ikkun i Skridt.« 

»Naa saaledes. Det skal I have Tak for, at I vil 
følge mig gennem Skoven.« 

Hvad der ellers videre blev talt mellem Iver Juul 

og Karen Høg, kan ingen vide; thi Rideknægten holdt 
sig et Stykke tilbage, indtil de omtrent var kommet til 
Udkanten af Skoven. Da standsede Karen sin Hest og 
vinkede, at han skulde ride forud. 

Saasnart han var kommet dem forbi, rakte Karen 
Haand til Iver. Han beholdt den i sin, medens de 
begge i Tavshed fulgte Svenden med Øjnene, til han 
forsvandt bag Stammerne. 

>Mon han nu aner noget?« sagde Karen og saa 
skælmsk hen paa sin Ledsager. >Lo han ikke i 
Skægget, da han red os forbi!« 

»Hvem kan vide, hvad han har oplevet i Borge- 
stuen paa Søholm. Han red os forbi i glade Frem- 
tidsdrømme.« 

»Nu holder vi vore gedult i tvende Aar; saa er 
jeg fuldmyndig og kan vælge mig til Husbond, hvem 
jeg vil. Og da bliver jeg ikke paa Lundsgaard en 
Sejersstund længer.« 

Hun bøjede sit Ansigt ned imod hans. 

»Farvel, Hjærte Karen! Hav tusind Godnat!« 

Hun samlede Tøjlerne i sin Haand, gav Hesten et 
let Rap med Ridepisken og red bort i Spring. Iver 
Axelsøn drev ind i Skoven; han maatte være ene en 
Stund med al sin Fryd og Lykke. Uden ret at vide 
hvordan, var han omsider kommen om paa den anden 
Side af Gaarden, hvor Skoven kun ved en lille smal 
Rosengaard var skilt fra Fruerstuen. Han blev det 
først var, da han saa Lyset blinke ud fra Vinduerne 
deroppe; det var nu blevet ganske mørkt, og det var 
paa Tide at komme under Tag. Just som han i denne 
Hensigt rev sig løs fra de fængslende Tanker, sprang 
en høj Mandsskikkelse frem bag en mægtig Eg og 
forsøgte at løbe bort. Iver Axelsøn, der i sin Glædes- 
rus følte sig stærk til at binde an med hvem som 
helst, var i ét Spring efter ham og greb ham med et 
fast Tag i Skulderen. 

Manden vendte sig. Overrasket slap Iver sit Tag 
og stammede: 

»Ejler Gregersøn? Er det eder?« 

5* 

»Holdt du mig for en Vildttyv, Iver?« 

»Det var ej langt fra. Dog maa jeg alvorligen 

spørge: »Hvad har I her at gøre? Vil I Fru Kristense 

ondt?« 

»Ved den volde Gud! Ved min Ære, nej! Slig 

Bøsevig er jeg ikke, Iver. Jeg kommer fra Højsgaard; 

min Hest bandt jeg hist henne. Jeg vilde kun — — 

ja jeg vilde vel egentlig ingenting — allermindst dog 

noget ondt.« 

»Jeg vil tro eder paa eders Ord, Ejler Gregersøn. « 
»Vil du saa love til intet Menneske at nævne, at 

du traf mig her?« spurgte han med en underlig Klang 

i Stemmen. 

»Det lover jeg,« svarede Iver. 



II. 

Nu er der et bredt Engdrag, gennem hvilket den 
tynde, stenede Holmehavebæk bugter sig mod Aaen, 
men for tre Hundrede Aar siden var der blank Sø 
med kratbevoksede Holme og sivgroede Bredder, og 
dengang som nu var i Øst de høje skallede Banker, 
hvor »Verninge ligger til Sjune«, og de tætte, mile- 
vide Skove paa den modsatte Bred. Her stod Herre- 
borgen Lundsgaard med sine tykke Ringmure, paa alle 
Sider omgiven af Sø og Grave. Midt i Borggaarden 
knejsede et mægtigt firkantet Taarn med sortrøde, 
knudrede Sider, rustne Jernankre og smalle Vinduer, 
indesluttende i sine trende Stokværk Stegers og Borge- 
stue, Fruerstue og Herremag, Jomfrukamre og Ridder- 
sal. I Kreds om Taarnet og trykkede tæt op til Ring- 
muren laa Stalde og Kornkamre, Badstue og Smedje 
under stejle Halvtage; men den mærkeligste Bygning 
herinde var et vældigt gammelt Bulhus med Vægge af 
brungraa Egestammer, brede Svalegange og udskaarne 
Gavlbrande. Det kaldtes den gamle Fruerstue, men 
havde i umindelige Tider været uden Beboere. 

I midterste Stokværk af Taarnet laa »Stens Mag«, 

og her træflFer vi Husherren selv, den mørke, ord- 
knappe Sten Ottesen af de Bryskers Slægt, saa og hans 
ugifte Broder Trud, der havde sin Bolig paa Gaarden. 
Brødrene var af Alder henimod de fyrre; de havde 
begge et langt, brunrødt Skæg og kortklippet, sort 
Haar. Hvem der ikke kendte dem nøjere, forvekslede 
dem ofte med hinanden. 

»Saasom jeg er hendes Formynder, Trud,« sagde 
Husherren for Bordenden. 

»Det er skinbarligt,« svarede Trud med Ryggen 
mod Kaminen. 

»Det er ej heller for tidligt, at du gifter dig.« 

»Gaar det ilde, da er det tidsnok.« 

Samtalen faldt tungt og med Ophold mellem de 
ordknappe Mænd 

»Du faar Flenstofte med hende. Du gør bedre 
Gifte end Karen, men jeg veed, du vil intet forøde af, 
hvad du faar i Hænde; derfor kan jeg drive paa 
denne Handel.« 

»Du skal staa hendes Slægt til Regnskab. Det er 
skinbarligt.« 

»Saasom jeg er hendes Formynder.« 

Der blev atter en længere Standsning; da hørte 
man en Lyd, som om en faldt ude paa Vindeltrappen, 
derefter Støj paa Gangen; endelig bankede det haardt 
paa, og Døren gik op. 

Den indtrædende var en lavstammet Mand af 
Midalder med et rødt, glinsende Ansigt, kort, graa- 
sprængt Skæg og store, stærkt hvælvede Øjne. 

»En sakramentisk Trappe,« brummede han og 
rakte Haand til Brødrene. »Jeg skulde blot et Øjeblik 
indenfor og se til eder. Hvordan lever Søster Anna?« 

Det var Sten Ottesøns Svoger Esge Brok paa 
Skovsbygaard, en stor Bondegaard ved den sydlige 
Vig af Søen. 

»Hvor kommer du fra?« spurgte Sten og skævede 
uvilligt til sin Gæst. 

»Du højeste Hjælper! Ja hvor kommer jeg fra?« 
Han rømmede sig vældigt, lod sig falde paa en af de 

højryggede Stole ved Kaminen og skød Hatten tilbage 
i Nakken. 

»Lang mig noget at drikke, Trud! Hvad du har 
nærmest for Haanden.« 

Medens Trud gik ned til Skænkebordet for at 
efterkomme Opfordringen, vedblev Esge: 

»Jeg kommer fra Hes-, nej Højsbjerg, — for tusinde 
Syger: Højsholt, mener jeg. Ingen Pokker kan snart 
længer hitte Rede i det. Ja, mine gode Frænder! I 
lever nu tugtelig og sædefuldt her inden eders skæve 
Ringmur og veed lidet af, hvad der foregaar omkring 
eder. Var I ikke budne til det store Gilde paa Holme- 
gaard?« 

»Farbroder langledes ved at byde Folk, som 
aldrig kommer. Trud og jeg skøtter intet om Ejler 
Gregersøns Gilder.« 

»For en Ufærd, hvor I taler om eders gæve 
Frænde! Husker I ikke paa, at det er jer, der er 
Arvinger til den ganske Herlighed, naar Ejler engang 
vorder tør i Halsen. — Tak, allerkæreste Trud! Hvad 
har du i Kruset?« 

»01,« svarede Trud og rakte det frem. 

»Naa Herregud! Naar det ikke er alt for tyndt 

det er ogsaa Guds Gaver.« Her blev det en 

rum Stund tyst i Stuen, medens Esge drak. Endelig 
satte han Kruset fra sig paa Kanten af nærmeste Stol 
og begyndte paany: 

»Det var det Ævi!« afbrød han og drejede 

sig brat for at se efter Kruset, der i samme Nu, han 
slap det, var faldet paa Gulvet og nu trillede ind under 
Stolen, medens en Ølstrøm flød hen over de sorte og 
hvide Astrak. »Staar, min Sæl, Kruset stille og vælter 
om. — Naa, lad ligge, Trud! det er dog for silde at 
redde Øllet. Havde jeg drukket det, var det ikke bleven 
spildt. Men det var dette Gilde. Der var naturligvis 
Niels Krag, Jeppe Pedersen paa Hesbjerg, Lavrids 
Knudsøn af Voldsgaard, Mikkel Basse paa Borreby og 
den tykke Lindvedmand. Ja Død og Pølse ! Vi snakkede 

før om Arven; I skal dog ikke for tidlig skræppe ad 
den, thi i Nat røg Højsholt.« 

Begge Brødrene for op som snogebidte. 

> Højsholt? Har han nu skilt sig ved den?« 

»Hvad fik han for den? c 

Disse tvende Spørgsmaal faldt paa samme Tid. 

»Som jeg siger, kære Frænder! I sidder her og 
kurer i eders Rottehul og veed ikke, hvad der gaar 
for sig i Verden. Det var ellers en Syges Kommerse, 
maa I tro. Vi kommer lige fra Lidkøbet.« 

»Hvad fik han for den?« 

»Hvem købte den?« 

»Jeppe Hes-, nej Højs-, jo Hesbjerg. Det er umu- 
ligt at samle noget efter slig en Nat, Børn. Det var 
en Byttehandel forresten. Det gik lige op.« 

>Fik han Hesbjerg i Bytte?« 

>Nej, min Sæl, fik han ikke Hesbjerg i Bytte. 
Han fik Jeppe Hesbjergs hvide Ridehoppe, c 

>Det er vel Løgn!« raabte Sten. Men Trud tav 
denne Gang helt stille. Han blev ikkun noget bleg 
under Øjnene. 

»Løgn er det ikke, for jeg mærker endnu helt vel 
Lidkøbet baade i Hoved og Ben. Vi red naturligvis til 
Hesbjerg i sluttet Trop. Jeppe maatte gøre Gildet. Og 
saa til Højsholt, Ejler i Spidsen paa sin nye Hoppe. 
Det var en fuldkommen Moro, kan I tro.« 

> Frøbjerg, Skannørshave, Højsholt « mum- 
lede Sten og saa mørkt hen paa Broderen. 

»Ker eder intet om det, gode Frænder!« sagde 
Esge og rejste sig. »Arvegods er Narregods. I kan dø 
førend Ejler begge to. Han har jo nu hverken Kone 
eller Børn, efter som Konen en gladelig Nat undrendte, 
og saa moroer han sig og kerer sig ikke saa over- 
vættes om, enten der bliver lidt eller meget tilovers, 
enten hans Ligklæde bliver af Fløjel eller Vadmel.« 

»Højsholt for en Ridehoppe ! « mumlede Sten frem- 
deles. »Han er jo ganske fra Vid og Samling.« 

>Det er skinbarligt,« sagde Trud. 

»Ja jeg har ikke været af Klæderne i halvandet 

Døgn, saa jeg skal videre frem,« sagde Esge Brok og 
rejste sig. »Hvor gjorde du af Krnset, Trud?« Ham 
tog et Par Baglængstrin; »Mig tykkes, jeg levnede 
en Draabe. « 

»Det smed du jo paa Gulvet,« svarede Trud i 
ondt Lune. 

»Naa, lad saa fare. — Du ser ud, som var du 
ikke karsk, Trud. Du trænger til nogen Moro og frisk 
Luft. Jeg skal komme her en af de første Aftener og 
tage dig med. Niels Krag og jeg har en liden Skerts 
for; vi skal over til Verninge og besøge en Syges 
dejlig Tøs; hun bor i et lille Hus lige ved Søen. Det 
var Niels, der havde saadant subtiligt Paafund. Vi ror 
da en Nattestund ud fra Skovsbygaard, anfalder Huset 
og bortfører Pigen. Dog ej længer end til Holmegaard. 
Saa skal Ejler gøre Gildet bagefter.« 

»Tag jer i Agt, at ikke hendes Fader knækker 
Halsen paa eder,« sagde Sten. »Jeg kender ham. Han 
er stærk som en Okse.« 

»Faderen gaar stundom til Gjelskov, hvor han 
har en Datter, som er Deje. Det skaffer Niels Krag 
os Rede paa, naar den belejlige Tid er. Du skal med 
Trud. Vi ifører os Mummedragter, forstaar du. To 
Ugleskrig er Tegnet. Niels slaar Ugletriller, saa det 
er Lyst at høre paa.« 

»Min Nattero er mig kærere, Esge. Har I og det 
samme Tegn for Ejler, eller skal han ikke med?« 

»Min Sæl skal han med. Vi lægger til ved Broen 
under de store Elle, og saa møder han fluks, naar 
han hører Niels Krags Triller. Tror du, Ejler Greger- 
søn lader slig Moro gaa fra sig? Men det var det 01, 
Hjerte Maag, du lovede at bringe.« 

Endelig kom Esge Brok af Sted. Trud gik med 
og flk ham lykkeligt ned ad Vindeltrappen. Da han 
atter traadte ind, raabte Broderen ham i Møde: 

»Dette er et dravels Finantseri, Trud! Jeg er ikke 
til Sinds at taale det.« Han gik heftigt op og ned ad 
Gulvet. »Ikke blot øder han det, som med Rette en- 
gang er vort, men hvor længe kan det vare, inden 

han gaar fra Holmegaard som eo arm Tigger, og da 
bliver det os, som skal trækkes med ham.« 

»Det er skinbarligt,« svarede Trud og stillede sig 
igen med Ryggen til Kaminen. 

>Nu er ikkun Holmegaard tilbage af de fem. Skal 
vi da intet gøre for at redde den?« 

»Vi kan jo gøre det, Esge foreslog. Men vi maa 
da helst være ene to og gøre det i Aften.« 

»Hvad mener du?« 

»To Ugleskrig var Tegnet. Vi lægger til ved 
Broen under de store Elle. Saa kommer han; saa et 
Klæde i Halsen paa ham og lidt godt Reb ved Haanden. 
Saa ror vi ud igen, og ikke en Hund vil gø deraf« 

»Dette maa nøjere overvejes,« svarede Sten. 



III. 

En blid Avgustaften, tvende Dage efter Esge Broks 
Besøg paa Lundsgaard, kom Fru Kristense ned ad 
»Strædet«, der fra Fruerlunden førte til hendes Gaard. 
Naar Vejret og Føret tillod det, var det hendes Sæd- 
vane at gaa sig en Aftenvandring alene ind igennem 
Skoven og ned til den friske lille Sø, efter hvilken 
Gaarden bærer sit Navn; hun var da ikkun fulgt af 
sin store, gule Mynde. Midt i Strædet mødte hende 
Iver Axelsøn. 

»Jeg beder dig, gode Frænke, at du vil forunde 
mig en Samtale, medens vi her er alene,« sagde Iver 
og standsede. »Ingen har vist mig saa stor Godhed 
som du; derfor betror jeg mig ganske til dig.« 

Fru Kristense vendte sig og svarede: »Saa gaar 
vi op ad Strædet sammen. Vi er da uforstyrrede.« 

»Iver Axelsøn ledte om Ord. »Vilde du fortryde 
paa, om jeg søgte mig anden Tjeneste, gode Frænke, 
om vel jeg intet Steds faar det saa godt som her?« 

»Ingenlunde, Søn. Det er mere end een Gang 
kommet mig i Tanke, at du burde andet Steds hen. 
Her er intet for dig at nemme af saadanne Færdig- 

heder, som det tilhør unge Adelsmænd at kende. Søg 
dig kun Tjeneste hos en djærv og dygtig Herremand! 
Hvo veed, om du ej derved kan bane dig Vej til Hove 
eller paa anden Maade gøre din Lykke. Hvem har 
du tænkt paa?« 

»Du vil maaske undre dig, naar jeg siger det« 

> Min Broder paa Krængerup er sandt at sige ikke 
den Mand, du kan have størst Fromme af at tjene; 
men der er Niels Jørgensøn paa Lammehave. Han 
nævnes overalt som en retskikket og formaaende Mand, 
som han og i mange Aar med Hæder tjente ved Hove. 
Om vel jeg ikke kender synderligt til den Gren af vor 
Slægt, stod det dog til at forsøge.« 

»Hav storlig Tak for din gode Vilje, men « 

»Tal kun frit!« 

»Jeg vilde helst til Lundsgaard, om det lod sig 
gøre, for « 

»Det har jeg intet at sige til,« svarede Fru 
Kristense koldt. »Du veed, i hvad Forhold Bryskeme 
og jeg staar^til hinanden. Dog undrer det mig storlig, 
at dit Valg kan falde paa Lundsgaard.« 

»Du kan have Ret til at undres, gode Frænke! 
men — — « 

Fru Kristense afbrød ham igen og talte med 
heftigere Røst, end det ellers var hendes Sædvane. 
»Hvad venter du at kunne lære paa den lille, skumle 
Gaard af en havekær og indesluttet Husbonde. Hov- 
skik og Ridderskab næppelig.« 

»Allerkæreste Frænke! Det er ingenlunde for den 
Sags Skyld, jeg attraar at komme til Lundsgaard ; men 
Karen Høg og jeg har fattet Elskov til hinanden. Ej 
sandt! Ogsaa du er Karen god.« 

»Naa saadan er det fat! Det kunde du have sagt 
forlængst. Men mener du, at Sten Ottesen giver sit 
Samtykke til Trolovelsen.« 

» Det gør han vistnok sidst af alt ; tværtimod frygter 
vi for, at han har udset sin Broder til Karens Fæste- 
mand. Men er det saa, da ræddes jeg ved Tanken 

om, at hun er værgeløs iblandt de Mænd. Jeg tiltror 
dem alt.« 

>0g hvad venter du at kunne gøre?« 
> Derfor maaGud og Lykken raade. Tvinge hende 
til Trud Ottesen skal de allenfals ikke, saa længe jeg 
er hos.« 

De hørte raske Fodtrin bag sig. En bondeklædt 
Mand med Bylt paa Nakken var dem snart paa Siden, 
hilste og gik forbi. Straks efter sagtnede han sin 
Gang, keg hen over Skulderen og spurgte: 

»Har Herskabet hørt om Ulykken paa Holmegaard?« 
»Hvilken Ulykke?« spurgte Iver Axelsøn. 
»Ejler Gregersøn er druknet, siges der.« 
»Gud være hans Sjæl naadig!« aandede Fru 
Rristense og blev i sin Betagethed staaende som rod- 
fæstet. 

»Hvor har du hørt det?« spurgte Iver. 
»Det hørte jeg i Gaar, jeg var i Verninge. Han 
var just gaaet ned i sin Borgestue og sad der og 
pratede med Svendene, da der i det samme lød lige- 
som Ugleskrig udenfor. Saa sagde Ladefogden: >Nu 
spørger vi ond Tidende, eller ogsaa faar vi Storm.« 
— »Agter du paa Fugleskrig,« spurgte Herremanden 
og lo. Straks derpaa stod han op og gik udenfor. 
Der blev dog ikke agtet videre paa hans Bortgang, 
men næste Morgen var han endnu ikke kommen til- 
bage, og nu blev der Uro paa Gaarden. Man opdagede, 
at den ene af Baadene ved Broen var borte ; det ledede 
Tanken hen paa Søen. Ladefogden og et Par Karle 
gik ud med den anden Baad, og de begyndte at søge. 
Ganske rigtigt. Ved den nordre Side fandt de først 
hans Hat, der var drevet ind mellem Sivene; længere 
omme laa Baaden med Kølen i Vejret; men Liget er 
endnu ikke fundet. Hans Frænder paa Lundsgaard 
har ogsaa været ude med Baade og Folk; de har 
gennemsøgt hver Krog og Bugt langs hele Bredden, 
men forgæves. Der er jo ogsaa dem, der mener, at 
det ikke hænger saa rigtigt sammen med de Ugleskrig. 
De formoder, at det er den onde selv, der har kaldt 

paa ham, og at han stod saadan i Pagt med ham, at 
han maatte lystre. Det er vel ikke godt at sige 
noget om.« 

Manden bød Godnat og fortsatte sin Gang imod 
Skoven. Fru Kristense og Iver Axelsøn vendte om og 
gik langsomt tilbage imod Gaarden, uden at mange 
Ord veksledes imellem dem. Den næste Dag bemærkede 
Iver, at hans Frænke var klædt i dyb Sorg, men Ejler 
Gregersøns Navn blev ikke nævnet imellem dem. 



IV. 

Saa forløb der to Aar. Trud Bryske boede paa 
Holmegaard, og Sten som forhen paa Lundsgaard; 
men hvorledes Farbroderen var kommet af Dage var 
aldrig ret bleven oplyst. 

Det var en blæstfuld Aften i Oktober med tætte, 
brunkantede Lagskyer; hist og her i Rifterne blinkede 
en enlig Stjærne med gult, skærende Lys. Oppe paa 
Vægtergangen, der løb langs med Ringmuren om Lunds- 
gaard, gik Kuren med sin Partisan paa Skulderen. Det 
var Iver Axelsøn. Nu og da stod han stille og spejdede 
ned imod Borggaarden, nu og da vendte han sig mod 
et af de smalle Skydeskaar paa Brystværnet og saa 
ud over den urolige, blygraa Søflade. Atter gik han 
et Stykke frem; han stod nu over for »den gamle 
Fruerstue«, der skummel og øde rejste sin mørke 
Bjælkegavl tæt op til Vægtergangens Inderkant. Slig 
en Nattevagt yder Rum for mangehaande Tanker, og 
det var just paa dette Sted, Iver undfangede den, at 
benytte det ubeboede Hus til Stævnemøder med Karen. 
Der var i Højde med Vægtergangen en liden Luge i 
Fruerstuens Gavl, vel spigret fast, men dog ej ander- 
ledes, end at den uden synderlig Umag lod sig aabne. 
Iver havde ikke gjort Tjeneste som Nattevægter paa 
Lundsgaard ret mange Gange, før han anstillede sin 
Undersøgelse. Han valgte en maaneklar Nat. Efter 
at have aabnet Lugen krøb han ind. Gennem søndrede 

Steder paa Taget faldt Maanelyset bredt og skarpt og 
lod ham finde Vej mellem Stolper og Stiver til Trappen, 
der førte til Frammerset. Her var Døren til det store 
Rum, der fordum havde tjent Gaardens Kvinder til 
Opholdssted; desuden Indgangsdøren med det svære, 
rustne Laasetøj. Med et stærkt Tag i den krumme 
Opstander tvang han Holderen tilbage og lukkede op 
ud til den mørke Svalegang. Det maatte være en let 
Sag for Karen uset at liste sig hid fra den nære Taarn- 
dør, helst naar Natten var mør^, og dette Frammers 
tilbød dem da et Skjulested, hvor de trygt og uhindret 
kunde tilhviske hinanden, hvad de i Mellemtiden havde 
drømt og frygtet og haabet. 

Saa stod da Iver med Partisanen paa sin Skulder 
og spejdede ned imod Borggaarden og lyttede efter 
det aftalte Signal. Trud havde i den senere Tid været 
ofte paa Lundsgaard, og Karen været mere forsigtig 
og frygtsom end ellers. Det var over en Maaned siden, 
han havde vekslet Ord i Enrum med hende; han 
haabede saa mindeligt, hun denne Nat vilde komme. 

Og hun kom. Gennem det stærke Brus fra Skoven 
opfangede hans Øre Lyden af en trillende Sten, og 
straks efter hørte han to sagte Smaaslag paa Sprinkel- 
værket, der løb om Svalen. Ad den nu velkendte Vej 
ilede han hurtigt ned i det mørke Frammers og 
aabnede Døren. En slank Kaabeskikkelse smuttede 
ind, og Døren lukkede sig atter. 

»Endelig, allerkæreste, har jeg dig igen,« udbrød 
Iver i dæmpet Tone. »Men denne Tilstand maa have 
Ende. Jeg kan ej udholde længer at bære Maske.« 

»Den kan faa Ende, før vi ønsker det. Trud var 
her i Gaar og har omsider efter langt Samraad med 
sin Broder besluttet at tage mig til Hustru.« 

»Saa er nu det sket, vi mest af alt har frygtet. 
Hvorledes stod det af?« 

»Aa, gode Iver! Da der kom Bud, at Sten Ottesen 
vilde tale med mig, blev jeg saa angest, at jeg næppe 
kunde staa paa mine Ben. Der sad saa Fru Anna og 
Sten og Trud, og det var Sten, som spurgte, og begge 

skulede og skelede de, og Fru Anna saa ud, som om 
Tyrken var i Landet. Det var, som om mit Hjerte 
sad mig i Halsen; jeg kunde ikke faa et Ord frem.« 

»Karen, Karen! Du sagde dog ikke ja.« 

»Nej, det gjorde jeg visselig ikke. Aa, men jeg 
er saa ulykkelig, Iver. Hvad skal jeg gøre? Jeg bad 
om at maatte overveje det ærefulde Tilbud i tre Dage, 
jeg vidste ej andet Raad; det trak dog Tiden ud, 
tyktes mig.« 

»Du maa samle dit Mod, al din Kraft og Styrke, 
Karenlille. Det vil blive nogle svare Dage, men bag 
dem ligger al Livets Lys og Lykke, naar du ikkun 
staar fast. Mindes du end, hvad du før har sagt, at 
naar du blev fuldmyndig, fortøvede du ingen Sejers- 
stund længer paa Lundsgaard?« 

>0 Gud, naar det stod til mig! Men hvor skal 
jeg slippe herfra? O Iver, om vi i denne Nat — om 
vi kunde flygte herfra? FruKristense paa Søholm tog 
nok imod os.« 

»Det vilde komme os dyrt at staa. Disse Brysker 
farer ikke med Lempe, om vi krydser deres Planer. 
Sten Ottesen vilde gøre sin Frænderet gældende og 
kunde ad lovlig Vej hindre dig i at ægte en slig arm, 
forløben Svend som mig, der i Utide var rendt af 
Tjeneste. Nej, Hjerte Karen! Du faar gaa den ganske 
Skærsild igennem. Du faar sige Trud et bestemt Nej, 
derhos bede din Formynder om Lov til at forlade 
Gaarden, da du efter dette helst vil hjem til dit eget. 
Vil han da hindre dig deri « 

»Hvor kan du tvivle derom?« 

»Saa drager du lønlig herfra, og dertil skal jeg 
forhjælpe dig. Vorder det opdaget, kan han jage mig 
af Tjeneste, og det skal jeg være velfornøjet med. Saa 
tager jeg Tjeneste hos dig, KarenliUe.« 

»O min Gud! Jeg tør ikke, jeg kan ikke. Vredes 
ikke paa mig, allerkæreste Iver! Men det nytter ikke 
at jætte, hvad man ej kan holde, og jeg føler, at naar 
den Stund rinder op, jeg skal svare, da faar jeg ikke 
Mod til at sige nej.« 

>Saa sig ja, naar du heller vil det,« svarede 
Iver mut. 

»Iver, Iver! Gør mig ikke mere uglad, end jeg 
forud er.« 

»Du kan ende din Ulykke, hvad Dag du vil. Det 
koster dig ikkun et Ord; men det Ord tør du ikke 
udtale, enddog hverken Sten eller Trud kan krumme 
et Haar paa dit Hoved.« 

»Du nærer allenfals ingen Frygt derfor.« 

»Kan ogsaa være, du tænker, at slig haveløs Svend 
som jeg kan købes for dyrt.« 

Karen stod tavs op fra hans Skød. Der blev en 
pinlig Pavse, i hvilken man kun hørte Blæsten med 
dens stigende og døende Brus i Skovtoppen. 

Da kom der en Lyd ovre fra Taarnet. Det var, 
som om en Dør blev lukket op; men det kom 
nede fra. 

Aandeløst lyttede de. Et stærkt Vindstød jog som 
en buldrende Torden ned igennem Skorstenen og tabte 
sig i en lang, hendøende Tuden. Vejrhanen oppe paa 
Taarnets Tag hvinede paa sine Hængsler med korte, 
vedholdende Skrig; en Jernlænke ude ved Vindebroen 
raslede og slog med smaa Mellemrum. 

Med eet lød en underlig, skurende Lyd hen under 
deres Fødder. Karen næsten sank i Knæ af Skræk; 
Iver rejste sig i stærk Spænding. Det var i Overtroens 
Tidsalder; den gamle Fruerstue var Skuepladsen for 
mange af Borgestuens Eventyr, der var set Lys brænde 
ved Midnat, der var hørt Sukke og Klagelyd fra dens 
øde Rum, og man vidste at fortælle om Grunden til 
det alt — Grunde, som det 16de Aarhundrede fandt 
mere end tilstrækkeligt fyldestgørende. 

Et svagt Bulder hørtes inde fra Fruerstuen, og i 
det samme faldt et Lysskær gennem Nøglehullet ud 
i Frammerset. Iver bøjede sig lydløst og tittede ind 
ad Hullet ; den smalle Lysstraale viste Karen, hvis Blik 
med stirrende Rædsel søgte at læse i Ivers Ansigt, et 
Glimt af pludselig Undren. Saa hørte hun listende 

Fodtrin derinde, et Smæk som af en løssluppen Fjeder, 
saa Traadd, der Qernede sig nedad som paa en Trappe. 
Derefter blev alt stille. 

Iver rettede sig. 

»Det var Sten,« hviskede han hurtigt. »Han kom 
ad en Lem i Gulvet og steg ind i den gamle Alkove. 
Der maa være en hemmelig Dør. Du maa fort, inden 
han kommer igen, hvis han gør det. Jeg vil vide, 
hvad han har for. Gaa, Hjerte Karen, og tilgiv mig, 
om jeg har fortørnet dig ved mine bitre Ord. Vi 
finder vel paa Raad.« 

Han aabnede sagte Døren og skød hende ud. Hun 
bad ham mindeligt at gaa bort med det samme; men 
han trykkede kun tavs hendes Haand til Farvel og 
lukkede efter hende. 

Derpaa indtog han sin forrige Stilling med Øjet 
til Nøglehullet, — spejdende og lyttende. 

Der forløb ikke mange Minutter, før han atter 
hørte de sig nærmende Trin. Han saa atter Skikkelsen 
stige ud af Alkoven med Lygten i den venstre Haand 
og en Spand eller noget lignende i den højre. Atter 
steg han ned ad Gulvlemmen; stor og spøgelseagtig 
tegnede hans Skygge sig paa den modstaaende Væg, 
sank stedse dybere. Lemmen faldt i • med et lidet 
Bulder; Lyset forsvandt. 

Han hørte igen den skurende Lyd under sine 
Fødder, som om den hemmelighedsfulde Nattevandrer 
i bøjet Stilling sneg sig gennem en underjordisk Gang 
hen imod Taarnet. Da alt var bleven stille, hentede 
han Portlygten og stod snart paany i det mørke 
Frammers. Han slog Ild og fik tændt. Sagte aabnede 
han den ulaasede Dør til Fruerstuen og gik ind. Stuen 
var tom, ikkun til venstre den mørke, hemmeligheds- 
fulde Alkove og i Krogen ved samme Side den store 
aabne Skorsten, gennem hvilken Blæsten hylede. Først 
undersøgte han Gulvet; men Lemmen var saa godt 
skjult, at det næsten var umuligt at afgøre, hvilke 
Fliser der dækkede den. Den lod sig kun aabne 

nedenfra. Han saa sig om efter en Genstand, noget 
tungt, som han kunde vælte over for at sikre sig 
fra denne Kant, men fandt intet; saa steg han ind 
i Alkoven, saaledes som han havde set Skikkelsen 
gøre det. 

Der laa en Del muggent Halm og nogle Bræde- 
stumper paa Gulvet; men Bagvæggen fremviste intet 
Spor af nogen tænkelig Dør; her var ikke engang 
Panel, kun de raat tilhuggede Tømmerstokke, den ene 
over den anden. Det var Tømmer, der holdt sine tre 
Fod eller lidt mere i Firkant, altsaa Vægge af for- 
svarlig Tykkelse, om end af Træ. Han lyste med 
Lygten højt og lavt, oppe og nede; men der var ikke 
Søm eller Knast, der kunde vække Mistanke; han 
vovede at banke paa Væggen med en Kno, men 
Lyden forraadte ingen Hulhed. I godt en Alens Af- 
stand fra Alkovens Gavlvæg var en Lægtestump sømmet 
lodret fast paa Bagvæggen, som om Alkoven oprindelig 
havde været kortere, og dette Lægtestykke dannet en 
Støttelinje for Gavlhjørnet. Det var umuligt, syntes 
han, at komme gennem denne Væg. Altsaa gav han 
sig i Færd med at undersøge Gulvet, men det med 
Halm og Fjælle overstrøede Rum kunde straks op- 
gives ; Skikkelsen havde ikke opholdt sig med at lægge 
alt det til rette, og desuden var det meningsløst at 
komme fra en underjordisk Gang og stige op i Fruer- 
stuen for tæt ved Siden af at stige ned igen. Raad- 
vild lyste han atter op med Lygten og greb tilsidst i 
faaabløs Opgivelse fat paa den ovennævnte Lægte, som 
eneste Fremspring paa den trodsige Væg. Til hans 
Forundring gav den efter; han klemte af al Magt til 
med sine Fingre, tog endnu et Greb og stod med den 
i Haanden. Det første, han derefter opdagede, var 
en temmelig aaben Sprække, som Stykket fuldstændig 
havde skjult; det andet var en liden blank Metalknap. 
Nu var alt ham aabenbart. Her var altsaa en Dør; 
Hængslerne laa paa den udvendige Side, og Dør- 
sprækken skjultes af Gavlvæggens Kant. De tilsyne- 
ladende Tømmerstokke var gennemsavede Planker. 

Bondesen: I Strid og Stræb. 6 

Men hvad var der inde, sona ikke taalte at komme 
for Dagens Lys? Hvi gik Sten Bryske her ved Natte- 
tide og luskede om? Hvad bar han til eller fra i 
dette øde Hus? Forventningen om, hvad det næste 
Minut skulde afsløre, pressede den kolde Sved frem 
paa hans Pande. Var han paa Spor efter en For- 
bryders Hemmelighed maaske? Hans Haand skælvede, 
da han støttede Knoerne mod Væggen for med Tommel- 
fingeren at trykke paa den hemmelige Fjeder. 

Berøringen med den kolde Metalknap gik ham 
som etNaalestik til Hjærtet; i det samme gled Væggen 
tilbage; en kulsort Baggrund aabnede sig. Iver holdt 
Lygten op og stirrede ind i en snæver Gang; med 
Dolken i højre Haand steg han over den høje Tærskel. 
Til venstre spærrede den indadgaaende Dør; til højre 
strakte Gangen sig frem. Langsomt begyndte han sin 
Vandring med Lygteskæret rettet mod Gulvet foran 
sig. Endelig stod han foran en Trappe, der førte 
ned i Jorden; de mørke Stenfliser var fugtige og 
blanke. Varsomt steg han ned. Da han havde naaet 
Bunden, lyste han atter op. Stensatte Mure til venstre 
og ligefor; til højre atter en Dør, en lav, stærk Dør 
med vældigt Jernbeslag, Nøglehul uden Nøgle og oven- 
over det en Jernhasp fængslet til Dørstolpen ved en 
uhyre Hængelaas. 

»Saa det var det hele,« tænkte Iver og stirrede 
paa den store Laas med en Fornemmelse af Slaphed 
og Skuffelse. »Altsaa hans Pengekælder. Her gaar 
han ned og tæller sine Grunker, naar han ikke ellers 
kan sove. Hm ! — Traf han mig her, kunde han lade 
mig gribe som en Tyv og hænge. Her er næppelig 
noget at dvæle længer efter.« 

>Hvad er der nu igen?« lød pludselig en skrat- 
tende Røst inde Qærnt bag Døren. 

Iver troede i første Øjeblik, at han skulde blive 
vanvittig af Skræk, saa uventet, saa forfærdelig kom 
denne hule Røst fra et Sted, hvor han intet levende 
Væsen anede. 

Han evnede ikke at faa et Ord frem, enddog han 

prøvede derpaa. Saa hørte han slæbende Fodtrin 
nærme sig Døren. 

»Glemte du kanske nys at h«^tfl mit Befindende? 
Du længes vel saare efter, at den Smnle Lir, jeg har 
tilbage, skulde slippe op, for at dn kunde spare din 

Mad, eller grubler du maaske paa . Det var 

dog ilde,« vedblev Stemmen med en brusten Latter, 
>om du skulde faa Frændemord paa din Samvittighed, 
Sten!« 

Det forekom Iver, at han kendte denne Røst. Han 
lagde Munden til Nøglehullet og sagde dæmpet: 

>Jeg er ikke Sten Ottesøn. — Men hvo er I?« 

Halvt et Hyl af Overraskelse fulgt af en lang 
Stilhed. Saa lød Stemmen tæt ved Døren, skælvende 
og bønlig: 

»Vil du hjælpe mig?« 

»Det vil jeg visselig, om det er muligt Men hvo 
er I?« 

»Jeg er Ejler Bryske. Vil du saa?« 

»Ejler Gregersøn! Du forbarmende Gud! I er 
ikke druknet? Sidder I her i denne gyselige Hule?« 

»Hvem er du? Mig tyktes før at have hørt det 
Mæle.« 

»Jeg er Iver Axelsøn. Det sidste, vi saas, var i 
Søholmskoven. < 

»Det er da altid til stor Forraskelse, naar vi to 
mødes. Men hvi lukker du ikke Lugen op; saa tales 
vi lettere ved.« 

Iver blev nu var, at der var en saadan midt paa 
Døren. Han rev Krampen op og aabnede den lille 
Luge. 

»Gennem dette Hul faar jeg min Mad,« sagde 
Fangen og stak et stort, udtæret Ansigt frem i Lygte- 
skæret med et Urede af sort Skæg og Haar. 

Iver fik Taarer i Øjnene ved at se dette elendige 
Skyggebillede af sin fordums Husbonde. 

»Hvorlunde er I kommen her, Ejler Gregersøn?« 

spurgte han i stor Deltagelse. »Vi troede saa vist 

alle, at I var omkommet paa Søen.« 

6* 

>Jeg er kommen her, skal jeg sige dig — hm I« 
Han greb med sine Hænder i Lugekarmen og støttede 
Hagen paa dem, medens han med et glasagtigt Blik 
stirrede ud. i Ivers Ansigt. »Ser du. Iver, naar man 
kommer til at sidde alene nede i sligt et Hul — hvor 
mange Aar er det siden, jeg druknede?« 

»Det var to Aar i Avgust; nu er vi i Oktober.« 

>Dog ikke mere; men alligevel. To Aar og et 
Par Maaneder er en lang Ensomhed. Tankerne myldrer 
paa og lader sig ikke vise bort; man er værgeløs i 
alle Maader. Og saa holder jeg nu for, at dette er 
kommen over mig for mine Synders Skyld. Sten og 
Trud var at agte som Redskaber i Guds Haand; arge 
Skalke er de begge, men til dette kunde Herren bruge 
dem. Han vilde ikke, jeg skulde omkomme i min 
Ugudelighed, men gav mig dette Hul til at sidde og 
gruble i med en ond Samvittighed til Selskaber. O 
Miskundheds Fader!« udbrød han og knugede de 
magre Fingre i hinanden. »Om det maatte være nok I 
Om jeg atter maatte se dit velsignede Solens Lys. Jeg 
skulde saa vist blive en anden, en hel anden end den, 
jeg var!« 

»Hvorlunde fik de eder i Vold?« spurgte Iver. 

»Ak, jeg skulde jo paa en Galmandsfærd med 
Niels Krag og Esge Brok; — den Gang var det dog 
ikke mig, som havde fundet paa det, — og naar 
Tegnet lød, skulde jeg møde ved Søen. Gud aleneste 
maa vide hvordan, men da jeg kom, blev jeg over- 
mandet og slæbt hid; en af Baadene kæntrede de og 
lod den drive et Stykke med, min Hat rev de af mig 
og kastede over Bord. Det var snildelig regnet ud 
det hele. — Men hvordan vil du frelse mig, Iver?« 

Iver tog et Tag i den store Hængelaas, som han 
under Samtalen uvilkaarlig havde omfattet med sin 
venstre Haand; han havde sat Lygten fra sig paa en 
Afsats i Muren. 

»Ja hvordan?« gentog han og saa paa de svære 
Jærnlukker. 

»Forlader du mig atter, og aner Sten Ottesøn 

Uraad, da undliver han mig hernede og begraver mig 
med det samme.« 

>Det kan ikke være stort over Midnat; vi har 
endnu seks Timer for Haanden. Hvor agter I at tage 
hen.« 

>Til Langesø,« svarede Ejler. >Der bor min 
næreste Frænde.« 

»Men Vejen til Langesø er lang, og vi har ingen 
Heste. Ej heller har I synderligt mange Kræfter, maa 
I tro.« 

»Slipper jeg ikkun ud af dette Hul, Iver, og faar 
Broen bag mig, da vinder jeg vel op til Mikkel Skytte 
i Naarup. Han var min Fader en tro Svend og har 
ogsaa før vist mig et Venskabsstykke. Dér hviler vi 
ud en Stund og faar Heste, der kan bære os fort.« 

> Allerførst maa vi have en Fil. Jeg tænker ikke, 
det skal have stor Vanskelighed at slide Laasebøjlen 
over.« 

»Hvis en Jærnstang skulde være nærmere ved, da 
maatte og Øjet, som Hængelaasen er stukken igennem, 
kunne trækkes ud, naar du stak Jærnet ned mellem 
Haspen og Døren og klemte ordentligt til.« 

»I har Ret. En Jærnstang ligger her inde i Al- 
koven; den har i sin Tid været Skodde, nu kan den 
du til Brækjærn.« 

Iver var hurtig igen tilbage og tog uden Tøven 
fat paa Arbejdet. Det svære Jærnøje, der var rustet 
fast i sin Egeplanke, modstod de første Tag, men 
endelig gav det sig med en kort, skrigende Lyd og 
veg Linje for Linje for ethvert af Iver Axelsøns 
stærke Ryk. 

Fangen fulgte med spændt Opmærksomhed. I 
samme Nu Haspen var skilt fra Døren, havde han 
Greb i den indvendige Laas, og Døren gik op. Faa 
Øjeblikke efter var de i det fri. Ad en lille Bagport 
i Ringmuren, hvor den vendte ud imod Søen, kom de 
ned til denne; her laa altid et Rofartøj bundet. Ejler 
steg støttet af Iver først ud i Baaden ; Iver greb Aaren 
og stødte fra. 

Lykkelig og vel naaede de den modsatte Bred og 
slog ind paa Alfarvejen efter Naarup og Skovsbygaard. 
Men Ejlers Kræfter var udtømte, saa det gik kun 
langsomt fremad. 

Han maatte nu have fuld Rede paa, hvorledes 
Iver havde opdaget hans Fængsel, og Iver dulgte ikke 
for ham Aarsagen til sit Nattebesøg i den gamle Fruer- 
stue. »Og saa sige du mig endnu et, inden jeg drager 
fra denne Egn,« vedblev Ejler med lidt usikker Stemme : 
»Hvorlunde lever hun — — Fru Kristense. Er hun 
karsk?« 

»Jeg véd ej andet,« svarede Iver. 

>Hm! Du var jo paa Søholm, der det rygtedes, 
at jeg var omkommen. Hvad sagde hun til det? 
Lo hun højt og raabte: Det havde han fortjent, den 
Bøsevig?« 

»Hvor kan I tro sligt om Fru Kristense? Tag 
mig det ikke ilde op, Ejler Gregersøn ! men I har dog 
vist aldrig kendt stort til den Kvinde, som engang var 
eders Hustru.« 

»Kan være, du har Ret, Søn. — Allenfals har du 
maaske kendt hende nok saa godt. Hvad vilde hun 
sige, tror du, dersom hun vidste, at vi to gik her? — 
Jeg har været en Djævel imod hende. Iver.« 

>Jeg tror, hun dvæler helst ved den Tanke, at I 
engang har elsket hende.« 

»Gud velsigne hende!« udbrød Ejler og knugede 
heftigt Ivers Arm, som han støttede sig paa. »Ja ved 
den volde Gud! Højere end nogen anden Kvinde har 
jeg elsket hende, og hun fortjente det Seksten lange 
Aar ventede hun paa mig; men jeg var hende ikke 
værd. Jeg var bleven en anden, der jeg kom hjem, 
end der jeg drog ud, og det vidste hun ikke. Jeg har 
forspildt hendes ganske Liv; jeg har gjort det imod 
hende, som jeg aldrig igen kan gøre godt. Du holder 
vel meget af hende, Iver?« 

>Hvor kan jeg andet!« 

»Husker du den Gang, vi mødtes i Fruerlunden. 
Jeg kom fra Højsgaard. Jeg kunde ikke holde det 

ud. Jeg mente, jeg paa en eller anden Maade skulde 
faa hende at se. Saa vilde jeg styrte frem for hendes 
Fødder og tigge hende om Tilgivelse. Fortæl hende 
det engang, Iver, naar du ser hende. Sig, hun maa 
ikke dø, før hun har -givet mig det altsammen til.« 

Omsider naaede de Mikkel Skyttes Gaard. Ejler 
sank ned paa et Par Halmknipper under Væggen, 
medens Iver fik Husbonden vækket og kortelig fortalte 
ham alt. 

Mikkels Kone opvartede med det bedste. Huset 
formaaede; derefter kom Ejler Bryske i Seng. Iver 
strakte sig et Par Timer paa Bænken, men i Dagningen 
stod han op, fik en Hest hos Mikkel og red af Sted 
til Søholm. 

Fru Kristense blev højlig forundret ved at se 
Iver Axelsøn saa tidlig paa Dagen. »Det har sine gode 
Grunde,« svarede Iver. »Jeg har taget mig Orlov den 
ganske Dag og trænger nu mere end forhen til et godt 
Raad; thi Trud Bryske er endelig bleven paa det rene 
med sig selv og har bejlet til Karen.« 

>Se, se!« svarede Fru Kristense, »det var en stor 
Nyhed. Hed det ikke ellers, at han havde kastet sine 
Øjne paa Ide Hardenberg, den lamme.« 

»Men hun døde saa.« 

»Er Ide død? Nu ja, det var kanske bedst for 
hende. Men Karen? Hvad Svar havde hun at give 
Trud Bryske?« 

»Åa hun havde ikke Mod til at svare enten ja 
eller nej. Hun bad om at maatte overtænke den Sag.« 

»Hvor længe er det nu, I har været trolovede, 
du og Karen?« 

»Det var to Aar i Sommer.« 

»Ja nu husker jeg; det var ved samme Tid, vi 
modtog Budskabet om Ejlers Død.« 

Iver havde lagt Mærke til, at Fru Kristense 
hyppigt ligesom søgte Lejlighed til at føre Samtalen 
hen paa sin Ægtestands Dage ved at benytte denne 
Begivenhed som Udgangspunkt. Under hans seneste 
Besøg havde hun flere Gange talt om den Tid, da Iver 

var hendes Smaadreng paa Holmegaard, og hun skyede 
nu aldrig at nævne sin Husbonds Navn. 

Iver greb Lejligheden og svarede: 

> Dette gaadefulde Budskab, ja. Jeg kan aldrig 
forlige mig med den mærkelige Omstændighed, at man 
ingen Sinde fandt hans Lig, hvor meget der end blev 
søgt. Man veed jo slet ikke, om Ejler Gregersøn 
virkelig er død.« 

»Hvor falder du paa den Tanke, Iver?« 

>0m han nu var dragen til et fremmed Land for 
at begynde et nyt Liv. Har du aldrig tænkt dig, at 
han en Dag kunde komme igen?« 

»Min Gud, nej!« udbrød Fru Kristense og stirrede 
næsten forskrækket hen paa Iver. »Hvor falder du 
paa slige Tanker? Det er nu over to Aar siden, Ulyk- 
ken skete, og ingen har hørt det mindste om ham 
siden; var han rejst herfra, han kunde dog ikke 
sporløst forsvinde.« Derpaa sænkede hun Stemmen og 
sagde mildt og vejende : »Jeg holder ogsaa mest af at 
tænke mig ham død, Iver.« 

»Og saa møde ham hisset,« fortsatte han, »der 
hvor ingen Synd og Misforstaaelse skiller, og favne 
ham igen og sige: »Nu er jeg din indtil evig Tid«, 
thi, gode Frænke! jeg er forvisset om, at du elsker 
ham end.« 

»Ja visselig elsker jeg ham,« udbrød Kristense 
grædende. »Alt det, som har skilt os, er noget, der 
senere er kommen imellem, noget, som ikke hørte 
ham selv til. O jeg beder saa mindeligt, at han dog 
maa have givet sin Sjæl Forbarmeren i Vold; da skal 
endnu en Fæstensdag oprinde for os, renere og skøn- 
nere og end mere frydefuld end den første.« 

»Men jeg tror ikke, at Ejler Gregersøn er død,« 
sagde Iver og greb Fru Kristenses Haand. 

»Gode Gud! Du siger det saa sælsom sikkert^ 
som vidste du mere, end du vil tilstaa. Tal, kæreste 
Iver! Veed du noget, har du drømt noget, eller er 
der hændet dig noget ellers? Lad mig vide alt! Lad 
mig være den første, du nævner noget for!« 

»Han er ikke død. Din Husbond lever som en 
nedbøjet, angergiven Mand med ikkun det ene Ønske 
at ile til dig og anraabe dig om Tilgivelse. 

» Aa nej ! Aa nej ! « raabte Fru Kristense og knugede 
sine Hænder mod Hjertet. >Er det muligt! Skynd 
dig! Før mig til ham! O hvor jeg higer efter at 
kunne hvile ud ved hans Bryst! — Tror du ikke, at 
jeg har noget at angre? Tror du, hele Uretten er paa 
hans Side? Hvor er han, Iver? Lad os skynde os 
til ham!« 

Iver fortalte nu alt, hvad der var hændet; en 
halv Time senere sad han og Fru Kristense til Hest 
og red med tvende Følgesvende og en Haandhest Nord 
paa til Mikkel Skyttes Gaard. 



V. 

Ejler Bryske vaagnede efter en lang og styrkende 
Søvn. Han iførte sig i Hast sine Klæder og traadte 
ud i Stuen. 

>Ha, Mikkel!« raabte han med noget af sin gamle, 
stærke Stemme, idet han gav sin Vært Haandslag ; »du 
kan ikke fatte, hvilken Fryd det er at se Dagens Lys 
igen og aande Frihedens Luft. Hvor har vi Iver 
Axelsøn henne?« 

»Han kommer vist snart,« svarede Mikkel, der 
stod midt paa Gulvet med en Saks i Haanden, i Færd 
med at prøve dens Bid. »Naa, I vil saa til Langesø, 
Ejler Gregersøn?« 

»Det vil jeg. Og du lover mig to gode Heste, 
der kan bære os derhen inden Aften?« 

»Det gør jeg, men det er vel ikke eders Agt at 
ride herfra, saaledes som I for Øjeblikket ser ud. 
Eders Frænder paa Langesø, tænker jeg, vilde rædde 
slaa Døren i for jer, naar de saa sligt Vildmandshoved. « 

»A ha! Nu forstaar jeg, hvad Saksen har at be- 
tyde. Men du har vist Ret, for vi kendte ikke stort 
til Hovskik det Sted, jeg kommer fra.«| 

»Sæt eder da her, saa skal vi snart raade Bod 
paa det værste. Men, jeg ser nu, at det er lige saa 
galt fat med Habitten. — Luk Kisten op, Morlille! og 
tag mine Hævdsklæder frem. — Jeg tænker, de maa 
kunne passe jer nogenlunde. Er de end ikke med 
Puffer og Baldyringer som de, I har paa, saa er de 
dog hele og rene. — Og saa min Brudeskjorte, Sidse! 
Og Skoene! Lad os faa det hele!« 

En Stund efter traadte Ejler Gregersen frem i for- 
nyet og forynget Skikkelse med kortstudset Haar og 
Skæg efter den Tids Mode, iført snævre brune Klædes- 
hoser og blaa Kjole med Krusmanchetter. Hans store, 
stærke Skikkelse var noget bøjet, Ansigtsfarven gusten, 
og Trækkene slappe, men til Gengæld havde han mistet 
det Overmaal af Fyldighed, det sløve i Blikket, som i 
hans Velmagts Dage kun altfor øjensynligt bar Vidnes- 
byrd om hans vilde, udsvævende Levned. Mikkels 
Kone var just i Færd med at fuldende Paaklædningen 
ved at befæste de store Sølvspænder paa Skoene, da 
man hørte Hestetrampen udenfor. Saasom man i de 
Dage endnu ikke kendte til Vinduer i Bønderhase, 
kunde man ikke se, hvem de kommende var, men 
Mikkel fik paafaldende travlt med at fjærne de sidste 
Pjalter og ilede derpaa udenfor. Ejler Gregersøn prøvede 
at gaa frem og tilbage i sine nye Sko; han svingede 
med Armene, rettede paa Manchetterne og skuede vel 
tilfreds ned ad sin Person, alt under gentagne Udbrud 
af en kort, rusten Latter som Udtryk for en stille, 
indre Hjertensglæde. Men just som han var midt i 
denne Selvbeskuelse og Selprøvelse, gik Døren op, og 
Fru Kristense traadte over Tærskelen. Ejler stod et 
Øjeblik som maalløs af Overraskelse; saa skød et 
straalende Glimt ud fra hans Øjne, han udbredte sine 
Arme og trykkede den trofaste Hustru til sit Bryst. 

> Min hjerteelskede, allerkæreste Kristense I < raabte 
han. »Kommer du her! — Saa har du da ganske 
tilgivet mig alt det onde, jeg har voldet dig, al den 
Sorg og Græmmelse, jeg har bragt over dig, alle mine 
mange og svare Misgerninger! Dette er hartad mere, 

end jeg kan bære. Og jeg staar her og holder dig i 
mine Arme, i Stedet for jeg burde ligge for dine 
Fødder i Anger og Ruelse! O min Kristenselille ! Hvor- 
lunde lever du dog? Har du mig endnu kær?« Og 
han blev ved at tale, snart i stormende Glæde, snart 
i skælvende Bevægelse, medens hun tavs og stille 
hvilede ud i hans Favn og lod sine Taarer rinde. En 
rum Tid var de alene i Stuen ; men saa omsider aabnede 
Mikkel Døren, og Iver spurgte med et Smil, om de 
skulde sidde i Sadlen; det var jo en lang Vej til 
Langesø. 

»Nej, min brave Iver!« svarede Ejler Bryske. >Nu 
rider vi til Søholm i Stedet, og naar vi næste Gang 
atter rider langvejs ud sammen, tænker jeg, det vorder 
Flenstofte og ikke Langesø.« 

Saa snart Ejler Gregersøn med sit Følge var 
kommen til Søholm, skikkedes der ridende Bud af 
Sted, det ene til Krængerup for at hente Fru Kristenses 
Broder, det andet til Lundsgaard og Holmegaard efter 
Sten Ottesøn og Trud. Og inden det endnu var bleven 
Aften, var et Forlig bragt til Veje; Ejler svor paa 
Evangeliebogen ikke at søge Oprejsning for sit for- 
smædelige Fangenskab, men Trud og Sten maatte fra- 
skrive sig alle Fordringer paa Arv efter deres Farbroder 
og overdrage al deres Ret til Iver Axelsøn af de Lillie- 
Juulers Æt, hvorhos Sten Ottesøn den samme Aften 
trolovede med ham sin Myndling Jomfru Karen Høg, 
var det end ikke ud af synderlig god Villie. 



MAND I LAVET. 



Ud fra den lange, lave Kirkegaardsmur med sine 
bredkronede, hundredaarige Ælme strakte sig en 
stor, trekantet Plads, i hvis Hjørner Landsbyens tre 
krogede Gader mundede ud. Til venstre laa det vældige 
Gadekær med Smaaholme og Landtunger, til højre 
Præstegaardens bugtede, hvidkalkede Staldlænge med 
rødtjæret Port og Storkerede; men midt paa Pladsen 
knejsede en cirkelrund Gruppe af seksten ranke Aske- 
træer — et for hver Gaard i Byen, og indenfor en Ring 
af lige saa mange sædehøje Kampestene — Stævnet 
kaldet. Her samledes efter gammel Skik Bymændene, 
naar de om Søndagen havde spist deres Middagsmad, 
for at enes om Ugens Fællesarbejder og drøfte de 
Sager, der samme Formiddag var lyst til fra Prædike- 
stolen. Saaledes ogsaa Søndagen Sexagesima i Be- 
gyndelsen af HalvQerdserne i næstforrige Aarhundrede. 
Det var Barfrost med en bidende kold Østenvind ; Luften 
var tyk og truede med Sne. To og tre kom Mændene 
fra de forskellige Sider; de fleste i korte Skindpelse 
og med Kabuds paa Hovedet, alle i Knæbukser og 
Træsko. De hilste hverandre med et Nik, et Par af 
de ældre satte sig, men Resten blev staaende op; en 
og anden bankede Armene over Brystet, en og anden 
stampede med Fødderne mod den frosne Jord; af og 
til faldt der nogle Ord om Kulden. 

»Det er en Syges Tid, Oldermanden tøver,« sagde 
Kristen Jensen, en høj, noget duknakket Mand i Tre- 

serne med tyndt, graasprængt Haar og stortskaarne 
Ansigtstræk. »Kommer han ikke inden mange Øjeblikke, 
gaar jeg min Vej. Hvad siger du, Mikkel? Vi er for 
gamle til at staa her og paradere ved Fastelavnstide. « 

»Min Sæl er vi saa,« sagde Mikkel, lidt rystende 
i Stemmen og lo, mens han talte. Han var en af 
dem, der sad. »Allenfals jeg, — skønt, er der noget, 
vi Hovningsbønder har lært, saa maa det vel være at 
paradere, som du siger.« 

»Jeg mindes heller ikke,« sagde en anden, »at der 
paa saadan Tid er nogen, der kerer sig om, hvad 
enten det er Frost eller Tø.« 

»Der kommer han!« lød det fra flere paa en Gang. 

»Jeg er nok den sidste,« sagde Oldermanden og 
gik ind i Kredsen; »men vi maa heller følges ad om 
til vort, for der er et og andet at forhandle, og det 
er skammelig koldt i Dag.« " 

»Vi sad justement ogsaa.« svarede Mikkel, »og 
snakkede om, at Oldermanden burde op med sine to 
Skilling til Brændevin, at han lod os sidde her og 
varte. « 

»Saa I lagde Raad op mod jere foresatte,« sagde 
Oldermanden; »ja det kan ligne jer. Lad mig give 
dig en Haandsrækning, Mikkel,« vedblev han og tog 
den gamle under en Arm, »for du begynder lige godt 
at blive noget stiv, enten det saa er af Kulden eller 
af Alderen.« 

>Det er min Sæl af Kulden,« sagde den gamle 
og kom paa Benene. »Jeg vil ikke høre Tale om Alder, 
førend jeg er fyldt de fire Snese; det har jeg sagt jer 
tit nok. Og det bliver ikke, før vi naar Allehelgen.« 

Oldermandens Gaard var en af de ældste i Byen. 
Der var en stor, firkantet Dagligstue med smaa, grønne 
Blyvinduer, sort Lergulv strøet med Sand, et langt, 
hvidskuret Bord med Bænke om, en Alkoveseng og et 
Par hvide Træstole med Halmsæder. Fra Gulv til Loft 
var Højden tre Alen; paa Hylderne langs Bjælken stod 
skurede Mælkebøtter og nogle Lerfade; paa den ene 
Væg hang blankpoleret Kobbertøj. Husmoderen og 

Pigen sad hver i sin Stol noget tilbage i Stuen, den 
første med en Ildpotte under sig og en Postille i 
Skødet, den sidste med et Bindetøj. Der var søndags- 
rent, men bitterkoldt. De smaa Ruder sad i Is; thi 
der var intet Ildsted i Stuen. 

Mændene bød Guds Fred, alt som de kom ind; 
de bænkede sig ved Bordet i den Orden, deres Gaarde 
laa i Byen — Oldermanden for Bordenden. 

»Hør nu allerførst, Oldermand,« sagde gamle 
Mikkel. »Du kommer, min Sæl, til at gøre Alvor af 
det med at faa dig en Skorsten op til Foraaret. Dine 
Kvindfolk sidder jo her og fryser ihjel, og vi andre 
med. Kan du være det bekendt?« 

»Det er lettere sagt end gjort, Mikkel. Kan vi 
faa Føden og en Smule til Klæderne i disse Tider, 
maa vi nok kalde det godt.« 

»Det er aldrig saa farlig en Sag med at faa saadan 
en Skorsten smækket op,« sagde Mikkel, »naar vi alle 
sammen kommer hen og hjælper til en Dags Tid eller 
to. Og det kan du kræve efter Byloven.« 

»Ja for Bryggersskorstenen støder vel ikke op til 
Stuevæggen der i Hjørnet,« sagde Kristen Jensen. 

»Jo det gør den netop,« svarede Konen. 

>I saa Fald havde I nemmere ved at stille en 
Bilæggerovn op herinde. Der skal ikke mange Sten 
til, og den varmer bedre.« 

»Det var rigtignok en Herlighed, kunde det lade 
sig gøre.« 

»Den tager saa meget Brændsel,« mente Older- 
manden, »og nu har vi klaret os foruden i mange 
Aar.« 

»Det er en daarlig Grund,« sagde Kristen. >Med 
det Valgsprog kommer vi aldrig videre.« 

»Det er rigtigt, Kristen,« sagde Hans Nielsen, en 
lille, vindtør Gaardmand med rød Næse og dybt Mæle; 
»du har dit i Hjærnen. Du har Potovn.« 

»Ja det maa være en forskrækkelig dejlig Ting,« 
sagde Konen. »Men det tør vi nu aldrig tænke paa.« 

»Aa hvad,« sagde Kristen, »naar I skal til at gøre 

noget, enten I saa køber nogle Potter eller nogle Mur- 
sten, det skiller ikke stort. I kan jo nøjes med lidt 
og mange, lige som I synes.« 

»Ja naar vi endda kunde faa en tre, fire Stykker 
oven i,< sagde Konen, »saa skulde jeg aldrig forlange 
mer. Det maa dog være herligt, naar man vil holde 
en Smule Mad varm.« 

»Vi har baade oveni og paa Siderne,« sagde 
Kristen, »og dem paa Siderne er jeg mest glad ved. 
Naar jeg sidder i min Stol foran Ovnen, kan jeg 
akkurat putte begge Fødderne ind i de midterste, og 
somme Tider holder vor Mor mig med Selskab. Men 
der er jo en Ulempe ved dem.« 

>I kommer kanske op at slaas om Potterne,« 
mente gamle Mikkel. 

»Nej, hvad det angaar er der ingenting i Vejen, 
for der er Potter til en halv Snes Ben, men det værste 
er, at naar de rager i Ilden ude ved Fyrstedet, jager 
de somme Tider Brandtyven imod Bunden af Potterne, 
og de taaler jo ikke haarde Stød. Forleden Dag fik 
de revnet os en, saa Stuen blev fuld af Røg. Jeg har 
forresten tænkt at sætte en Jærnplade for ved Lejlighed.« 

»Se alt det kan vi snakke om en anden Gang,« 
sagde Oldermanden afbrydende. »I Dag har vi andet 
at gøre. Der er nu først det, at vi skal i Hovning i 
Morgen.« 

»Saa for den slemme!« udbrød Kristen. »Hvad 
er der nu paa Færde?« 

»Vi skal paa Skoven, alle Mand. Det bliver nok 
til Alvor med den ny Lade til Sommer alligevel. Vi 
skal møde med en Karl fra hver Gaard og være ved 
Rullehaveleddet Klokken halv seks.« 

»Saa maa vi tidlig paa Stikkerne, < sagde en. 

»Hvem staar for Tur til at vaage?« spurgte en 
anden. 

»Det gør Hans Nielsen,« svarede Oldermanden. 
»Du maa rundt senest Klokken fire.« 

»Det skal ske. Oldermand! Jeg er ikke af dem, 
der sover over mig.« 

»Det vil ogsaa komme til at koste dig en Fjerding 
01 til Lavet, Hans,« sagde en. 

»Og for at tage alle Ulykkerne paa een Gang, c 
sagde Oldermanden, »saa har vi en lille Regning at af- 
gøre paa Søndag, naar vi skal skifte Oldermand, for 
det Brændevin og 01, vi har taget paa Borg Aaret 
rundt.« 

»Den har vel Skoven betalt,« sagde Kristen Jensen. 
»Saa meget plejer vi da at kunne bjærge ved Udvis- 
ningen, at vi med det kan betale, hvad vi Aaret rundt 
drikker op.« 

»Det slaar knap til denne Gang,« svarede Older- 
manden. »Jeg gjorde et lille Regnestykke nys — det 
var justement derfor, jeg kom lidt silde til Stævnet, — 
og efter det kommer vi til at bøde hver en Rigsort 
ydermere.« 

»Rakkeren staa i det!« sagde en. »Hvad er det 
for noget Bagsnak, Oldermand?« 

»Min Sæl om jeg betaler en Hvid,« sagde gamle 
Mikkel. »Det har i alle de Aar, jeg kan mindes, været 
Skovens Skyldighed at klarere det Regnskab.« 

»Vi har ogsaa faaet en Bøg eller to færre udvist 
i Aar,« sagde Oldermanden ; »men vi har drukket som 
ellers. Det er rimeligt, at vi ikke blot skal lægge 
Arbejde til, naar Herremanden skal have sig en ny 
Lade; vor Skov maa ogsaa holde for, og saa bliver 
der des mindre til os.« 

»Jeg kan ikke forstaa,« tog en af de yngre Ordet, 
»at vi ikke har Lov til at hugge i vor egen Skov, som 
vi har Lyst til og kan blive enige om. Hvorfor vi 
ikke lige saa godt har Raadighed over Eg og Bøg som 
over El og Hassel og over Tørven i vore Moser.« 

»Og over Dyrene i Skoven,« tilføjede en anden 
spottende. 

»Lad os ikke komme for dybt ind i det Kapitel,« 
sagde Kristen Jensen. »Lad os heller lægge Raad op 
om, hvordan vi skal rede os ud af Forlegenheden.« 

»Det er rigtigt. Kristen,« sagde Hans Nielsen med 
sin Ølbas og saa i Beundring hen paa den talende. 

>Du har dit i Hjernen. Du skulde, Drolen splitte mig, 
have været Avekåt, som de kalder det.« 

Kristen Jensen var ikke ufølsom for denne Hyldest. 
Forresten havde Bylavet aldrig anden Mening end 
Kristen Jensen, ikke saa meget fordi han havde sit i 
Hjernen, som Hans Nielsen sagde, men snarere fordi 
han havde nogle Skillinger paa Kistebunden, hvad der 
i de Tider var højst sjældent i en Fæstegaard. 

»Ja nu kan vi trænge til et godt Raad,c sagde 
Oldermanden. 

»Det skal I faa,€ sagde Kristen. >Jeg hørte i 
Gaar af Ladefogden — han var omme en Times Tifi, 
og vi drak os et Krus sammen — at der skal være 
en stor Jagt hos Baronens paa Sølykke midt i Ugen. 
Naadigherren tager derhen i Overmorgen med Skytten, 
Skovfogden og Hundedrengene og kommer ikke hjem 
igen før Torsdag eller Fredag. Vi har den store Eg 
ude i Klarebjærgskoven. Den staar saa sidt, at ingen 
Moders Sjæl vil savne den ; vi har Barfrost og maane- 
lyst, og da jeg var i Købstaden forrige Uge i Ægt, lod 
Købmanden just falde et Ord om, at han kunde nok 
have Brug for et Tylt Egeplanker eller to. »Jeg tænker, 
at den kan klarere vor Gæld og lidt til.« 

»Det er det værste Bondehoved, jeg har kendt,« 
brummede Hans Nielsen triumferende og sendte et 
fugtigt Blik rundt. »Kristen Jensen kan sige os det.« 

»I Morgen har vi første Kvarter, c vedblev Kristen, 
»naar vi trækker det ud til Torsdag Nat, og dette 
Vejr vil blive staaende, saa er det lyst til tre Glas 
^ efter Midnat. Hvem staar for at skulle køre?« 

»Unge Mads Jensen og Morten Hansen,« sagde 
Oldermanden. »For vi bliver nødt til at sætte fire for.« 

»Kunde vi ikke med det samme faa en Tønde 
Tjære til Bysens Behov?« spurgte en anden. »I vor 
Kande er der ikke saa meget som til et Plaster at 
lægge paa en bullen Finger, og skal vi til at skove 
for Naadigherren, gaar det ud over Smørelsen. c 

»Vi kan tænke over det,« sagde Oldermanden. 

Bondesen: I Strid og Stræb. 7 

»Kanske kunde vi faa Tjæren oven i Købet, naar vi 
kommer med Egen. c 

Otte Dage efter skiftedes der Oldermand. Der 
vankede ved saadan Lejlighed et lille Gilde med Flæsk 
og Sennep, 01 og Brændevin; den gamle Oldermand 
fik et Skaalvers, hvorefter hele Selskabet tog Vejen om 
til den nye Oldermands Gaard med Byhomet, Bysens 
Vide og Vedtægt, Ølkrus og Brændevinsstobe. Stol- 
broderen — det følgende Aars Oldermand — bar 
Bysens Kæp, en firkantet Stav, paa hvilken alle Bøder, 
der faldt i Aarets Løb, blev mærkede ved en Skure; 
der blev givet Bøde for løse Kreaturer, for Brud paa 
Hegn, for Afpløj ning og Afslæt, for brøstfældige Tøjr, 
for Udeblivelse fra Stævnet, for Opsætsighed mod 
Oldermanden og meget andet. Fastelavns Søndag 
skulde ogsaa samtlige Bymænd syne Bytyren, om den 
var holdt i tilbørlig Foderstand. Alt gik for sig paa 
bedste Maade og efter gammel Skik; dog var Stemningen 
et Trin højere end ellers ved dette Oldermandsskifte, 
og det for det første, fordi Egen uden mindste Uheld 
var kommen til B3'^s, og for det andet, fordi Købmanden 
ej blot havde klareret Mændenes Gæld og ladet den 
omtalte Tønde Tjære gaa oven i Købet, men dertil 
skikket dem et lille Anker Mjød og et passende Antal 
Bergfisk, en Pose Tobak og en Dunk Tran. Oldermands- 
gildet havde derfor antaget betydelig større Dimensioner 
end ellers, og de fleste var temmelig øllede, da de 
brød op fra Gildet. 

Det var især Tilfældet med Hans Nielsen, som 
boede i den yderste Gaard i Byen, knap et Par 
Hundrede Favne fra Hovleddet. Hans jævnglade, ind- 
skrumpede Smaamandssjæl stod til de fleste Tider 
under tvende stærke Indflydelser: Brændevinen, som 
ban gerne i rigeligt Maal lod smage sig ved Bymændenes 
Sammenkomster, og Kristen Jensen, for hvem han 
nærede en Beundring, der grænsede til Tilbedelse. Da 
han denne Aften havde taget Afsked med sine Naboer 
og ene tilbagelagde det sidste korte Stykke Vej hen til 
sin Port, følte han sig næsten overvældet af disse 

mægtige Passioner: Var det ikke Brændevinen, der 
kastede en Smnle Rosenskær over Tilværelsen? og var 
det ikke Kristen Jensen, de kunde takke for, at By- 
gælden var klaret, at de havde holdt Gilde med Berg- 
fisk, Mjød og Tobak? 

»Han har sit i Hjernen, c mumlede Hans Nielsen 
opfyldt af Taknemmelighed. »Han har mere Forstand 
i sin lille Finger, end jeg i hele mit Hoved. Havde 
han studeret. Kristen Jensen, sikken en Minister og 
Excellence, der kunde være bleven af ham. Hm! Det 
er underligt at tænke, at vi Bønder, vi usle Plovbæster 
og Kanailler, at vi ogsaa er Mennesker, og at der er 
dem iblandt, som har studeret og er bleven lærde 
Folk, som har kunnet disbetere mod de tyske Profes- 
sores og Doktores. Prr! Hun er hæslig dinglevorn for 
mig i Aften. Jeg skal dog lige godt passe paa Grøften, 
for jeg vil ikke komme hjem til Ane som et Svin. 
Somme Tider ræddes jeg hartad for, at jeg er lidt for 
kær ad den Brændevin. Hun er saa stærk og saa sød. 
Naar jeg faar begyndt at drikke, kan jeg ikke sige nej, 
hvissom nogen byder mig en Stob til.« 

»Hej, stop! God Aften, Hans Nielsen! Hvor skal 
du hen saa sent?« 

Det dirrede underligt for Hans Nielsens Øjne, da 
han gjorde et Forsøg paa at se op for at komme til 
Kundskab om, hvem det var, der talte ham til. Det 
tyktes ham, at han kendte Stemmen. 

»Jeg skal Drolen splitte mig hjem, min gode Mand. 
Vi har været til Oldermandsgilde omme hos Lars 
Rasmussens, skal jeg sige os, og nu er det saadan ved 
Pas Sengetid.« 

»Saa er du kommen lovligt langt, Hans Nielsen. 
Vi er i Hovmarken.« 

»Er vi i Hovmarken!« udbrød Hans Nielsen højlig 
overrasket og saa sig om med taagede, rindende Øjne. 
»Saa driver da ogsaa den slemme skinbarlig sit Spil 
her. Tyktes mig ikke nok, det var et farligt langt 
Stykke Vej hen til Gyden.« 

7* 

»Tag nu mig under Armen,« sagde den fremmede, 
>saa skal jeg konvojere dig til din Port.« 

»Det skal du have mangfoldigst Tak for,« sagde 
Hans Nielsen og fik Kaasen vendt. »Hvem er ellers 
du, med Forlov? Jeg kan jo forstaa, du kender mig.« 

»Jeg kender alle Folk i Miles Omkreds,« svarede 
den fremmede, en høj, smækker Karl i Jsegertrøje og 
Kravestøvler. »Kom kun du, saa skal vi nok finde Porten. « 

»Det var dog en Veder,« mumlede Hans Nielsen 
og slog i Gang med Øjnene stift i Jorden foran, sig og 
Fingrene med et fast Tag i den fremmedes Arm. »Jeg 
er ellers ikke fuld.« 

» Derfor kan man nok gaa vild. Til et Oldermands- 
gilde vanker der naturligvis heller ikke stort at drikke.« 

»Nej ikke stort. Hehehe!« 

»Det er vel i jer By som i de andre paa Egnen?« 

»Vi fik Bergfisk. Det er nydelig Mad.« 

»Det var som Pokker.« 

»Og Mjød. Et helt Anker!« 

»1 maa staa jer godt.« 

»Hehehe! Vi kom lidt nemt til det, skal jeg 
sige os.« 

»Kanske Herremanden giver det?« 

»Akkurat. Hehehe! Men det er da noget, han 
ikke selv ved af.« 

»1 skyder jer kanske et Dyr og gør en lille Bjrtte- 
handel med Købmanden?« 

»Nej vi er ingen Misdædere. Vi kommer snildere 
til det. Jeg skal sige dig, min gode Mand, vi er saa 
heldige i vor By, at vi har den første og klogeste 
Bonde, der er i hele Landet. Ja han er kun en ussel 
Hovningsbonde lige som vi andre, men den Hjerne, 
der sidder i det Hoved, det er der ingen, der kan 
forestille sig!« 

»Det er Kristen Jensen, kan jeg tænke.« 

»Kender du ham!« udbrød Hans Nielsen og gjorde 
et Forsøg paa at se den fremmede i Ansigtet, men 
maatte opgive det, da han saa sin Ligevægt truet. »Ja 
den Karl skulde bare have studeret.« 

»Han er lidt af min Familie.« 

»Er han! Saa skal dn, Drolen i det, ogsaa have 
Historien.« 

Hans Nielsen Tilde standse for bedre at samle 
sig, men den fremmede trak af Sted med ham. Da 
de naaede Porten, havde han Rede paa alt, hvad der 
angik Egen lige fra Fortiandlingen i Oldermandens 
Stue til Gildet med Mjød og Bergfisk. Den fremmede 
rystede Hans Nielsens Haand til Afsked og bød Farvel, 
medens Hans Nielsen uden at ane noget ondt stalkede 
ind i sin Alkoveseng. 

Thi den fr^mmede^ der saa venlig havde taget 
sig af Hans Nielsen, var ingen anden end Skytten paa 
Gaarden, og hvad Familieskabet med Kristen Jensen 
angik, bestod det deri, at han en Tid havde spillet 
Kæreste med Kristens eneste Datter og et Par Gange 
fulgt hende hjem, naar hun som Hovpige havde siddet 
i Spindestuen paa Gaarden. Kristen Jensen, som da 
var nogle Aar yngre, var imidlertid kommet paa Spor 
efter dette Forhold, havde under fire Øjne betroet 
Skytten, at hvis han traf ham paa de Veje oftere, 
vilde han knuse hvert Ben i hans Krop, og derpaa 
havde han sendt Datteren bort fra Egnen. Skytten 
smiskede ved sig selv, da han forlod Hans Nielsen, 
og tænkte, at her var god Lejlighed til at give Kristea 
Jensen en lille Tak for sidst. 

Om Mandagen kom Udrideren og varede Bøn- 
derne til Hovning den følgende Dag. Derhos havde 
han Særbud til Kristen Jensen, som aldrig selv mødte 
til Hovarbejdet, om at komme op paa Gaarden samme 
Dags Formiddag ti Slet. Man gættede frem og tilbage 
paa, hvad Herskabet kunde ville Kristen, og spøgte 
en Del derover, men Spøgen forvandledes til Forfær- 
delse, da Hovfolkene ved Middagstid gik over Lade- 
gaarden for i Borgestuen at spise deres Mad, hvad de 
havde Lov til, naar det var stræng Kulde. Da saa 
man Kristen Jensen sidde paa Træhesten med begge 
Fødder lænkede under den skarpe Planke, som dan- 
nede Marterredskabets Krop. Han knugede Hænderne 

krampagtig ned foran sig og sad blaa af Kulde med 
blodunderløbne Øjne, sammenpressede Læber og et af 
Smerte forvredet Ansigt. Han saa lige ud for sig og 
mødte ikke et af de mange Blikke, der vendtes imod 
ham som mod en overvældende, rædselsfuld Ube- 
gribelighed. Thi Herskabet tilhørte en af disse gode 
gamle Adelsslægter, som satte sig en Ære i at be- 
handle sine undergivne mildt og menneskeligt; i Mands 
Minde havde ingen Bonde redet Træhesten; den blev 
yderst sjælden taget i Brug og da altid kun for op- 
sætsige Tjenestekarle eller fordrukne Husmænd, som 
ingen synderlig Honnør havde at miste. Og nu skulde 
det overgaa den mest ansete Bonde i Gjelstrup By! 
1 Tavshed bænkede man sig med Madkasserne. Uhyggen 
greb ogsaa dem, der var i Hovning fra andre Byer; 
man spurgte lavmælt; ingen vidste Besked; Gjelstrup- 
perne tilhviskede hinanden indbyrdes deres Formod- 
ninger. Nu kom Ladefogeden ind. »Hvad har Kristen 
gjort, Ladefoged?! spurgte en af Bønderne fra Hav- 
lykke. »Det kan I spørge Gjelstrupperne om, c svarede 
han. — Nej, Gjelstrupperne vidste ingenting. — 
»Hvor længe skal han sidde?« — »Seks Glas.« — 
»Aa Gud naade!« sukkede nogle. »Han er dog snart 
en gammel Mand, Ladefoged,« sagde en af Kristens 
Bymænd. »Kunde det ikke gaa an at bede Naadig- 
herren om Pardon.« — »Jeg tør ikke raade jer til 
det,« svarede Ladefogden. 

Det var ved Sysletid, lige i Skumringen, at Kri- 
sten Jensen blev hjulpet ned. Han sank bevidstløs 
sammen paa Stenbroen, Ladefogden hældte en halv 
Pægl Brændevin i ham, og der blev hentet en Klap- 
ning til ham at ligge paa. Hans Bymænd samlede 
sig om ham, de var færdige til at gaa hjem. De stod 
der som omkring et Dødsleje, tavse og med lidende 
Ansigter. Saa bøjede Lars Rasmussen sig ned over 
ham. 

»Ja vi skal vel hjem ad. Kristen. Lad mig række 
dig en Haand!« 

Kristen løftede Armen, Lars tog ind under den 

og fik ham halvt op; han maatte prøve til et Par 
Gange, Mads Jensen fik ham under den anden Arm; 
endelig kom de i Gang. 

»Ja gaa kun I,< sagde Kristen til hele Flokken, 
der stod og gloede. Han sagde det haardt og saa 
op med et sky, hævngerrigt Blik. 

De forstod Meningen og skiltes; Lars Rasmussen 
og Mads fulgte Kristen Jensen hjem. Nogle Gange 
prøvede de paa at fritte ham ud, men han svarede 
dem næppe. Da de kom til Kristens Port, sagde han 
dem Tak for Følgeskabet og gik ene ind. 

De følgende Dage lod Kristen sig ikke se; nogle 
mente, han laa til Sengs. Da Mændene næste Gang 
mødte paa Stævnet, var Kristen der ikke, næste Gang 
heller ikke. Men saa Pers Dag, det er den 22de Fe- 
bruar, samledes efter gammel Skik Mændene hos 
Oldermanden for ved en Tønde 01 og en Kande 
Brændevin at lægge Planen for det kommende Aars 
Drift. De var allerede bænket alle sammen, og eet 
stod dem alle i Tankerne, om Kristen Jensen vilde 
lade sig se eller ikke. Men ingen nævnede det. Saa 
gik Portklinken. Langsomme Træskotrin lød over 
Gaarden. Det var Kristen. Han traadte ind med 
nedslagne Øjne, hilste et lavmælt Guds Fred og satte 
sig. Der blev tyst om Bordet. Men næppe bemær- 
kede Oldermanden det, før han rejste sig, slog til 
Lyd med Haanden mod Loftet og satte sin Hue paa 
Bordet. 

>Du skal have Tak, Kristen Jensen,« sagde Older- 
manden, »for, at du kom. Vi var næsten rædde for, 
at du helt vilde trække dig tilbage fra vort Lav. Men 
det vil jeg sige dig: du har ikke noget at græmme 
dig for. Vi véd alle sammen nu, hvad vi ikke vidste 
dengang, at det er formedelst Egen, du har maattet 
døje den Tort og Pine. Du er bleven straffet for os 
alle. Jeg véd ikke, hvem der har sladret af Skole, 
eller hvem der har udspioneret vor Færd, men du 
skal ikke have andet end Hæder og Ære her i dette 
Lav, og derfor vil vi byde dig oprigtig velkommen. 

Kristen, og ønske, at do i mange Aar maa samles 
sund og ^d med os.« 

>Det S3mger ti et Vers paa^c tog en anden Ordet. 
Alle Mændene satte deres Hner paa Bordet 

>Xej stop et Øjeblik,« sagde Kristen og stod op. 
>Jeg takker mangfoldigst for Velkomsten og for de 
gode OnL Oldermanden OTærdig sagde om mig; den 
Tort, der er gaaet mig OTer, er rigtig, som han for- 
klarede, for Egens Skyld, og skulde nogen straffes, 
maatte det vel c^saa blive mig, saasom det var mig, 
det adgik fra. Naadigherren havde Bod efter mig 
<^ spni^gte, om vi havde taget den Eg i Klarebjærg- 
skoven og kørt den til Bys og solgt den. J^ sagde 
ja og saa ham stift i Øjnene. Jeg vilde ikke diske 
op med en Løgn, men jeg føjede til, at var der sket 
nogen Forseelse, tilkom det ene mig at bøde. »Var 
det ikke en Forseelse, havde I ikke haft nødig at 
skove ved Nattetide,« sagde han, >og vælge en Tid, 
da jeg og mine Folk var borte. Det er et Tyveri.« 
— »Det er vor egen Skov,« sagde jeg, og saa tog det 
ene Ord det andet, og I véd, hvordan det endte. Og 
det forholder sig ogsaa rigtigt, som Oldermanden 
sagde, at der er nogen, som har sladret af Skole. 
Men véd I, hvem det er, for det véd jeg?« 

Der var ikke én i Kredsen, som oplukkede sin 
Mund; alle saa de paa Kristen, som stod høj, lidt 
fremad bøjet med sit graa, tilbagestrøgne Haar og 
stortskaarne Ansigt. 

»Der sidder han,« sagde han og pegede frem over 
Bordet lige paa Hans Nielsen, saa hans P^efinger 
næsten rørte ved Synderens Brystdug. 

»Det er Løgn,« sagde Hans Nielsen og blev krid- 
hvid i sit Ansigt. 

»Ja du véd kanske ikke selv af det,« svarede 
Kristen, medens hans Underlæbe dirrede, »for du var 
fuld, dit Svinebæst. I Stedet for at gaa hjem, rendte 
du hin Aften og tossede om ude i Hovmarken, til 
Skytten kom og fulgte dig hjem og fik hele Historien. 
Tænk dig om, om du tør nægte det.« 

»Jeg véd ikke af nogen Skytte at sige,« stammede 
Hans Nielsen, medens hele Stuen løb randt med ham, 
og alt inden i ham blev til Is. 

»Jeg nægter ikke, at jeg havde drukket mer, end * 
jeg burde, og at der var én, der fulgte mig, og at vi 
snakkede om et og andet, men han sagde, at han var 
af din Familie og Gud se i Naade til os I« ud- 
brød Stakkelen, da det pludselig gik op for ham, 
hvorledes han var bleven overlistet >Har jeg gjort 
den Ulykke, saa fortjener jeg, at I skulle spytte paa 
mig en og hver i hele Lavet.« 

»Det vil vi ikke,« sagde Kristen Jensen, >og kan 
du rense dig, skal det staa dig frit for. Men Mads 
Vibro i Vængerne mødte dig Arm i Arm med Skytten 
neden for Hovleddet hin Aften, og at det var Skytten, 
du fulgtes med, vil han gøre sin Saligheds Ed paa. 
Var du kanske i Følge med fler?« 

Hans Nielsen svarede ikke. Han havde lagt sine 
Hænder foldede foran sig paa Bordkanten og stirrede 
lige ned paa Neglene af sine Tommelfingre; der var 
tre eller fire, tyktes det ham. 

»Ser I, saa forlanger jeg,« raabte Kristen Jensen 
og saa sig om i Kredsen borende skarpt, »at Hans 
Nielsen som en Forræder og Sladdermund udstødes 
af vort Bylav fra denne Stund af, eller ogsaa, hvis 
det ikke kan blive vedtaget, saa gaar jeg selv.« 

Kristen satte sig. Ikke en af Mændene rørte sig; 
der var dødsstille om Bordet. Endelig rejste Hans 
Nielsen sig, skubbede sig forbi sin Sidemand med 
Øjnene nedslagne; de, der sad yderst, gik ud fra 
Bænken, da de mærkede hans Hensigt. Uden at løfte 
Øjnene satte han sin Kabuds paa Hovedet og forlod 
med ravende Trin Stuen. 

Mændene tog igen deres Pladser; et Par vendte 
sig paa Bænken og saa ud af Ruderne efter den ud- 
stødte; de andre sad og stirrede paa Ølkrusene og 
Brændevinsflasken; ingen mælede et Ord. Først da 
man hørte Porten smække i, sagde Oldermanden lavt: 

»Ja, det er efter Byloven.« 

»Det var dog skammeligt,« sagde dernæst en an- 
den, en Tone højere, »saa det er Hans Nielsen, der 
har pakket det i Skytten!« 

»Det var just paa rette Sted,« blev der føjet til. 

Efter den Tid kom Hans Nielsen ikke mere i 
Mændenes Lav, hverken paa Stævnet eller ved deres 
Sammenkomster og Gilder. I flere Uger gik hans 
Familie og passede paa ham; man frygtede for, at 
han skulde tage Livet af sig. Sjældent kom han 
uden for Døren, sjældnere uden for sin Gadeport. Resten 
af Vinteren sad han mest paa Stuen, snoede Hampe- 
reb og snittede i Træ; naar han hørte fremmede Trin 
i Forstuen, skyndte han sig op i Bagkammeret og 
lod sig ikke se, saa længe de var i Stuen. Rarlen 
maatte gaa til Stævnet og høre Besked, om hvad der 
blev vedtaget angaaende Pløjning og Sæd; Hovdagene 
maatte han af Sted til Gaarden. Da gamle Mikkel 
hen i Foraaret døde, kom der ingen Indbydelse til 
Hans Nielsens Gaard; det græmmede baade Konen og 
de voksne Døtre, men ingen nænnede at sige et Ord 
derom til Hans Nielsen; det var vitterligt, at han 
havde fuldt op at bære selv. Og, saa at det skulde 
være Kristen Jensen, der blev Offeret for hans tanke- 
løse Snakken, og at Kristen Jensen skulde tilføje ham 
denne Forsmædelse! Kristen Jensen, der var hans 
Afgud ! 

St. Hans Aften var Karlen tillige med den øvrige 
Ungdom der i Byen samlet omkring Gadeilden. Dø- 
trene var i Besøg hos en Moster i Nabobyen, saa Hans 
Nielsen og hans Kone var ene hjemme. 

»Du kan da gaa op og tage din Søndagskjole 
paa,« sagde hun, da Hans kom ind ved Nadvertid; 
»det er dog Helligaften.« 

Hans svarede ikke noget dertil, men gik alligevel 
op i Bagkammeret for at pudse sig lidt. Da han kom 
ind igen, var der dækket med Dug for Bordenden, 
Brændevinsflasken var sat frem som paa en Juleaften, 
og ved Siden stod Gildeskruset med frisktappet 01. 

Konen kom ind med et Fad kogt, dampende Flæsk 
og satte frem. 

»Skær os et Par Skiver Brød, Hans!« sagde hun. 
»Vi skal da vide af, at det er Helligaften, og at vi er 
ene hjemme.« 

Han saa mildt til hende, satte sig for Bordenden 
og begyndte at skære Brød. Hun kom med Sennepen 
i en lille Kop. 

Hans læste til Bords, og de begyndte at spise i 
Tavshed. 

»Skænk dig en Snaps, Farlille,« sagde hun og 
strøg ham over Frakkeærmet med sin Haand. >Nu 
skal du lade Maden smage dig.« 

»Maden er god, Morlille I og du er god,« sagde 
Hans stille; >men Flasken skal du sætte til Side. Jeg 
har ikke smagt Brændevin siden Fastelavnsgildet, og 
jeg har lovet mig dyrt og helligt, at jeg heller ikke 
smager hende oftere.« 

»Nu skal du blive glad igen, Farlille. Du har 
pøniteret længe nok for den Rus og for Kristen Jensens 
Skyld. Du er lige saa god Mand som nogen anden 
her i Byen.« 

»Det er jeg ikke og bliver heller aldrig mere; 
men hver skal bære sit,« sagde Hans Nielsen. 

Ved Mortensdagstide spurgtes det i Byen, at Kri- 
sten Jensen var bleven sengeliggende. En Uges Tid 
efter fortalte en Huskone, som kom hos Hans Niel- 
sens, at han kunde ikke leve. Om Natten mærkede 
Karen, at Hans Nielsen laa og kastede sig frem og 
tilbage i Sengen. 

»Er du syg, Hans?« spurgte hun. 

»Nej.« 

Der gik en halv Times Tid; han laa stille, men 
Konen hørte af hans Aandedræt, at han var vaagen. 

»Hvorfor sover du ikke?« spurgte hun. 

»Jeg kan ikke,« svarede han. »Jeg tænker hele 
Tiden paa Kristen Jensen.« 

»Det skal være simpelt med ham; men det er du 
da uden Skyld i.« 

Han borede sit Hoved ind under hendes Arm og 
lagde sig op til hendes Bryst. 

»Jeg gaar om til ham i Morgen tidlig, c hviskede 
han. »Jeg vil bede ham om Forladelse.« 

Karen tav stille for ikke at forraade Graaden, 
som tog hende i Struben. Hun knugede hans Hoved 
op til sig. 

Om Morgenen gik Hans op i Bagstuen og tog sine 
Hævdsklæder paa. Han blev længe deroppe. 

Konen linnede Døren. 

»Saa er du nok færdig til at gaa?« 

»Jeg kan ikke, Morlille.« 

»Jo vist kan du.« 

»Kanske de viser mig Døren. Jeg har én Gang 
prøvet, Karen, at blive vist Døren.« 

»Bliver du vist Døren i Dag, Farlille, er det ikke 
din Skam. Nu skal du tage Mod til dig.« 

Hans Nielsen saa saa lille og vindtør ud i sin 
sorte, langskødede Vådmelskofte, da han gik ned over 
Gaarden. Han ludede med Hovedet som en Misdæder, 
og da han kom uden for Porten, følte han Efteraars- 
kulden skælve i sine Lemmer. 

Han aabnede Porten til Kristen Jensens Gaard. 
Bindehunden sprang gøende og støjende i sin Lænke. 
Han talte venlig til den, mens han gik forbi, og tænkte 
blot: »Gid han ikke alt er død!« Han slap over 
Gaarden uden at blive set og kom ind i Frammerset. 

Der mødte Kristen Jensens Kone ham. Hun kom 
oppe fra Storstuen. Aa Gud, han laa vel alt der oppe 
paa Bordet med Lagen over sig. 

»Hvordan har Kristen det?« spurgte han sagte og 
sank sammen og svandt ind under Konens forundrede, 
kolde Blik. 

»Jo Tak,« svarede hun og løftede Klinken lidt 
paa Stuedøren. »Værsgod og gak indenfor!« 

»Tror du, han kan lide at se mig?« spurgte Hans 
tøvende. ' 

»I Nat har han saamænd sovet et Par Timer for 
første Gang,« sagde Konen uden at svare paa Hans's 

Spcuymaal, Gg jeg synes, at det er lidt bedre med 
ham tQ M<Hige&.c 

»God ske Lot!« sagde Hans og traadte over Tsn^ 



>Ja^ vi har ikke faaet gjort rmt oidna^c und- 
skyldte Konen. >I>n maa ikke se dig altfor na^e om.« 

Hans saa kan paa det store, hvide Ansigt henne 
i Sengen bag det strd>ede Spæiiagen. I>en syge stirrede 
lige paa ham igen, men ikke en Mine rørte sig ander 
disse skarpe, ofravendte Øjne. 

»Hans Nielsen vilde gerne se til dig. Kristen!« 
sagde Konen. 

Han saa, at Læberne aabnede og lukkede sig igen 
som til et Naa eller Ja, og at Øjnene fra Konens An- 
sigt atter vendte sig mod ham. 

Konen trak en Stol frem foran Sen^n. 

»Værsgod og sæt dig ned! Ja han kan ikke taale 
at sige saa synderligt, og han har vel ogsaa bedst af 
at tie stille.« 

Hans satte sig paa et lille Hjørne af Stolen og 
saa ned paa Gulvet mellem sine Knæ. Noget efter 
vovede han sig igen til at møde den syges Øjne. 

»Hvordan har du det?« spurgte han meningsløst. 
. Den samme Bevægelse med Læberne som før, det 
samme ufravendte Blik. Han saa igen ned for sig og 
vidste ikke, hvad han skulde sige. 

Men saa gik Konen paa ny ud af Stuen, og saa 
tænkte Hans: »Nu skal det være.« Han rejste sig, 
bøjede sig frem over den syges Ansigt og sagde: 

»Om Forladelse, Kristen!« 

Den syge famlede med Fingrene paa den højre 
Haand, indtil Hans forstod Meningen og gav ham sin. 
Og saa hørte han tydeligt, at Kristen hviskede »Tak!« 

Det blev ikke til Døden den Gang med Kristen 
Jensen. Han kom sig Dag for Dag, om end kun lang- 
somt; Hans Nielsen gik hjemme i sin Gaard og teede 
sig som ellers; dog var det kendeligt, at fra den 
Morgenstund af, han havde været hos Kristen, var han 



114 

ikke saa tung i Sindet som før, og han talte mere 
med Husets Folk, end han længe havde gjort. 

Nytaarsdag lige i Mørkningen kom der Bud fra 
Stolbroderen til Hans Nielsens, om Manden vilde møde 
hos Oldermanden saa hurtig som muligt. 

»Hvad tror du, det kan have at betyde?« spurgte 
Hans sin Kone. »Skal jeg gaa, tykkes du?< 

>Ja vist skal du,« svarede Karen og vendte sig 
for at skjule et Smil. »Naar Oldermanden sender Bud, 
har I jo alle at møde.« 

»Men jeg er én Gang « 

»Ja det har vi hørt saa tit. Hvor har du din 
Kæp?« 

»Han staar ude i Frammerset.« 

»Ja saa gaa kun du, lige som du er.« 

»Far vel. Morlille!« 

»Tak, Farlille!« 

Da Hans Nielsen traadte ind ad Porten til Older- 
mandens Gaard, kom denne selv ham i Møde oppe fra 
Tofteporten. 

»Glædelig Fest!« sagde Hans Nielsen og tænkte 
paa, da han sidst stod i samme Gaard. 

»Tak i lige Maade, og velkommen! -^ Ja du véd 
vel nok, hvorfor vi har haft Bud efter dig.« 

»Det er vel ikke for noget slemt. Oldermand,« 
sagde Hans Nielsen frygtsomt og tørrede sine Øjne, 
som ikke godt taalte Frostluften. 

»Jeg tænkte, at din Kone havde fortalt dig det. c 

»Ikke med et Ord,« sagde Hans mer og mer for- 
undret. »Er der noget paa Færde?« 

»Det er ikke saa hel frit. Ilde kom du af Gaarde, 
sidst du var her, Hans Nielsen; i Dag tænker jeg, du 
skal blive bedre tilfreds med os. Gak indenfor!« 

Endnu før Hans Nielsen og Oldermanden naaede 
Frammersdøren, gik Porten igen, og flere af Bymæn- 
dene lod sig se. De fulgtes alle ad op i Storstuen; 
der sad endnu andre og blandt dem Kristen Jensen. 
Haaret var bleven mere hvidt, og det store Ansigt var 

gustent og slapt, men ellers førte han Ordet, som han 
plejede, naar Lavet var samlet. 

Samtalen gik jævnt, og Ordene faldt i Flæng, 
medens Mændene i god Mag blev bænkede omkring 
det lange Gildesbord midt paa Gulvet. Hans Nielsen 
havde, uden at han selv ret vidste hvordan, faaet sin 
gamle Plads, og det lod ikke til at undre nogen, at 
han var der. Halvt aandsf raværende sad han og hørte 
paa Snakken fra højre og venstre uden selv at mæle 
et Ord; et stille Smil spirede frem i hans Mundvige; 
han begyndte at ane Sammenhængen. 

Der var endnu fire af Bylavets Mænd, som Hans 
Nielsen savnede, men straks efter kom de og indtog 
deres Pladser omkring Bordet. Den ene klappede til 
Lyd med Haanden, og alt blev stille. 

»Vi har nu røgtet Gerningen, Oldermanden gav 
os,« sagde han med høj Stemme, og som han læste 
det op af en Bog. >Vi har smagt paa Øllet, som 
Hans Nielsen i Dag lader tappe for Lavet, og be- 
fundet saa vel, at Øllet er godt, som og, at der er 
rundeligt Maal.« 

Hans Nielsen saa tavs hen for sig, men Smilet 
bredte sig fra Mundvigerne helt ud over Kinderne. 

»Saa er det nok bedst at faa Krusene paa Bordet,« 
sagde unge Mads Jensen, som var Stolbroder 

»Vi kommer vel til at gaa med, et Par Stykker,« 
sagde en af de fire, der havde godkendt Øllet, »for at 
han kan finde Tønden.« 

De kom snart igen med fuldtappede Krus; den 
ene satte Brændevinsflasken paa Bordet tillige med to 
smaa Tinstobe, som var Bylavets Ejendom; bagest 
kom Oldermandens Kone med en Lertallerken i hver 
Haand topfyldt med skaaret Finbrød. 

Oldermanden rejste sig derpaa, slog med Bagen 
af Haanden i Loftet og sagde: 

»Giv Lyd i Huset! Det er hver Mand vitterligt, 
hvorfor vi er til Stede her i Dag, den første i det nye 
Aar. Kristen Jensen begærede, sidst da vi var sam- 
lede, at Hans Nielsen atter maatte blive indmeldt i 

vort Lav; han forklarede, at han havde talt med Hans 
Nielsens Kone, og at hun paa sin Mands Vegne havde 
givet sin Tilfredshed dermed tilkende, samt til Stad- 
fæstelse lovet at brygge en Tønde godt 01 til Igang 
og lade henbære i Oldermandens Gaard. Dertil at 
lade frembære to Tallerkener skaaret Finbrød, to Stykker 
til Mands, og for at Maden kan glide des lettere, har 
jeg paa Bysens Regning ladet tappe to Kander Bræn- 
devin, hvilket jeg tænker, at Bylavet ikke har imod. 
Saa vil vi da nu som gode Kristne synge Hans Nielsen 
i vort Lav igen, og nævner jeg Per Mose til Forsanger 
og Kristen Jensen til at tale.« 

Per Mose rejste sig straks efter saaledes at være 
udpeget, bad dem tage deres Salmebøger frem og 
istemme Salmen: »Uden Herren opholder vort Hus og 
Gaard.« Mændene greb ned i de rummelige Kofte- 
lommer og trak hver sin Salmebog frem, satte derefter 
deres Huer paa Bordet og sang af Hjertens Lyst og 
med fuld Andagt den gamle Salme. Da Sangen var 
ude, rejste Kristen Jensen sig. 

Han stod og sundede sig et Øjeblik med Kroppen 
foroverbøjet og Hænderne støttede paa Bordet foran 
sig. Derpaa tog han Ordet: 

»Det er et gammelt Skriftens Ord, at hvert Rige, 
som er splidagtigt med sig selv, lægges øde, og det 
samme vil passe paa enhver Stad, enhver By; skal 
Lavet trives, maa vi staa Last og Brast med hverandre, 
som og et andet Ord siger, at Enighed gør stærk. 
Derfor byder vor Bylov, at den Mand, som angiver 
eller forraader sine Bymænd, skal bindes og sættes 
uden for Lavet, og saadan skete det i det gamle Aar 
ved Fastelavnstide, som I alle véd, med den Mand, hvis 
01 vi her er samlede for at drikke. Men vi véd ogsaa, 
at den Fortræd, han voldte, skete mod hans Vilje, ja 
vel mod hans Vidende, og at han har angret haardt 
derpaa; derfor optager vi ham paa denne Dag igen i 
vort Lav, og vi love alle som én, at vi tager os af 
ham og hans som vort eget og ingen Sinde lader ham 
høre ilde for, hvad sket er. Hvad han som Bymand 

har at gøre, kender han, og saa vil vi drikke paa, at 
vi maa leve sammen med ham og hverandre indbyrdes 
som Brødre.« Derpaa tog Kristen i Hanken af sit 
Krus og sluttede med hævet Røst: »Dette er hans 
Skaal, hvis 01 vi drikker!« 

Ved disse Ord rejste alle Mændene sig, greb Kru- 
sene og raabte i Kor: 

»Dette er hans Skaal, hvis 01 vi drikker!« 

Da Skaalen var drukken, rejste Forsangeren sig 
og istemte Salmen : »Hvor dejlig skal Guds Kirke staa.« 
Alle Mændene faldt ind, og da Salmen var til Ende, 
rakte Kristen Jensen sig frem over Bordet og gav Hans 
Nielsen Haanden. Det samme gjorde derefter alle de 
andre, dernæst satte de Huerne paa igen og rakte til 
Madfadene. 

Stolbroderen skænkede i Brændevinsstobene, skød 
den ene over til Hans Nielsen og greb selv den anden. 

»Skaal, Hans Nielsen, og Vorherre give os alle et 
glædeligt Nytaar!« 

»Tak!« sagde Hans, »men jeg vil holde mig til 
Øllet. Jeg har lovet mig selv, at jeg aldrig skal smage 
Brændevin mere.« 

»Hvad er det for noget Præk?« sagde unge Mads 
Jensen og et Par andre. 

>Jo saadan er det,« sagde Hans Nielsen. 

»Det skal enhver, som han har Lyst til,« sagde 
Oldermanden. »Ingen skal lædere Hans Nielsen for 
den Sags Skyld.« 

Hans Nielsen holdt sig til Øllet, sad stille og var 
hjerteglad. Han havde stor Morskab af at høre Mæn- 
dene snakke; det var nu saa længe siden. En Gang 
imellem gav han sit Bifald tilkende og stadfæstede en 
og anden Udtalelse, især naar Kristen Jensen havde 
Ordet. Senere hen paa Aftenen kunde han ikke bare 
sig for at le ad de mange underlige Bevægelser og 
forkerte Ord, han saa og hørte rundt om sig, da 
Brændevinen i Forening med Øllet gik til Hovederne; 
det havde han aldrig oplevet før, for hans eget Hoved 
var tidligere det, som først blev medtaget. Denne Aften 

Bondesen: I Strid og Stræb. 8 

havde han heller ingen Vanskelighed ved at finde 
hjem til sin Gaard. 

Karen laa vaagen og bød god Aften. 

»Ja i ja, Karen!« sagde Hans Nielsen og begyndte 
at trække sine Støvler af. »Sikken en N3^arsdagr 
Men jeg kan ikke begribe, at I har knnnet faa alt det 
lempet til, nden at jeg har anet det bitterste.« 

»Der skal du se! Men hvad sagde saa ellers Mæn- 
dene? Var de noget glade ved Øllet?« 

>Ja rigtig nok, Morlille, og du kan ogsaa være 
vis paa, at jeg fik min Part. Men Brændevinen lod 
jeg staa.« 

»Saa har du da ikke moret dig stort, Hans?« 

»Det har været den bedste Dag i mit Liv. Jeg 
er, lige som jeg var født paany. Jeg er, lige som jeg 
var bleven noget fornemt, og paa en Maade kan det 
siges, Karen, for nu er jeg igen Mand i Lavet.« 



STOLT GUNDELIL. 



I. 

Rummet var stort og skummelt med røgbrunt Loft 
og Egepanél, Skindglugger og Plankegulv; der var 
en Kampestensame med sodet Skorstenskappe, et Høj- 
sæde med udskaaren Ryg og Rlædeshynde, et Bord 
der foran, dækket med frynset Lærredsdug, Træbakker 
og Sølvkrus, — blanke Vaaben paa Væggene, Skabe og 
Ørker langs med, og i hver Gavl en Dør, af hvilke 
den ene, som stod vidt aaben, førte ud til en kølig 
Svale med Bislag og Planketrappe. 

Det var Eskild Mogensøns Adelstue paa Skjoldnæs. 

Henne paa den askede Arnekant sad Ridderen og 
brækkede Brødstumper i en Mælkeskaal; et Par store 
Mynder stod hos med logrende Haler og slugne Blikke ; 
da Maaltidet var i Stand, satte Ridderen Skaalen paa 
Gulvet, lagde sine Arme over Kors paa Brystet og saa 
en Stund med optagne Miner paa Dyrenes ivrige Slubren 
og de halsende Kæbekast, med hvilke de nu og da 
stak Snuden i Vejret for ret at slaa Tand i Skorperne. 

Eskil Mogensøn var en stor, bredskuldret Mand, 
solbrændt og mørkladen. Snevre Sokkebroge af brunt 
Læder naaede fra Fodsaalen op til Hofterne, hvor de 
sammenholdtes af et simpelt Bælte. Ovenover Brogene 
bar han en kort, aabentstaaende Fustanskjortel, under 
hvis vide Ærmer man saa et Stykke af den vældige 
Arm, lodden og knudret. Minen var barf»k, Haaret 

sort og krøllet, og Skægget, der var af samme Farve, 
bredte sig som en Vifte ned over Brystet 

Da Hundene havde stillet deres Sult, og Skaalen 
næsten var tom, mindedes Ridderen sin egen Nødtørft. 
Han fdr hastig op og kastede et utaalmodigt Blik hen 
til det dugbredte Bord. 

>Hvor i al Skærsilds Pine henter Dyret den Mad?« 
brummede han og gik med hurtige Fjed ned imod Bag- 
døren, der ved en overbygget Gang satte Adelstuen i 
Forbindelse med adskillige Udebure. »Jeg holder ikke 
dette Liv ud! Ved den øverste Gud! De skaffer mig 
en Farsot paa Halsen.« Han rev Døren op og skreg 
med vældig Røst: >Faar jeg Davren ind, eller skal jeg 
selv hente den?« Dermed slog han Døren i, saa Økser 
og Brynjer klingrede paa Væggen, og gav sig til at gaa 
rundt paa Gulvet i Kreds, brummende som et inde- 
stængt Vilddyr. 

Omsider viste den ventede Bordsvend sig paa 
Tærskelen med en Skaal Hvidmos i Haanden. »Forlad 
mig strænge Husbond! Det var ikke « 

»Forlade dig!« tordnede Ridderen, som var i den 
anden Stueende, da Døren gik op, og Svenden begyndte 
sit Forsvar. »Vover dit Trældyr at nævne Ordet For- 
ladelse?« og Ridderen tog Afstanden i Stormskridt. 
»Har du ikke nu ladet mig vente mest en halv Dag 
paa den Smule elendige Mad, I vover at byde mig? 
Men jeg skal røre dine Lemmer! Sæt Skaalen I og pak 
dig bort! — Sæt den, siger jeg, inden jeg knuser din 
Pandeskal!« Og Svenden, som i sinAngest ikke turde 
vende Øjnene fra det fremflyvende Uvejr, gjorde som 
Uvejret bød og satte Skaalen — bare en Tomme eller 
to uden for Bordkanten, og der laa saa det hele Maal- 
tid. Ridderens Forbitrelse kogte selvfølgelig over alle 
Bredder; han greb sin ulykkelige Svend i Brystet og 
svingede ham i stiv Arm et Par Omgange, saa hans 
Fødder næppe fik Lov til at røre Gulvet. »Nu skal 
du dø!« brølede han og jog sit fortabte Ofifer baglængs 
foran sig op imod Svalegangsdøren. — Heller ikke er 
der. Tvivl om, at denne Trusel var bleven udført, hvis 

der ikke i rette Stond barde Tist sig en trcdie Person 
i bemeldte Dør — en berr^bedt Mand af Mldaldar 
med Fjerbat paa Horedet, STxrd Ted Lænd og en 
gylden Strængel^ i Rem otct Sknlderra. 

»Ej, ej!€ raabte den fremmede med tA SmiL 
»Fattes I ikke Spil til eders Dans? — God Dag, god 
Dag, gamle Stalbroder!« 

Ridder Eskil slap sit Tag og standsede bnmrød 
og gnistrende foran sin Gæst, medens Svenden fortumlet 
afDødsangest for denne forbi og ilede ned af Trappen. 

»Den Køter!« brammede Ridderen og sf^e at 
samle sig. »God Dag, Henrik Olnfsøn, og bjertelig vel- 
kommen paa Skjoldnæs. Gak ind i Stuen!« 

»Tak, Tak!« svarede den fremmede og gik ind. 
»Naa, der ligger al den velsignede Mad, hvortil vi hart 
monne trænge,« vedblev han muntert, da han fik Øje 
paa Skaalen med den spildte Grød. »Saa det var der- 
for, I dansede!« 

Ridder Eskil svarede ikke noget synderligt dertil, 
men forlod skyndsomt sin Gæst, idet han maalte Sals- 
gulvet med lange Fjed. 

Henrik frilgte ham med et Smil, lagde saa Kappe 
og Hat fra sig og hængte sin Strængeleg paa Væggen. 
Dernæst saa han sig lidt om i Stuen, klappede Mynderne, 
kiggede paa Sølvkanderne, der prydede Skænken, og 
satte sig omsider ned oppe ved Bordet. Nu kom Eskil 
ind igen, fulgt af en hel Svejt Terner og Svende. Der 
blev løbet frem og tilbage, baaret ud og ind, raabt op 
og ned, indtil der omsider efter mange Trusler og 
uhørt Møje var dækket Bord til de to Venner. De 
spiste og drak, indtil de var mætte, uden at mange 
Ord veksledes ; siden tog de Plads ude paa Svalen med 
Vinkanderne mellem sig og fortalte nu gensidig, hvad 
hver især havde oplevet i de forløbne otte Aar, i hvilke 
de ikke havde set eller hørt fra hinanden. 

»Og du har endnu ingen Hustru, Eskil?« 

»Jeg Hustru!« brummede Ridderen. »Naar fik 
jeg vel Tid til at tænke paa Kvinder? — Vi fdr fra 
den ene Valplads til den anden, nu i Saksland, nu i 

Holsterland, nu i de Venders og Obotriters Land, snart 
til Lands, snart til Vands, i Brynje Dag og Nat. Hvor- 
lunde vi har brugt vore Glavind, er vel ikke forblevet 
dig uvitterlig; alle de Folk, der bor paa den anden 
Side Østresalt, har hyldet Dankongen, og alle Tysklands 
Hertuger, Bisper og Grever, helt ned til den Flod 
Rhinen, yder ham Skat og Hærfølge, om vel det ikke 
er ud af deres gode Villie. Nu er vi færdige, og saa 
drog jeg hjem til min Fædrenegaard. Men jeg holder 
ikke dette Liv ud. Jeg ærgrer mig en Galdesot til 
over alle disse Trællesjæle, som man maa taale om 
sig, og jeg keder mig til Døde — aa, Henrik I naar du 
vidste, hvor jeg Dag ud og Dag ind keder mig! c 

»Det er ikke det, jeg er kommet til Skjoldnæs for 
at høre; nej fortæl noget om eders berømmelige Ester- 
tog — du var jo med, og du fik jo Ridderslaget af 
Kong Valdemars egen Haand. Saa har man i det 
mindste sagt mig. c 

>Da har man heller ikke løjet for dig, Henrik! c 
udbrød Eskil med funklende Øjne. »Ja du kan stole 
paa, det var Heltefærd; det var et Korstog trods dem 
til Jorsal og Særkland, et andet Braavallaslag < 

Men just som Ridderen skulde til udførligt at for- 
tælle sin Ven om alt, hvad han havde set og hørt og 
erfaret paa det store Tog til Østerleden, blev han af- 
brudt ved Lyden af sjokkende Trin paa Trappen. Et 
sort Hovedklæde kom til Syne, fulgt af en graa Vad- 
melskappe og en lang Stav. Da Skikkelsen var helt 
oppe, blev den staaende i ydmyg Frastand og saa 
bønligt hen til Ridder Eskil. 

»Se saa! nu er Freden forbi! — Hvad vil dit 
gamle Ténhoved?« 

Konen traadte et Par Skridt nærmere og nejede 
ærbødigt. »Forbarm jer over mig, Hr. Riddersmand; 
jeg er saa arm og ussel, og nu til Morgen døde han.« 

»Hvem døde? Hvad hænger du med Næbbet for? 
Kom hid og tal fra Leveren! c 

»Min Husbond, strænge Herre!« svarede Konen 
og traadte et Par Skridt nærmere; »Kældersvenden, 

som I kastede paa Hovedet ad over Sprinkelværket, 
Just paa det Sted, I nu sidder.c 

»Ja, jeg kastede ham ud,< svarede Ridderen med 
et forlegent Sidd>lik til sin Gæst, »bagefter den for- 
bandede Bærme, han gav mig. Naar jeg forlanger Vin, 
og han da giver mig Eddike, og jeg saa i min Tørst 
slager en halv Rande deraf, før jeg mærker, hvad jeg 

drikker, saa, saa, saa, saa kaster jeg ham ud, 

forstaar da.< 

»Ja Gad naadel ak ja — men jeg sidder med fire 
smaa Børn, strænge Herre, c 

»Saa kan du prise din Lykke, at du slap ham; 
han var kun til Fortræd, hvor helst han kom. c 

»Ak Gud, men hvad skal vi leve af — Børnene 
og jeg!c 

»Hvoraf levede I forud?€ 

»Af den Løn, han tjente, strænge Herre le 

»For en Ufærd! om den Svend nogen Sinde sit 
hele Liv igennem har tjent en Hvid, saa vil jeg være 
fordømt« 

»Lad du Konen beholde den Løn, hendes Husbond 
fik,« sagde Henrik. 

»For mig gerne, hvis det kan hjælpe. Og hvor 
faar I noget at æde? Naa, ja I kan holde eder til 
Stegerset herefter. Skrup saa væk le 

»Gud velsigne jer, Hr. Riddersmand! Tak, tak!« 

Konen gik. 

»Du trænger forbandet haardt til en Hustru, Eskil.« 

»Jeg har slaaet det af Tankerne, siger jeg dig. 
Jeg er vorden for gammel.« 

»Snak! Du er jo endnu ikke de to Snese.« 

»Jeg er noget bradsindet, véd jeg. Naar jeg vredes, 
har jeg Nød med at styre mig. Det er galt nok med 
disse Folk; men fik jeg en Hustru, og jeg blev rigtig 
gram i Hu, ser du, og jeg dunkede hendes Pandeskal 
mod Sengestokken eller smed hende ud over Svalen, 
saa var jo hundrede Ulykker løs, og — saa havde jeg 
alligevel ingen Kone.« 

»Det er der gode Raad for. Du skal blot bejle 

til en saadan, der ikke lader sig dunke eller smide 
noget Steds hen. c 

Ridder Eskil trak paa Skulderen. »Hvad skulde 
hun vel gøre, naar Harmen kom over mig? Jeg kender 
min Svaghed og véd, at der gives intet Raad for den. 
Det begynder i Fingre og Tæer og iler som kogende 
Blod igennem mig op til Hjerte og Hoved, saa jeg ikke 
selv véd, hvad jeg gør; men det er altid noget, som 
helst maatte være ugjort. Og derfor skal aldrig en 
adelbaaren Kvinde betræde den Gaard, jeg kalder min. 
Jeg er Ridder og vil ikke bryde Loven. Vel har 
jeg mangen Gang her i min Ensomhed sidste Vinter 
tænkt, at det var fagert at have en stærk og trofast 
Kvinde, som kunde dele Sorg og Glæde med mig; men 
hvor er saadan en at finde?« 

Henrik rejste sig smilende, gik ind i Salen og 
hentede sin Strængeleg. 

»Nu skal jeg synge dig en Vise. Den er om en 
ung Joinfrulil, jeg saa iGaar; hun tykkes mig en pas- 
sende Hustru for dig. Visen har jeg selv lagt paa 
Vejen hertil, og du skal være den første, jeg synger 
den for.c 

Dermed anslog Henrik sine Strænge og sang, 
som følger: 

Det hændte i klare Søndagsgry 
— saa hellige vare de Tide — 
Hr. Torben rider til Ottesang 
alt ved stolt Gundelils Side. 
Ej vænere Jomfru der findes. 

Rider han frem med sin Datter væn, 
et Spejl over alle Kvinder; 
men der de kom udi Søndenris, 
da mødte dem alle hans Fjender. 

Det mælte den Herre Torben mod 
saa saare hans Øjne runde. 

»Ak, havde for Datter jeg na en Søn, 
der dayindet føre kunde!« 

Hannem srared hans Dotterlil 

— en Lillievaand monne han vsere — 
>Jeg stander dig bi for Sønner to, 
saa haver du intet at kære. 

Du række mig hid dit hvasse Spyd, 
selv tage du Sværd i Hænde, 
faar saa Gud Herren raade for, 
hvorlunde den Leg skal ende.« 

— De Fjender danned saa tæt en Ring 
alt udi de tykke Skove, 

den Jomfru kasted sin Hest omkring, 
saa Gnister fløj fra dens Hove. 

Det blev en underlig Færd at se, 
der tredive stod imod tvende; 
den Jomfru traadte en Bededans 
med femten brynjede Svende. 

Hun rakte dem for sin hvide Haand 
Glavindets kolde Ægge, 
hun slap dem ej, før de svam i Blod 
alt under de grønne Hække. 

Solen skinner paa Blad og Straa, 
og Søndagsklokkerne kime, 
den Jomfru stak, og den Ridder hug, 
det vared fuldt vel en Time. 

Den Jomfru stak, og den Ridder hug, 
de vog baade ti og tive, 
og før det ringed til Messesang, 
var ikke en Fjende i Live. 

Fuldglade red de til Kirke da, 
de havde ej Saar eller Vunde; 
men alle Hr. Torbens Fjender laa 
med Ulivssaar udi Lunde. 

Hr. Torben knæled ved Altre syv 
med Tak til hver Helgen fromme, 
dog takked han mest stolten Gundelil, 
den ædelig Rosenblomme. 
Ej vænere Jomfru der findes. 

Ridder Eskil sad hensunken i dybe Tanker. Endelig 
sprang han op og greb sit Bæger. »Ej vænere Jomfru 
der findes!« udbrød han med tindrende Blik. »Deri 
har du Ret. Er den Kvinde til, og er det sandt, hvad 
du synger om hende, da er hun uden Lige paa den 
ganske Jord. Tak for den Vise, Henrik!« vedblev han 
og stødte sit Bæger mod Sangerens, »og hendes Skaal! 
Ja kunde jeg faa slig en Ungmø til Hustru! — For 
en Ufærd! Er det kanske Torben Ebbesøns Datter 
paa Villesnæs? Er det?« 

>Du har gættet det,« nikkede Henrik. 

>Ha! Femten brynjede Svende! Du højeste Gud! 
Er dét Sanden, Henrik, da rider jeg endnu i denne 
Dag til Villesnæs og bejler, om du vil følge mig. — 
Tredive mod tvende ! og de vog dem alle? Men det er 
jo umuligt, Henrik le 

>0m der var slet saa mange, véd jeg ikke, men 
en hel Sværm var der, og velbeholden slap de fra 
dem. Jeg kom just ridende gennem den Kirkeby, som 
Messen var til Ende, og Folk strømmede ud afVaaben- 
huset. Daaden var alt rygtedes, og en stor Mængde 
Mennesker havde samlet sig uden for Kirkeporten for 
at skue den bolde Ridder og stolt Gundelil, naar de 
steg til Hest. Ja, du skulde have set hende i Sadlen, 
set hende smile og hilse, da de tordnende Hurraraab 
rystede Luften! Hvor saa hun fager og mild ud, den 
stærke lille Jomfru! Hun var en Dronning lig. c — 

>Guds hellige Pine, Henrik! Jeg vil bejle til hende. 

Saa hnn var fager og mild tillige — og femten biyn- 

jede Svende med ét Glavind I Guds hellige salte < 

raabte Eskil og sprang op. »Kjeld le brølede han ud 
over Sprinkelværket med slig Røst, at Genlyden for- 
færdet for tilbage fra Skoven og Udeburene. »Kjeld! 
Kjeld! Kjeld! — Er det ikke et Djævels Asen, at han 
ikke vil svare, naar jeg kalder!« 

En Svend styrtede gennem Adelstuen og stillede 
sig i Døren ud til Svalen. Over hans venstre Øje 
tronede en skrækkelig blaa Knude. 

»Det var Kjeld, jeg kaldte paa, og ikke dig. 
Hvorfor kommer han ikke? Hvor er han henne paa 
denne Tid af Døgnet!« 

»Han har været sengeliggende siden « 

»Naa, naa!€ afbrød Ridderen og blev pludselig 
stille. »Ja godt! Skrup saa af det snareste, du kan, 
og lad sadle min Hingst! — Ridetøjet skal skinne som 
Sølv,« bød den stærke Husherre og kom atter til fuldt 
Mæle; »og otte Svende skal følge mig i deres bedste 
Dragter. Om en Time rider vi af Gaarde.« 

»Ja vel,« svarede Svenden og ilede bort. 

»Den Jomfru traadte en Bededans med femten 
brynjede Svende,« brummede Eskil. »Var det ikke 
slig, du sang? Femten Svende! Ha, ha ha!« 

»Du behøver ikke at hænge dig i Tallet,« svarede 
Henrik. »Jeg har alt sagt dig, at jeg véd ikke, om 
der var slet saa mange.« 

»Men hvorfor Djævelen siger du saa femten?« 
raabte Eskil hidsigt. »Du sagde jo femten. Var det 
ikke stolteligt og djærveligt, om der var kun fire, om 
der var kun tre — hvorfor siger du saa femten, 
Henrik? Hvorfor synger I Skjalde altid Løgn? Hvorfor 
gør I det?« 

»Fordi dem, vi synger for, er nogle døve, blinde 
Kryb, som ikke kan fatte en Stordaad, naar vi ikke 
gør Tingen fem Gange større, end den er. Vilde min 
Sang have rørt dig, hvis det deri hed, at en fager 
Jomfrulil havde værget sig mod tre eller fire Svende? 
Jeg tænker, at du havde trukket det hele til Jords. I 

Stedet for at se paa stolt Gundelils Daad, havde du 
harmet dig over en Flok Krystere, der havde forment 
Piskeslag for Sværdehug.« 

»Godt, godt!« svarede Eskil formildende. »Jeg 
skal kun vide dig al Tak for din Sang. Hvad Indtryk 
den har gjort paa mig, ser du selv; men nu vil jeg 
bede dig ride med mig til Villesnæs og tale nun Sag 
hos Torben og hans Datterlil.« 

»Det kan jeg ikke,« svarede Henrik og stod op. 
»Ogsaa jeg har Ærende til en ædel Jomfru, og det 
har større Hast end dit. Hun lovede at bie paa mig 
i fem Aar, og nu, Eskil, har jeg været borte i otte. 
Er hun mig endnu huld, eller har hun ægtet en anden? 
Jo nærmere jeg kommer hendes Faders Gaard, desto 
mere brænder mit Hjerte af Længsel efter at vide det, 
desto mere vaagner den gamle Elskov igen. c 

»Gid du maa finde hende tro! Jeg husker hende 
nok fra gammel Tid, men kan ingen Besked give dig. 
Skaal, min Ven! Held og Lykke for os begge! Jeg 
rider alligevel, enddog du ikke kan følge mig. At der 
virkelig kan gives saadanne Kvinder! Jeg har ikke 
kendt meget til Kvindfolk i mine Dage, og i de bedste 
af dem har jeg kun set noget forbandet smukt, skrø- 
beligt Legetøj, som ikke var for mig og mine Lige; 
men er der en Ungmø til som stolt Gundelil, og har 
hun vejet — naa det var jo ikke slet saa mange 
brynjede Svende, saa skal hun ved mit gode Sværd 
ogsaa vorde min, om jeg saa skal føre hende med 
Magt af Gaarde.« 

»Tag dig i Agt,« lo Henrik, »og tal du ikke om 
Magt paa Villesnæs. Hun kunde da faa i Sinde at 
handle med dig, som du handlede med Kældersvenden 
og kaste dig paa Hovedet ud af sin Burdør.« 

»Gud i Himlen signe hende!« udbrød Ridder Eskil 
ikke langt fra Taarerne. »Det kan kildre mig i min 
inderste Hjerterod at høre slige Ord om en Kvinde. 
Er jeg kun ikke for gammel, Henrik? Hvordan tykkes 
du, jeg ser ud?« vedblev han ikke uden Bekymring 
og gav sig til at purre op i sit tykke krøllede Haar. 

»Gud skal vide, hvad Klæder jeg har — for det skikker 
sig vel ikke at drage i Brynje? Kjeld!! Ej, ej!« Rid- 
deren gik selv gennem Salen med lange Skridt og slyn- 
gede et mægtigt Halløj ud gennem Nedredøren. 



II. 

I Rosenlunden ved Villesnæs gik den samme Dag 
Hr. Torbens yngste Datter Margrethe, fordybet i Tanker. 
Hun var en høj og slank Ungmø med skær Ansigtslød 
og drømmende Øjne. De lyse Fletninger faldt tykke 
og tunge ned over den mørkeblaa, hjemmevævede 
Kjole, under hvilken de sølvspændte Sko vekselvis kom 
til Syne, der hun gik. Med ét vaktes hun af sine 
Tanker ved et hurtigt Løb bag sig og en Buldren af 
Skørter. Hun vendte sig og saa op. Det var hendes 
ældre Søster, der kom løbende — stolt Gundelil. 

»Har du hørt Mage!« raabte hun og greb Søste- 
rens Arm, hvorefter de begge gik langsomt videre. 
»Ridder Eskil paa Skjoldnæs har kastet sin Kælder- 
svend ud over Svalen, fordi han havde givet ham 01 
for Vin, og den ulykkelige har brækket de fleste 
Lemmer. En Staldsvend har han for nogle Dage siden 
slaaet halvt ihjel, og Resten af hans Folk er mere 
eller mindre lemlæstede. Han har næppe en hel Mand 
paa Gaarden.« 

Gundelil var næppe saa høj som Søsteren. Haaret 
var mørkere, Kinden rødmede frisk og dunet, og under 
de fine Bryn glimtede et Par kække graabrune Øjne. 

»Jesus Maria!« udbrød Søsteren. »Er han saadan 
en Vildmand, den ny Ridder? Og han skulde være en 
af Kong Valdemars bedste Mænd!« 

»Det er han ogsaa — dertil vennesæl og god; 
han er bare saa skrækkelig hidsig og kan ikke styre 
sin Harme, naar den kommer over ham. — Men hvad 
er det ogsaa for Svende han har! Hvi lader de sig 
saaledes behandle?« 

»Den arme Kvinde, der er hans Hustru!« 

»Åa Herre Gud, lille Margrethe! Han har ingen 
Hustru. Er det ikke det, han mangler? Saadan sagde 
i det mindste Koste-Hulda, som for Tiden er nede i 
Stegerset og lige er kommen der fra Egnen. Husker 
du forresten ikke — vi har da set ham begge to, den 
Gang vi var med Fader til Landsting, og vi saa Dan- 
kongen med alle hans Mænd. Ridder Eskil var iblandt 
de forreste. Jeg husker ham endnu saa grandt med 
det store sorte Skæg og de brede Skuldre. Kan du 
ikke « 

»Nej.« 

»Ak Gud! Nej du havde kun Øje for Villum Axel- 
søn. — Maatte han dog snart faa Len af Kongen, at 
vi kunde faa det Fæstensøl!« 

»Fader ynder ham ikke,« sukkede Margrethe. 

»Men faar han Len, saa skal du se, at Fader 
ynder ham. Han har ikke vist Villum bort paa anden 
Maade, end at han kan komme igen, naar først han 
naar saa vidt.« 

»Ak gid det maatte ske snart, kære Søsterlil!« 
sagde Margrethe heftig og slog Armen om Gundelils 
Midje. »Jeg havde saa stærke Drømme i Nat og 
frygter saare for, at Villum aldrig bliver min Husbond. 
Thi kommer den anden Bejler forinden, om han har 
Borg og Fæste eller og sin egen Gaard, saa véd jeg 
forvist, at Fader ikke bier paa Villum.« 

En Terne kom ilsomt løbende og kaldte paa Mar- 
grethe. 

»Hvad er der paa Færde?« spurgte Gundelil. 

»Her er kommen en fremmed Riddersmand til 
Gaarde, og jeg skulde bede Jomfru Margrethe at gøre 
sig rede i Hast og gaa op til Husbond i Salen.« 

»Gud fri os vel! Hvem er det? Hvad vil han?« 
spurgte Margrethe. 

»Jeg kender ham ikke,« svarede Ternen og løb 
foran. 

»Du skal se, at det er Villum,« hviskede GundeliL 
»Lad os skynde os!« 

Fra Rosenlunden slap de tvende Ungmøer ube- 

mærkede ind i Kvindestuen og ilede derfra til deres 
Bur. Med bankende Hjerte iførte Margrethe sig sine 
Stadsklæder; Gundelil hjalp til med at smykke sin 
Søster og bad hende være trøst; siden fulgte hun 
hende gennem den lange Gang, der forbandt Kvinde- 
stuen med Salen. Da h^n havde lukket Salsdøren 
efter hende, blev hun staaende udenfor paa Gangen 
for at lytte. 

Hun hørte da først sin Faders Stemme; men da 
Hr. Torben var saare lavmælt, kunde hun ikke forstaa 
Ordene. Derefter lød nogle ynkelige Pip af Margrethe 
og saa en rungende Mandsstemme, dyb og dog klar, 
godmodig-barsk i Tonefaldet og ængstelig bedende, 
tyktes hun. »Det er ikke ung Villum,« tænkte hun 
ved sig selv; »men tys! han bejler jo alligevel — 
stakkels Søster ! Naa, jeg vil haabe, at Fader siger nej 
— den ældste først. Jeg gad vide, hvad det er for 
en Brumbasse — sagtens en rig gammel Herremand 
med et grimt og rødt Ølhoved. Jeg maa se at faa fat 
paa en af Ternerne, at jeg kan faa Rede paa den Sag; 
thi det ender nok med, at der gaar Bud efter mig,« 
og stolt Gundelil listede sig lydløst tilbage til Kvinde- 
stuen. 

Næppe var hun vel inde af Døren, før Margrethe 
kom styrtende. Hun kastede sig om hendes Hals og 
brast i Graad. 

>Du gode Gud! Hvad er der hændet, Margrethe?« 

»Åa, gid jeg var død ! gid jeg var død ! Jeg maatte 
love at ægte den røde, sortskæggede Vildmand der 
inde — Fader vilde have det — jeg turde ikke sige 

nej « og længe vedblev den utrøstelige Ungmø 

at stamme og hulke uden at have Øre for Søsterens 
Tale eller agte paa Spørgsmaalet, hvo det var, hun 
sl^ulde ægte. 

Endelig blev hun roligere, gik ind i Skemmen og 
kastede sig paa sin Seng. Der laa hun med Hæn- 
derne knugede i hinanden og stirrede op i Loftet, 
medens Taarerne vedblev at trille ned over hendes 

Kinder. Gundelil fulgte efter hende og satte sig hos 
hende. 

»Nu skal du ikke græde, Søster lille I« trøstede 
Gundelil og tog Margrethes Hænder. »Du skal ingen- 
lunde ægte ham, naar du ikke vil. Har jeg ikke altid 
været Mand for at hjælpe ^ig, naar der for Alvor var 
noget i Vejen for dig? Du skal nok faa din rette 
Fæstemand og ikke den røde, sortskæggede Vildmand. 
Gud fri os! Hvem forlanger vel det? Skylder Fader 
kanske ikke sin Datter Livet, og har vi ikke Lov til 
at raade os selv ? Lad dem kun snakke og gøre Aftale ! 
Naar Vildmanden er borte, saa tager vi Fader under 
Behandling og gør ham saa mør og myg, at han ikke 
vil andet, end hvad du og jeg vil. — Men sig mig. 
Barn, hvad var det for et Kuse?« 

»Aa Gud, hvem andre vel end den onde, grimme 
Ridder Eskil paa Skjoldnæs, netop ham, vi talte om, 
— ham, der kaster sine Folk over Bord og Bænke og 
Svalegange og slaar dem halvt eller helt til Døde. Jeg 
vil aldrig, aldrig være hans Hustru.« 

»Vær trøst, Margrethe! Han ægter ingen af Tor- 
bens Døtre paa Villesnæs, den Mand. Det kan du 
stole paa. Men nu maa vi tænke os lidt om. Skal 
vi sende Bud til Roskild og sige ung Villum, hvorledes 
Sagerne staar, for at han kan gøre sig rede, være her 
en aftalt Nat og ride bort med dig? — Kongen tager 
eder nok begge under sit Værn, og saa giver vi Ridder 
Eskil en lang Næse.« 

»Nej, nej, Gundelil! det gaar aldrig an. Og Kongen 
hjælper os heller ikke, naar han hører, at det er 
Ridder Eskil. Nej, der er intet andet for mig at gøre 
end at tage Sløret og blive en Kristi Brud.« 

»Ej, skam dig, Margrethe! hvad er det for Snak! 
Giv nu blot Tid, og lad mig ret faa overtænkt Sagen, 
saa finder vi nok paa Raad!« 

Da Ridder Eskil med sit Følge atter var dragen 
af Gaarde, gik der Bud til stolt Gundelil. Hendes 
Fader ventede hende i Salen. 

»Du véd, Gundelil, at Eskil Mogensøn har været 

faer for at bejle. Vi maa tale lidt sammen om den 
Sag — vi to, Gundel ! Thi du er baade Søn og Datter 
for mig.« 

Hr. Torben var lille af Vækst med langt gult 
Hageskæg og brede lyse Knebelsbarter med gule Spidser. 
Haaret laa hvidlig glat over den brede Pande; Øjnene 
var sraaa og levende. Han talte hurtigt med en svag, 
tør Røst og trommede ilfærdigt paa Bordet med sine 
Fingre. 

Gundelil trak en Stol frem og satte sig over for 
sin Fader; men hun saa mut ud og gav ikke Svar 
paa hans venlige Tiltale. 

»Eskil Mogensøn,« vedblev Torben Ebbesøn, »er 
en højt anset Mand, rig og af god Byrd. Men han er 
vild og ustyrlig som en Bjørn. Her kommer han 
ridende i Gaarde og er næppe kommen til Sæde, før han 
uden mindste Formæle begynder at ønske mig til Lykke 
med min bolde Datter; han havde hørt, hvorlunde 
hun vog femten Svende, og beder derfor om at faa 
hende til Hustru.« 

»Saa var det jo til mig, han bejlede. Fader I * 

»Ja det var let at forstaa. Men dig vil og kan 
jeg ikke undvære, Gundelil, og mindst til Ridder Eskil. 
I er haarde som Flint begge to, og vorder han din 
Husbond, sker der en Ulykke. Sige nej til sligt hæder- 
ligt Tilbud gik ej heller an, derfor besluttede jeg at 
spille Bejleren et Puds og lod gaa Bud efter Margrethe. 
Hun har, som jeg veed, denne fattige Svend Villum 
Axelsøn stærkt i Hovedet, men jeg agter ikke at give 
min Datter bort til ham, og her var god Lejlighed til 
at bringe hende ud af den taabelige Drøm med det 
samme. Da saa Margrethe traadte ind i Stuen, sagde 
jeg til Eskil: »Her ser du min Datter, og hvis hun 
staar dig an, skal du og ingen anden vorde hendes 
Husbond.« 

»Hvilken Skalk du dog er!« svarede Gundelil og 
saa harmfuldt paa sin Fader. »Men det maatte da 
straks blive Eskil Mogensøn aabenbart, at du sveg 
ham. Talte han ikke til Margrethe?« 

Bondesen: I Strid og Stræb. 9 

»Han stod, min Tro, som en uselig Pilt over for 
hende og blev baade rød og bleg. Tvende Gange be- 
gyndte han: »Stolten Jomfru Gundelil,« og vidste saa 
ikke mere at sige. »Mit Navn er ikke Gandelil,c 
svarede din Søster helt ynkelig, men nu skyndte jeg 
mig at tage Ordet. Min Datter, som her staar, hedder 
Margrethe, sagde jeg; men Navnet gør vel intet til 
Sagen. Vilde du heller ægte en Gundelil?« — »Nej, 
nej! men denne Skjald — naa, jeg veed, de fordrejer 
altid en Sag. Det vigtigste er, at du vil være min 
Fæstemø; thi alt før jeg saa dig, har jeg fattet stor 
Elskov til dig, og herefter vil det ikke blive mindre, 
mærker jeg, nu jeg selv har set dit fagre Aasyn.« — 
Dertil sagde han en hel Del om, at han vilde bære 
hende paa Hænderne og give hende de kosteligste 
Klæder, at hun skulde være glad og trøst og andet 
saadant, som Margrethe dog ikke svarede noget til, 
hvorfor jeg vinkede ad hende, at hun kunde gaa. Og; 
Eskil er allerede saa elskovssyg og utaalmodig, at jeg 
for den Sags Skyld ikke frygter Følgerne; men dig, 
Gundelil, har jeg ét at bede om, og det er, at du vil 
tale for Margrethe, saa hun kan slaa denne anden 
Svend af Tankerne og se lidt gladere ud, den næste 
Gang hendes Brudgom besøger hende.« 

»Har du ikke lovet ung Villum — « 

»Jeg har intet andet lovet, end at han maatte 
komme og bejle, naar han fik Borg og Fæste — ikke 
at Margrethe skulde bie derpaa kort eller længe.« 

»Naar skal der drikkes Fæstensøl?« 

»Idag en Uge. Det holdt haardt at faa saa lang 
en Frist; thi Eskil saa helst, tror jeg, at det blev 
med det samme.« 

>Ja jeg skal tale for Margrethe, det bedste jeg 
kan.« 

Hr. Torben stod op og favnede sin Datter med 
stor Blidhed. »Tak, mit gode Barn! Din Fader kan 
lide paa dig i alt. « Dermed kyssede han hende mange 
Gange, og stolt Gundelil forlod Salen. 

III. 



Næste Formiddag sad Eskil Mogensøn for Bord- 
enden i sin Adelstue med Ryggen tilbagelænet og 
Hænderne hvilende paa de udskaarne Dragehoveder, i 
hvilke Højsædets Armstød løb ud. Foran Langsiden 
af det svære Egetræs Bord stod en Svend og skurede 
paa en Ringbrynje; et prægtigt Sværd med gyldent 
Fæste samt nogle andre Vaaben laa paa Bordet foran 
Ridderen. 

Eskil fulgte med vaagent Blik sin Svends Arbejde, 
og hans Øjne tindrede som et Barns, af Glæde og 
Utaalmodighed paa een Gang, ved at se det Tomme for 
Tomme skride frem over den rustgraa Jæmskjorte. 

»Blank som Sølv skal den være,« brummede han 
og bøjede sig frem over Bordet for at se nøjere til. 
:»Du har vel spurgt, at jeg har bejlet til stolt Gundelil, 
som Visen kalder hende, enddog for den Sags Skyld 
Margrethe er hendes rette kristelige Navn. Men de 
Skjalde blander altid Løgn med Sanden i Hob, og det 
kalder man at digte. Jeg mindes en Stump af den 
Vise, og det er Ord, du kan have godt af at lægge 
dig paa Sinde: 

Den Jomfru traadte en Bededans 
med femten brynjede Svende. 
Ej vænere Jomfru der findes. 

Hvad tykkes dig om saadan en Husfrue, lille Ven ? 
Tror du, hun lider at se Rustpletter paa vore Vaaben 
og ustriglede Heste? — Saa! løb nu ikke for tidlig 
fra Brynjekraven ! Mer, mer ! — Du mener, at Skægget 
skjuler den, kan jeg tænke. Intet vorder skjult for 
den Jomfrus Øjne. Du var ikke med paa Villesnæs i 
Gaar? Du har vel aldrig set Margrethe Torbensdatter? 
Lys og mild som den klare Sol, stærk som en Kæmpe 
og høj og rank som en Skibsmast. Jeg skulde næsten 
tro, hun kunde lære jer Lydighed og Hurtighed. Hun 

skæmter ikke gerne, skal jeg sige dig.« Ridder Eskil 
rejste sig og gik ned over Gulvet. »La la, la, lom; 
la la, la lom I Ej vænere Jomfru der findes.€ Han 
aabnede Nedredøren og kaldte. En Svend kom løbende 
ind. Det var ham med Knuden over Øjet; den var i 
Dag grøn af Farve. 

>Sig til Klædem esteren, at han skal have Skar- 
lagenskjortelen færdig i Dag; thi jeg maa ogsaa have 
mig en ny Kappe, har jeg betænkt. Paa saadan Tid 
faar han tage Natten til Hjælp, den gode Ven! det 
gaar ikke paa hver Dag, at vi rider til Villesnæs og 
drikker Fæstensøl. Og se til, at du kommer af med 
den Bule inden Torsdag, Søn ! Den vanhelder dit Ansigt. 
Her har du et Par Ørtug til Plaster og Salve, c 

Svenden ilede ud! Ridderen gik atter op ad 
Gulvet : 

»La la, la lom; la la, la lom! Ej vænere « 

Han drejede sig paa Hælen — »Trond!!« 
' Svenden kom tilbage. 

»Hvor lider Kjeld i Dag? Sig ham, at han skal 
være karsk inden Torsdag. Du kan give ham denne,« 
vedblev Ridderen og drog sin Fustanskjortel af. »Den 
er saa god som ny; men jeg faar nu andre og bedre 
Klæder, saa jeg kan undvære den.« 

I det samme lød et klingende Bulder henne fra 
Bordet. Et Ærme af Brynjen havde revet fat i Sværdet; 
det fløj hen ad Gulvet. Inden Svenden kunde tage 
det op, styrtede Ridder Eskil imod ham. 

»Saa skal jeg da ogsaa knuse og splintre din 
Djævels bestialske Krop ! < tordnede han blodrød i Aa- 
synet, greb ham i Nakken og hævede ham med Kæmpe- 
styrke fra Gulvet. Men pludselig besindede han sig og 
slap sit Tag. »Hen til dit Arbejde, dit Pestilenses 
Asen! Vi har ingen Tid at spilde. Men var det ikke, 
fordi jeg gerne vilde se jer alle med hele Lemmer 
paa Torsdag, skulde du, saa sandt Herren lever, faa 
andet at vide. Et Guds Under,« vedblev Ridderen i 
mildere Tone og tog Sværdet op, »at Klingen ikke 
brast! Det er intet Slagsværd, min Ven! men en 

Bryllupskaarde. Hæng den hen paa Væggen, at ingen 
værre Ulykke skal hænde. Ikke der, lille Yen! Der, 
der! — La la, la lom; la la, la lom! Ej vænere Jomfru 
der findes, c 

Ridderen gik i sine sædvanlige brune Læderbroge. 
Derover saa man en Kile af det brede, lodne Bryst, 
thi Skjorten stod aaben; det var, fordi Baandet ved 
Linningen sprang itu, da han tog Svenden i Nakken. 
Idet han gav Sværdet fra sig, mærkede han Skaden 
uden at tænke paa Aarsagen, og Blodet steg ham atter 
til Hovedet. >Se nu til den fordømte Kvind!« raabte 
han ilter og for med lange Skridt ned imod Døren, 
men da han var kommen halv Vejs, vendte han atter 
om. »Naa, det bliver bedre. Det bliver altsammen 
bedre, kan jeg forsikre jer! — Jeg vil drage i min 
Skindtrøje, saa kan jegprøve Brynjen med det samme.« 
Han hentede Trøjen og trak den paa. »Er du ikke 
færdig endnu med det Ærme? Det er da ogsaa en 
allerhelvedes Tid! Saa, saa! Kom nu her med den! 
— Godt, og skrup saa ud med de Fade og Bakker! 
De har staaet der siden Davren. — Tag dine Klude 
med og dine Oliekopper! — Og tør Bordet ordentlig 
af, dit Tyrkesvin! Er det at gaa fra sit Arbejde? Du 
højeste Gud! Hvor trænger I dog til at muntres! Men 
bi kun! Jeg lover for, at der skal blive anden Sæd 
paa Skjoldnæs herefter.« 

Svenden for forvildet fra det ene til det andet 
og var saa heldig at slippe vel ud af Stuen. Ridder 
Eskil krængede Brynjen over Hovedet og brummede 
derhos: »Med femten brynjede Svende,« da der i det 
samme blev banket stærkt paa Svaledøren, og stolt 
Gundelil tren over Tærskelen. 

Hun var iført en Spangebrynje, hvis blanke, skæl- 
lagte Plader dækkede Bryst og Arme og naaede et 
langt Stykke neden for Hofterne. Over Brynjen bar 
hun en ærmeløs Trøje af skarlagenrødt Silketøj udsyet 
med Guldroser. Paa Hovedet havde hun Staalhue med 
gylden Kam og metalbelagt Rem, der omsluttede de 
røde, buede Kinder og den runde, fremspringende 

Hage. Haaret flød udslaget ned over Nakke og Skul- 
dre; hun havde Sværd ved Bæltet, Spyd i Haanden 
og paa Armen et lidet stærkt Skjold, beslaaet med 
gyldne Nagler. 

Ridder Eskils brune Øjne blev sælsomt store, da 
de skuede denne i Hjelm og Brynje saa fagre Aaben- 
baring. Han var just i Færd med at krampe Brynje- 
kraven sammen oppe under sit lange Skæg, men lod 
begge Hænder synke uden at faa det gjort og stirrede 
undrende paa Jomfruen, der med faste Fjed gik ham 
i Møde. 

»Er I Eskil Mogensøn paa Skjoldnæs?« spurgte 
hun og støttede sig til Spydet 

>Ja jeg er, ædelige Dame! c svarede Ridderen og 
lod sine Øjne glide fra den hvide, faste Haand, der 
holdt om Spydringen, til de sorte Haarhvirvler, der 
vuggede sig paa Skulderen, og de solblanke Skælplader 
under Silkeskrudet. Den mandhaftige Ridder var 
blændet paa alle Sanser, og da han havde svaret, 
bøjede han sig tvende Gange dybt, som naar han stod 
for Dandronningen, den stolte Berengaria. 

»I har nok bejlet til Margrethe Torbensdatter af 
Villesnæs?« 

»Det har jeg. Jeg haaber ikke, at den fagre 
Jomfru har fristet nogen Skade?« 

»Margrethe Torbensdatter lider vel; men hun har 
betænkt at ægte en anden end eder, Hr. Ridder.« 

Eskil blev rød som det dryppende Blod. »Hun 
skal ægte mig, om jeg saa skal slæbe hende til Alteret. 
Vil du bringe stolt Margrethe denne min Hilsen.« 

»Hun lader sig ikke slæbe hverken hid eller did 
og mindst af alt til Brudeskammelen. Hun bad mig 
sige eder saa.« 

»Guds hellige Vrede ! « tordnede Ridderen. »Hvem 
er du, at du vover at bringe mig saadant Bud.« 

»Jeg er Jomfru Margrethes Terne.« 

»Se se! Der er stærke Kvinder paa Villesnæs, 
lader det til. Er kanske du lige saa mandhi^ftig som 
din kække Jomfru?« 



»^^ kan jo fiarfgr- Jeg kan- loirt Mai^gretiie Tor> 
bensdatto* at rtftke eder ilijeL ibr hvB tykkes^ I ser 
ilde ad. Tag eders STcrd og Twtr% eder. som I kan. 
Jeg ser, I er alt i BrjujtD^c 

»Er do fira Sandmgen'?« saabte Eskil. >Jcg kan 
jo knase h¥ert Ben i dig. Mot jeg læggtr mine Arme 
om digfc 

»Store Ord klarer ikke Sagen! Tag eders Vaaben 
— Sværd eller Glavind^ hrad der baader eder bedst 
Det skal være lige Kamp.« 

9Ved den højeste God, om jeg Mter Sværd eller 
Spyd mod slig Rosenblomme, som da er!< 

Da fældede Jomfra Gandelil med Lvnets Hast sit 
Spyd og stødte det mod hans Br3rnje. Odden gled 
ind mellem Ringene og ridsede ham i Brystet 

»Jeg tror for Sanden, det skal være Alvor!« raabte 
Ridderen og greb Sværdet, der hang paa Væggen. 
»Kom saa ao, min lille Jomfra! Ha, ha, ha! Det er 
første Gang, jeg maaler Klinge med et Møbam. Men 
kanske har da lært stolt Margrethe Kunsten af? c 

»Skal I ikke have Hjelm paa?« 

»Du stikker vel ikke efter Synet, du lille?« 

»Jeg skal love eder det. Og Skjold — har I intet 
Skjold?« 

»Vel har jeg Skjold, du allerkæreste! men det er 
tre Gange større end dit, og jeg vil være det foruden, 
ellers véd du slet ikke, hvor du skal stikke. Kom 
saa da!« 

»I faar tage Skade for Hjemgæld, min Hr. Ridder! 
Nu kommer jeg!« 

Gundelil faldt ud, og Ridder Eskil bødede med 
sit Sværd. Et andet og tredie Stød fulgte efter; dog 
naaede >^ingen af dem ind. Den Ridder stod stor og 
tryg og smilede listelig under Skægget. Han værgede 
kun for sig og syntes at lege med sin blanke Klinge. 
Men stedse blev disse korte Stød hurtigere, Vendingerne 
snarere; med Skjoldet for Ansigtet trængte den djærve 
Ungmø paa; hun sprang som en Hind fra Side til 
Side; tilsidst maatte Ridderen bruge sit Sværd saa 

snelt fra højre til venstre, fra venstre til højrty, saa 
det hartad somme Tider tyktes ham, at der var 
tvende Klinger. Ridderens Blik hvilede fast i Jom- 
fruens Øjne, for deri at læse Stødets Retning; men 
disse Øjne havde en sælsom Tryllekrafl. Det rislede 
ham i Blodet, det krøb ham i Fingrene, det var, som 
om Spydodden stod ham kildrende i Hjertet og tvang 
ham til at slippe sit Værge. 

Da fik han et djærveligt Hug over sin venstre 
Skulder, og i næste Nu fornam han et isnende Naale- 
stik i samme Side. »Nu mangler I jert Skjold, Hr. 
Ridder!« lød Jomfru Gundelils Stemme med en Latter 
saa klar, at Ridderen gik helt fra Samlingen. I det 
samme fik han et nyt Stød ; det snurrede i hans højre 
Albu, og Sværdet fløj ham af Haanden, saa det raslede 
hen ad Gulvet. 

»Din Djævels dejlige Troldunge!«, raabte Ridder 
Eskil og styrtede frem, greb den brynjede Ungmø i 
sine Arme og knugede hende til sit Bryst. »Jeg har 
tabt! Du har slaaet mig Sværdet af Haanden og nødt 
mig til at afstaa Jomfru Margrethes Haand; men saa 
sandt Herren lever! jeg vil have dig i Stedet. Du er 
ogsaa tusindfold mere fager, og — bliv fra mit Skæg ! 
av, av! Vil du slippe, siger jeg!« 

»Slip selv!« lo hun. 

»Ja vil du være min Hustru?« 

»Først maa I slippe mig.« 

»Ikke om du saa rykkede hvert Haar med Rode 
op,« svarede Ridderen med vaade Øjne og forvredne 
Miner. 

»Jeg er Jomfru Margrethes Terne, har jeg sagt.« 

»Det er ligemeget, hvem du er, naar kun du vil 
vorde min Fæstemø!« 

»Men jeg piner dig til Døde, du hæslige Vild- 
mand!« 

»Aa Gud signe dig!« raabte Ridderen ellevild af 
Glæde og druknede det friske, bløde Ansigt dybt inde 
i sit store Skæg for at blive af med de utallige Kys, 

der braihdte ham paa Læben. Først da han var helt 
aandeløs, slap han sit Tag og spurgte: 

»Men eet har jeg glemt at forfare: Hvad hedder 
du, min allerkæreste lille Hustru?« 

»Endnu er jeg ikke din Hustru og har vel slet 
ikke lovet at blive det.« 

»Jo ved den højeste Gud I* raabte Eskil og slyn- 
gede i sid Angest paany begge Arme om hende. 
»Hvad hedder du?« 

»Gundelil,« svarede hun og saa ham skælmsk op 
i Ansigtet. 

»Hedder du Gundelil? Ja men saa er du vel den 
Jomfru, der vog de brynjede Svende? Er du ikke?« 

»Jo, du lede Trold! Det var just mig, der vog 
dem.« 

»Og saa er du vel tillige Hr. Torbens Datter?« 

»Hans ældste Datter, gamle Trold. For han har 
to, skal jeg sige dig.« 

» Aa, Gud Fader ! jeg er den lykkeligste Mand paa 
Jorden og i Himlen. — — Men, hvorfor gav din 
Fader mig sin yngste Datter? — Det var jo dig, jeg 
bejlede til.« 

»Fordi han ikke vilde af med mig — fordi jeg 
er den bedste. Fatter du ikke det?« 

»Jo jo — men han lod mig forstaa, at han havde 
ikkun een Datter. Han har handlet mod mig som en 
Skalk, stolt Gundelil!« 

»Det maa han forsvare, som han bedst kan. Du 
rider vel hjem med mig?« 

»Ja, det gør jeg. Herefter slipper jeg dig ikke 
af Syne. — — Trond! Trond!« raabte han ned ad 
Salen til, saa det klang i alle Sølvkrusene paa Skænken. 

Døren fløj op, og Trond fløj ind. Knuden over 
Øjet var prydet med et vældigt Lærredsplaster. 

»Lad sadle min Hingst og sig Klædemesteren, at 
om to Minutter maa Skarlagenskjortelen og den nye 

Kappe være færdige. Her ser du din ny Hvorfor 

ler du, min Hjertenskær?« 

Gundelil lo med sin allerklareste Stemme og 

pegede efter Svendens Pande. »Hvor faar éåne Folk 
slige Mærker? Bruger I her at rende Døre op med 
Panden?« 

»Ja, min Hjertenskær!« svarede Ridderen for- 
legent og sendte Svenden et forbitret Blik. >De render 
imod alle Steder. Af Sted med dig, dit Djævels Kølle- 
hoved! Bring Vin ind af bedste Tønde og Bægre saa 
blanke som Guld! Alt inden to Minutter, eller jeg 
skal gaa dig til Haande.« 

»To Minutter!« raabte Gundelil leende. »Du giver 
visselig dine Svende god Tid, Eskil Mogensøn! Jeg 
veed, du kan gøre det samme langt snarere. Il du 
selv ned, min allerkæreste, og sadl din Hest, saa skal 
jeg imens gøre Bægrene rede, og naar du er her 
igen, drikker vi vor egen Skaal og følges ad til Vil- 
lesnæs.« 

»Mageløst, min Dronning! Mageløst! Hvilken vel- 
signet Kvinde du er!« jublede Ridder Eskil og ilede 
ud af Salen. 

IV. 

Et Par Timer senere jog en stadselig klædt Unger- 
svend ind i Borggaarden paa Villesnæs. Han kastede 
Tømmerne til en Gaardsvend, og da han spurgte, at 
Hr. Torben var i sin Adelstue, stormede haa med 
hurtige Skridt op ad Trappen. 

»Ridder Torben,« sagde den unge Hovmand og 
standsede hartad aandeløs foran Husbondens Sæde. 
»I lovede mig, at jeg maatte komme til eders Graard 
som Bejler, naar Kongen havde givet mig Borg og 
Fæste. Jeg er nu Høvedsmand paa Stegehus og beder 
eder desaarsag, at I vil fortro mig eders yngste Datter 
Margrethe og give mig hende til Hustru.« 

»Hm,« svarede Torben og stod op. »Maa jeg 

ønske dig til Lykke, Villum Axelsøn I Det gør 

mig for Sanden ondt at skulle sige det; men min 
Datter Margrethe — — Du kommer for silde, ViUnm 
Axelsøn. « 

»rhar vel ikke lovet hende bort til nogen anden 
Mand?« spurgte ung Villum bleg og lagde Haanden 
paa Bordpladen. 

»Just saaledes er det. I Gaar var Eskil Mogen- 
sen af Skjoldnæs her og fæstede hende til sin Hustru. 
Og han er næppe til Sinds at afstaa hende til nogen 
anden. « 

»Gud staa mig bi, om I taler Sanden!« udbrød 
den ulykkelige Ungersvend. »Hvi vilde I gøre mig 
slig en Meen, da I dog havde givet mig Løfte.« 

> Jeg gav dig aldrig Løfte paa, at Margrethe skulde 
bie dig Mø, til hun blev gammel og graa. Men jeg 
har alt een Gang bedet dig forlade min Gaard, og det 
samme gør jeg nu.« 

»I viser mig Døren! Nej, Torben! denne Gang 
staar jeg her efter eders egen Tilladelse, den I for 
ikke fuldt et Åar siden gav mig, og denne Sinde gaar 
jeg ikke herfra, før I har stadfæstet det Løfte, I sidst 
gav, og bestemt Dagen for Fæstensøllet. « 

»Den er alt bestemt,« svarede Torben og smilede 
spodsk. »Paa Torsdag drikker de Fæstensøl, Eskil og 
Margrethe. < 

Torben Ebbesøn gjorde Mine til at forlade Salen, 
men ung Villum drog sit Sværd ud af stor Harm og 
raabte : 

»Skal jeg bringe jer til at holde Løfte som en 
ærlig Riddersmand? — Stat stille! siger jeg, eller jeg 
støder eder ned paa Stedet og rider af Gaarde med 
Margrethe. « 

I samme Stund gik Døren op, og Eskil Mogensøns 
mægtige Skikkelse viste sig paa Tærskelen. 

»Vel mødt, Eskil! Du kommer, som var du 
kaldet,« raabte Torben. »Her staar en halvgalen Un- 
gersvend, som truer med at ride af Gaarde med din 
Fæstemø.« 

Ung Villum drejede sig brat og var rede til at 
falde an paa sin formentlige Medbejler, da denne for 
ham forbi og gik lige løs paa Torben Ebbesøn. 

»Ja for en Ufærd!« raabte Ridder Eskil. »Jeg er 

ogsaa kaldet og det for at sige dig: først, at du er en 
arg Skalk, hvad jeg dog formoder, du forud veed, og 
dernæst, at jeg har fæstet stolt Gundelil til min Brud. 
— Kom hid, min allerkæreste Due! og sig selv din 
Fader, at du vil være min Hustru.« 

»Jeg vil først hente Margrethe,« sagde Gundelil 
henne i Døren. 

»Du har Ret, min Hjertenskær! hent først Mar- 
grethe og sig hende, at ung Villum er kommen. Hun 
skal være glad, som alle vi andre. — Ræk mig din 
Haand, Villum Axelsøn, og ønsk mig til Lykke! Jeg 
har trolovet den Ungmø, om hvem der synges: Ej 
vænere Jomfru der findes. Og for de Ord staar jeg 
inde.« 

— Der blev dobbelt Fæstensøl paa Villesnæs, og 
Maanedsdagen efter drak Ridder Eskil og ung Villum 
Bryllup med Torben Ebbesøns Døtre. Men til det 
sidste Gilde var Henrik Olufsøn med. Han havde 
fundet sin Fæstemø tro og var saare glad i Hu. Derfor 
havde han ogsaa sin Harpe med og kvad hel mangen 
skæmtefuld Sang til Moro for de mange Gæster; men 
først og sidst maatte han synge Visen om stolt Gun- 
delil, og hver en Gang blev Omkvædet ødelagt, fordi 
en dundrende Bas stemte i og sang af fuldeste Hjerte : 

»Ej vænere Jomfru der findes!« 



BISSEKRÆMMERENS KAVAJ. 



Hvor Skoven slap, begyndte Alleen. Højt oppe fira 
de brede Lindekroner lød en sagte, ensformig 
Summen af usynlige Bisværme; nu og da for en blin- 
kende Flue gennem Solskinnet; ude over den hede^ 
sølvgraa Rugmark dansede hvide Sommerfugle — parvis, 
lydløst. 

For Enden af Alleen skimtede man høje, klippede 
Hækker, en mørkerød Gavl og et blygraat Spir; det 
var Herresædet Svanholm. 

Inden for Skovleddet laa et straatakt Hus med 
Slyngroser op ad de hvidtede Vægge, med Fingerbøller 
og Tusendfryd langs Forsiden og blomstrende Æble- 
træer hinsides Gavlen. Taget var overdrysset med 
deres Sne. Et Stykke inden for Leddet kunde man 
høre den sagte, ensformige Summen af Bierne ude i 
Alleen — nej, det var ikke Bierne ; det var den gamle 
Skovfogedenke, der sad og spandt paa sin Rok under 
de blomstrende Æbletræer. 

Hen ad Skovvejen kom en ung Mand iført lyse- 
brun Kjole, kornblaa Knæbenklæder og Spændesko; 
Vejstøvet havde pudret Skoene, saa de havde faaet 
samme Farve som Parykken, der brusede frem under 
den trekantede Hat. I Haanden førte han en brysthøj 
Spadserestok med Messingknap. 

Da han fik Øje paa den gamle Kone ved Rokken, 
aabnede han Havelaagen og styrede hen imod hende. 

»Guds Fred, Morlille!« hilste han og lettede paa 

Hatten. »I kunde vel ikke lade mig faa en Drik Vand! 
— Det er varmt i Dag,« føjede han til. 

>Ja det er et velsignet Vejr,« svarede den gamle; 
hun standsede Hjulet og saa svagsynet op paa den 
fremmede. »Jo Vand har vi da.« Derpaa bøjede hun 
sig fremad og raabte mod det nære lille Blyvindue: 
»Marie! Kom lidt herud!« 

»Er der langt til Herregaarden?« spurgte den unge 
Mand og tørrede sig over Panden. 

>Nej, bare et lille Stykke. Naar han kommer 
gennem Leddet, kan han se Gaarden. Han skal maaske 
besøge Skriveren?« 

»Jeg er den nye Hovmester.« 

»I se! Saa han skal læse med de smaa Jun- 
kere ! « 

En ung Pige traadte ud fra Huset; i forlHgaaende 
hilste hun den fremmede med et lille Nik og et let 
strejfende Blik; derpaa vendte hun sig til den gamle. 

»Det er den nye Hovmester oppe paa Graarden, 
Marie. Kan du give ham noget at drikke; lian er 
tørstig. Træk en Kedel frisk Vand op, og tag den 
store, blaa Spølkumme inde i Pyramiden!« 

»Bare jeg nu ikke volder eder al for megen Ulej- 
lighed. Maa jeg i det mindste hjælpe til at trække 
op, hvis endelig det er nødvendigt?« 

»Ja Tak,« sagde Marie, »det maa 1 gerne, hvis I 
vil være saa god, for der er temmelig dybt ned til 
Vandet.« 

Hun gik foran ad den smalle Sti mellem Hus- 
gavlen og Stikkelsbærhækken, og han fulgte efter. Al 
hans Interesse havde vendt sig fra Moderen til Dat- 
teren. Han blev straks indtaget i det mørke Hver- 
garnsskørt, den højrøde, stramtsiddende Bul og de 
korte Hørlærreds Ærmer, som stak ud deraf, i Pigens 
ranke Vækst og solbrændte Nakke og i det flettede 
Haar, der var blankt og brunt og blødt som Barken 
paa de unge Lindegrene. 

Bag ved Huset var Brønden. Laagen var smækket 
tilbage mod en kroget sort Opstander; ved Siden laa 

Bnmdkrogmi ; paa en Ustå Kampesten stod en M essing- 
kedel halT talå af Vand; Kedlen skinnede om Rap 
med de gale Lø^^ctandshoveder, som stak til Vejrs 
mellem Græs og Brosien. 

»Her er jo Vand,« sagde HoYmestearen, »<^ jeg 
kan drikke af Kedlen, c 

»Det smager meget bedre af en Kop,« sagde 
Marie, satte sin ene Fod frem og svang Kedlen i en 
kort, brat standset Bne, saaVand^ klart c^ blinkende 
fløj fayn^ngt ud over Greoikaaleits krøUede Blade. 

»Hvorfor spilder I det?« 

»Jo det har staaet hele Formiddagen. Vil I trække 
op, saa skal jeg hente en Spølkumme. Men pas paa, 
hvis I sætter Foden paa Dækselet; det er løst« 

Han greb Brøndkrogen; hun løb ad en Bagdør 
ind i Huset og var ude igen, inden han endnu havde 
faaet Kedlen fyldt. 

»Pas paa, at den ikke smutter af Krogen c^ gaar 
til Bunds!« raabte hun henne paa Trappestenen med 
klar og hurtig Stemme — hurtig, fordi det var paa 
høje Tid, hvis Advarslen skulde komme til Nytte. 

I næste Øjeblik var Kedlen oppe i god Behold; 
Marie rakte Hovmesteren den blaa Spølkumme. 

>Nu faar I saa mange Tak!« sagde han, da han 
havde drukket og atter gav Koppen fra sig. »Kommer 
I noget op paa Gaarden?« 

»Somme Tider. Jeg kender lidt til Hushol- 
dersken.« 

»Virkelig. Hun er mit Søskendebarn. Hun staar 
nok højt hos Herskabet. Det er hende, der har skaffet 
mig Pladsen.« 

»Jeg tror, hun har talt lidt om det. I hedder — 
bi et Øjeblik! I hedder Jespersen.« 

»Morten Jespersen, ja. Jeg skulde ellers have 
været Præst, men det blev der ikke noget af,« sagde 
den unge Mand og slog med sin Stok Hovedet af en 
dejlig stor Løvetand. 

»Hvorfor ikke?« 

»Nej for min gamle Morbroder, som selv var 

Præst, og som dimitterede mig til Universitetet, døde, 
og saa stoppede det hele. c 

»Men nu, I er bleven Hovmester, tjener I vel 
gode Penge, saa I kan lægge noget til Side og engang 
naa det alligevel. Er det ikke saadan, I har tænkt?« 
sagde hun og saa med sine graablaa Øjne tillidsfuldt 
paa ham. 

»Saadan er det netop,« sagde han og gengældte 
Blikket med et Udtryk, der var som et Løfte til hende. 
Det var mærkværdigt, saa fortroligt og let Ordene 
faldt imellem dem, saa godt de allerede syntes om 
hinanden. Det maatte vel være det fælles Bekendt- 
skab, denne Husholderskes Skyld. 

Næste Gang samme meget betroede Herskabspige 
besøgte sin Veninde i det lille hvidtede Hus med 
Slyngroserne — og husker vi ikke fejl, var det den 
paafølgende Søndag — var ogsaa Hovmesteren med. 
For Resten var de der kun en Times Tid. Først talede 
Hovmesteren mec|| den gamle Skovfogedenke, medens 
de to Piger underholdt hinanden, siden blev der byttet 
om, og Hovmesteren og Marie faldt saa dybt i Sam- 
tale, at den første tog det meget ilde op, da Hus- 
holdersken manede til Opbrud. 

For dog at lægge lidt Sol over Farvellet, sagde 
hun til Marie, da de skiltes uden for Laagen: 

»Naar vi kommer igen, skal jeg bede Morten om 
at tage sin Guitar med. Du kan ikke tro, hvor han 
spiller og synger kønt!« 

»Gør lU sagde Marie og saa beundrende paa 
Hovmesteren. »Jeg holder saa usigelig meget af Sang 
og Spil.« 

»Det er næsten ingenting, jeg kan,« svarede 
Hovmesteren og rødmede som en ung Pige. 

Morten Jespersen fandt snart uden nogen Led- 
sagelse det lille Hus, og da Guitaren engang var 
kommen med, blev den der. For det meste var det 
i Skumringen, Hovmesteren kom. Først talede de lidt 
sammen alle tre, saa tog Morten sit Instrument ned 
fra Krogen, hvor det hang Side om Side med Bismer 

og Alenmaal« anslog et Pau- Akkorder og begyndte ml 
sjrnge. I den store Halmstol sad Skorfogedenken og 
strikkede; Marie hårde sin Plads paa Bænken for 
Bordenden; med Haand nnderKind saa hnn hTilende 
ad imod Skorens s<Hie Bryn og Lnftstrimmelen der- 
over, saa, hTor Aftenskæret langM>mt blegnede, og 
Stjernerne en efter anden kom tindrende ad fira de 
Tejløse, ufattelige Himmeldybder. 

Den følgende Sommer yar de Kærestefolk, Hot- 
mesteren og Marie. 

Det yar en Lykke for Morten i mere end een 
Henseende. Ikke blot at han havde vandet en stræb- 
som, proper og sød lille Fæstemø: men han var i den 
forløbne Vinter kommen lidt dybere i Lag med Ride- 
fc^den <^ Gartneren, end det egentlig var godt for 
ham, dybere end han syntes om. Han maatte tilstaa 
for sig selv, at han havde tabt flere Penge i Kortspil, 
end han havde Raad til, <^ betalt det Brændevin for 
dyrt, han havde drnkket hos dem.l 

No havde han Paaskad til at trække sig nc^et 
tilbage. De drillede ham vel en Del ved Lejlighed, 
men han var saa stolt af Marie, at Skoserne smigrede 
ham. 

Bag Brønden, hvor han havde gjort Maries Be- 
kendtskab, var en Stænte ; fra Stænten førte en Gangsti 
ind i Skoven. Under en stor Bøg rammede han et 
Par Pæle ned, spigrede et Bræt fast derpaa og fik 
saaledes en Bænk i Stand, netop stor nok til to. Der 
sad Morten og Marie mangen stille Sommeraften, medens 
Moderen sov, og hele Skoven sov. Bagdøren ind til Huset 
stod gerne aaben, og naar det var rigtig stille, kande 
man høre det metalklingre, langsomme Tiktak fra den 
høje Urkasse inde i Ståen. 

Der sad de og elskede — favnedes og kyssedes, 
legede med hinandens Fingre og saa hinanden i Øj- 
nene, og til Afv^eksling tegnede de smaa Stillelivsbilleder 
af det, som skulde komme. 

Tanken om at blive Præst var paa Grund af Om- 
stændighederne opgiven, om end fra Mortens Side ikke 

Bondesen: I Strid og Stræb. 10 

uden Vemod, og Omstændighederne var, at det ikke 
var nogen let Sag at spare Penge op, saa mange som 
til Attestats var fornødne, dernæst, at han var bleven 
forlovet og naturligvis ikke kunde lade Marie vente 
paa noget saa l^ernt som en Præstegaard; men Frem- 
tidsudsigterne var ikke mindre lyse for det, de bristede 
Forhaabninger kunde i det højeste jage en flygtig Sky 
over den solfyldte Idyl 

»Naar jeg holder ud et Par Aartil,« kunde Morten 
sige, »saa giver Herskabet mig nok Degnekald; de har 
Kaldsret til otte, og i de tre af dem sidder der gamle 
udlevede Mænd, som snart maa rejse af.« 

»Du kan tro, vi skal faa det hyggeligt, Morten,« 
tog saa Marie Ordet og lagde sig tættere op til ham. 
»Jeg skal nok passe at have en lun og ren Stue til 
dig og et mildt Ansigt og en Kop godt Varmeøl, naar 
du kommer hjem fra de strenge Begravelser om Vin- 
teren og de slemme Ture med Provstetasken. Det 
kan nok overkommes, om ogsaa Indtægterne er smaa.« 

»Det bliver jo ikke, som hvis det var Præste- 
kald,« kunde saa Morten sige med et Suk, medens 
Skyen trak op. Siden du er bleven min, kære 
Marie, gør det mig mangen Gang dobbelt ondt, at 
jeg har maattet forlade Studeringerne paa Halvvejen. 
Hvilken velsignet lille Præstekone vilde du ikke være 
bleven ! « 

»Tænk aldrig paa det! Jeg tror slet ikke, at jeg 
vilde have passet i den Stilling, Morten. Det har j^ 
ikke Opdragelse til, og saa var du jo heller aldrig 
kommen til Svanholm som Hovmester ; vi havde maaske 
aldrig faaet hinanden at se.« 

>Ja lad os saa være glade ved, at det er, som 
det er. Du er mig mere værd, Marie, end alle Dan- 
marks Præstekald.« 

»Nej, men jeg forstaar godt,« sagde hun, »at det 
tit maa være svært for dig at tænke tilbage paa. Alt, 
hvad du har lært, er jo nu saa godt som spildt; thi 
for at sige Amen oppe fra Bogstolen eller lære Ungerne 
en Smule Katekismus behøvede du hverken at kunne 

Latin eller Græsk. Og saa blot for de lumpne Penges 
Skyldl Dn med dine Evnerlc 

»Jeg tror nok, jeg yilde kunne gøre en Prædike- 
stol Ære.« 

>Ja det kande dn, Morten. Og hvad vilde jeg 
ikke give til at høre dig synge for Alteric 

Den sidste Gang de sad derude, var det mere 
køligt, end det egentlig var behageligt. Marie havde 
et Tørklæde om sig; men Morten var uden Overtøj. 

»Hvorfor har du ikke taget din Rappe med, aller- 
kæreste? Du sidder jo og fryser.« 

»Ærlig talt, fordi den har sagt sin Konditiou op,c 
skarede Morten. 

»Men saa maa du suart sørge for at faa dig en 
ny, inden det bliver Vinter.« 

»Det maa jeg vel,« sagde Morten og trak paa det. 
»Naar man bare havde nogle flere af disse lumpne 
Penge, som skal til overalt. Ens Garderobe koster 
urimelig meget, naar man skal tage sig nogenlunde ud 
mellem de andre.« 

>Gud ved, om jeg ikke paa en nem Maade kunde 
hjælpe dig til en Kappe,« sagde Marie, greben af en 
pludselig Indskydelse. »Vi har jo Bissekræmmerens 
Kavaj hængende.« 

»Bissekræmmerens Kavaj!« udbrød Morten med 
et lille Smil. »Hvad er det for en Bissekræmmer?« 

»Det var en gammel Stabejs, som drog omkring 
med sin Kramkiste paa Nakken. En Dag ved Jule- 
tider kom han stavrende ind ad Døren og bad Moder, 
om han ikke maatte sidde ned og hvile sig lidt; han 
havde ondt og følte sig saa underlig svimmel. Moder 
gav ham først Draaber og siden kogt 01 med Ingefær 
i; men han blev daarligere i Stedet for bedre, og 
Moder maatte tilsidst hjælpe ham i Seng. Saa laa 
han i vor Alkove i otte Dage og Nætter; Moder maatte 
sove i Slagbænken, og til mig blev der redt paa 
Gulvet; jeg var dengang en halv Snes Aar. Da han 
mærkede, det lakkede ad Enden, bad han, om vi 
vilde sende Bud efter Præsten ; han kom ogsaa og gav 

10* 

ham Sakramentet. Det livede Staklen lidt op, og han 
siger saa til Præsten: »Jeg vilde gerne vise mig er- 
kendtlig mod denne gode Kone, som har passet og 
plejet mig saa omhyggeligt i alle disse Dage og hverken 
har gjort det for Fordels eller Bekendtskabs Skyld. 
Det bedste Stykke, jeg har, er min Kavaj ; maaske kan 
den være simpel nok, men naar den bliver sprættet 
op og vendt, kan hun faa sig en god Kaabe af den. 
Vil Fader sørge for, at Øvrigheden ikke lægger Beslag 
paa den? Hvad der er i Kramkisten, kan jeg vel 
komme i Jorden for.« Og saadan blev det; Kavajen 
ligger endnu i Moders Dragkiste, for hun er aldrig 
kommen saa vidt, at hun har faaet gjort sig en 
Kaabe af den; den tomme Kramkiste staar oppe paa 
Loftet. « 

»Men tror du, min egen Marie, at der kan blive 
Kappe af til mig? Bissekræmmeren har vel gaaetmed 
den Kavaj i flere Aar, og den er vel heller ikke af 
saadant Stof, at den rigtig vil skikke sig for Hov- 
mesteren paa Svanholm.« 

»Kavajen er ikke at kimse af, min Hjerte. Om 
det ikke var saa sent, skulde jeg vise dig den endnu 
i Aften. Den er af ægte flamsk Klæde og med store 
Sølvhægter; Moder tænkte saamænd forleden Aar paa 
at sprætte Hægterne fra og gøre dem i Penge, men 
saa mente hun igen, at det kunde være til en Gang, 
det kneb haardere.« 

»Men vil den passe mig, tror du?« 

»Den skulde naturligvis vendes og sys om, kære 
Morten. Men det kan jeg besørge.« 

»Kan du virkelig! Nu faar jeg ikke Rist eller Ro, 
før jeg har set den Kappe. Maa jeg komme et lille 
Løb herned i Morgen tidlig?« 

»Kan du spørge om det?« 

»Men tror du, at din Moder hun skulde 

jo have en Kaabe af den. Nej, jeg nænner ikke at 
berøve hende den, Marie.« 

»Moder faar saamænd aldrig Kaabe af den; hun 

trænger heller ikke. Og der er ingen, hun bedre 
under Kavajen end dig. Kom kun dul< 

Da Hovmesteren næste Morgen traadte over Skov- 
fogedhusets Tærskel, sad Marie med en stor mørke- 
blaa Kavaj paa Skødet og med Opsprætterkniv i 
Haanden. 

»Kom, skal du se! Den er rigtignok lidt mere 
simpel, end jeg havde anset den for; men noget er 
bedre end intet Nu skal vi først have denne store, 
grimme Krave af, for den maa vi give et helt andet 
Snit. 

Hovmesteren følte paa Tøjet og besaa Kavajen 
fra alle Sider. >Bare den er stor nok!« sagde han 
bekymret; »man bruger Kapperne saa lange nu.< 

>Ja Længden er der intet at gøre ved, men jeg 
kan ikke begribe, hvad det er, de har stivet denne 
Krave med.« 

Hun gjorde et Par Snit med Kniven. 

»Hvad i al Verden! Det er jo saa haardt og 

tungt, som om det var min Gud ! « udbrød Marie 

og slap Kniven. »Der er Penge i Kavajen!« 

Hun stak Fingrene ind i den opsprættede Søm 
og tog to slidte Sølvdalere frem ; derefter en funklende 
Dukat. 

Den gamle Skovfogedenke kom ind i det samme 
med Favnen fuld af Kvas, som hun havde samlet i 
Skoven. 

»Moder!« raabte Marie. »Kom skal du se!« 

»Hele Kavajen er fuld af Penge!« skreg Hov- 
mesteren og greb ivrig fat i Kraven. 

»Er I fra Forstanden!« raabte den gamle og kom 
i en Fart af med sit Brænde paa Skorstenen. »Hvad 
er det, I siger?« 

»Her er nok en Dukat og nok een « 

»Og nok een.« 

Morten fik fat i Kniven for at udvide ^Hullet, den 
gamle Kone stod stum og saa til; men Mane blev 
ved at trække Guld- og Sølvpenge frem; de var syede 
ind i hele Rækker. 

»Hvad gør vi med alle de Penge ?« udbrød Skov- 
fogedenken tilsldst. »Er det vore?« 

»Ærligt og redeligt,« svarede Marie uden Betænk- 
ning. »Bissekræmmeren gav dig Kavajen i Præstens 
Nærværelse.« 

»Det er Løn for dit gode Hjerte, Made!« sagde 
Hovmesteren, bøjede sig frem over Kavajen og gav 
sin Kæreste et Kys. »Du vilde give mig en ny Kappe 
og fandt derved selv en gammel Skat.« 

»Kan du nu forstaa, Moder, hvorfor Bissekræm- 
meren vilde, at du skulde sprætte Kavajen op og sy 
dig en Kaabe af den?« 

»Men det var underligt,« mente Morten, »at han 
ikke lod. et Vink falde om, at der var Penge i den. c 

»Han har været bange for, at Øvrigheden skulde 
lægge Beslag paa dem. Bissekræmmeren var snild 
nok,« sagde Marie, »og han har undt dig godt. 
Moder. « 

»At saadan en arm Landstryger har samlet alle 
de Penge og slæbt dem omkring i en Kavaj!« sagde 
Hovmesteren. »Det har vi dog aldrig endnu, hørt 
Mage til.« 

»Saa!« sagde Marie. >Nu tror jeg ikke, der er 
filer i denne Række. Nu skal vi se den næste.« 

»Jeg vil begynde at tælle,« sagde Hovmesteren. 
Og den hele Skat, da den var talt, udgjorde næsten 
halvQerde Hundrede Daler i klingende Mønt. 

»Vi er rige Folk, Moder!« 

»Ja Gud bedre!« sagde den gamle Kone. »Varsler 
det kun ikke en Ulykke.« 

»Hvor kan du sige saadan noget. Moder! Nej 
Lykke^ Lykke skal disse Penge bringe! Har vi ikke 
mangen Gang sukket over, at vi havde for lidt.« 

»Ja Herre Gud! Nu kan du da faa et ordentligt 
Udstyr med Tiden. Bare det kun er vore med rette!« 

»Moder!« raabte Marie. »Maa jeg sige, hvad vi 
skal bruge Pengene til?« 

»Naa da?« 

»Du skal give Morten dem. Og saa rejser han 

til København og bliver Præst, og jeg bliver Præste- 
kone, og du skal bo hos os paa dine gamle Dage og 
have dine egne pæne smaa Stuer og følges med os 
til Kirke hver Søndag. Hvad siger du til det?« 

»Ja, naar du synes det,« sagde den gamle, »og 
hvis Jespersen vil « 

»Om jeg vil!« jublede Hovmesteren og knugede 
Marie op til sig. »Tak, min egen allerkæreste! Gud 
lønne dig for de Ord!« 

Den gamle fik et Favntag med. Morten var elle- 
vild af Henrykkelse, kastede sin Paryk op i Luften og 
greb den igen, græd og lo i samme Aandedræt. >I 
kære, velsignede to! Hvordan skal jeg takke eder! 
Ja, jeg tager mod Pengene. Jeg haaber, jeg føler, at 
det er den rette Anvendelse. De skal med Guds Hjælp 
komme igen med Renter til eder begge. Om to Aar 
skal jeg have mit Testimonium publikum i Lommen 
og om andre to mit Kaldsbrev. Hejsa, min Hjerte! 
Det skal blive Fryd uden Lige.« 

Studiosus Morten Jespersen i København skrev 
hver anden eller tredje Maaned til sin Kæreste, og 
hvert et Brev bar Vidnesbyrd om hans Længsel, hans 
lyse Fremtidshaab, hans Taknemmelighed mod hende, 
der havde bragt hans Skude flot igen, da den saa 
haabløst var løben paa Grund, og givet ham tilbage 
til den Gerning, der, som han følte, var hans rette, 
egentiige Kald. Hun havde reddet ham fra aandelig 
Undergang. 

1 det andet Aar blev Brevene sjældnere, men det 
kom af, at Morten læste saa flittigt. Han begyndte 
desværre at tvivle om Muligheden af at naa det paa 
ringere end tre Aar; Eksamen var bleven skærpet 
meget, siden den Tid hans Morbroder tog Attestats. 

I det tredje Aar skrev han kun to Gange: ved 
Nytaarstide og efter Paaske. Det sidste Brev var Svar 
paa et fra Marie, i hvilket hun meldte ham sin Mo- 
ders korte Helsot og salige Død. Hans Brev var kun 
nogle Linier, vage Trøstegrunde, skrevne med kl^rlig 
Anstrengelse; om hans egne Udsigter talte Brevet intet. 

Ved Pinsetid skrev Marie atter og senere igen i Høst; 
men paa intet af disse Breve kom der nogen Sinde 
Svar, og Marie forstod nu, hvad hun længe havde 
anet, at alt var forbi imellem dem; hun forstod, at 
han havde forlovet sig med en anden, med en rig og 
fornem Dame i København og skulde blive en stor 
Mand : Biskop eller Ekscellence maaske. Saa tav ogsaa 
hun. Burde hun ikke have sagt sig det fra først af, 
at kun med stækkede Vinger var Ørnen hendes. Hun 
havde selv løst de bundne Fjedre; Driften var bleven 
ham stærkere end Pligten; han maatte flyve sin egen 
Vej, og hans Vej gik højt og vidt over hendes. 

Der gik tyve Aar. 

Det var Juleaften og lakkede stærkt ad Midnat. 
Gennem den vindstille Frostluft lyste Fuldmaanen gul- 
blank ned over en sjællandsk Landsby. Der var Sne 
paa Gaden, paa Markerne, paa Tage og Buske, paa 
det store Gadekær med den blødt rundede Jordskrænt. 
Over Himlen laa en hvidlig Lysdunst, gennem hvilken 
kun de større Stjerner mat lod sig til Syne. 

En Række høje Ælme rakte med udviskede Om- 
rids deres nøgne Ris op i Frostnatten. Bagved laa 
Kirkens tætte, sorte Masse. Alene i Taarngavlens høje 
Blyvindue spejlede Maanen sig; det spillede lysegult 
fra alle Smaaruderne, saa det saa ud, som om Kirken 
var festligt illumineret. 

Hen ad Gaden, hvor den krøger sig langs Kæret, 
kom en enlig Fodgænger, en høj og bred Skikkelse. 
Hans Gang var stiv og afmaalt; en Gang imellem tog 
han et Par usikre Trin, maaske fordi Vejen var fuld 
af Frostknuder under det tynde Snelag. 

Da han var kommen forbi Kæret, skraaede han 
op imod et Hus, der syntes at støtte sig til Kirke- 
gaardsmuren, og som næsten blev borte i Ælmenes 
dybe Skygger. Men inden han endnu var kommen ud 
fra den egentlige Gade, blev han standset. Foran 
ham paa den hvide, maaneblinkende Sne laa en sort 
Bylt, 

»Hvad er det?« brummede han med rusten Stemme 
og bøjede sig ned for at se nærmere til. 

Skørter, Tørklæder og et Par Ben, der stak ud af 
Skørterne — ved Siden laa en væltet Kurv. 

Manden fik fat i en Arm og raabte: 

»Rejs jer, Morlille! Hun maa ikke Naadaic 

afbrød han sig selv og sænkede atter Stemmen til en 
Brummen. »Nu gaar jeg nok selv paa Næsen. — — 
Er hun syg?« 

Konen, der laa, lallede noget i Søvne, men gjorde 
ingen Mine til at staa op. 

»Prøv nu til!« raabte Manden og ruskede i hende 
paa ny. »Hun fryser ihjel, hvis hun skal ligge her 
i Nat.€ 

Langt om længe fik han Staklen paa Benene. 
Hun greb mekanisk efter sin Kurv og tog et Par vak- 
lende Trin. 

»Hvor hører hun hjemme, Morlille?« spurgte den 
hjælpsomme Mand. 

Det varede noget, inden Konen fattede Spørgs- 
maalet. Af Svaret fik Manden fat i Ordet Gorm. 

»Skal hun op til Gorms? Ja ja, saa er hun jo 
den meste Vej. Nej til denne Side, Morlille! Hvoraf 
kommer det, at hun ligger her paa Gaden en højhellig 
Aften og lige ved Midnatstide?« 

»Jeg er saa syg,« mumlede hun, 

»Ja det er nok en egen Sygdom, hun lider af,« 
sagde Manden og klemte hendes Arm ind under sin. 
»Hun har faaet for meget Brændevin, Madame!« 

Det svarede Konen ikke noget til; hun maatte 
rette hele sin omtaagede Bevidsthed paa sine oprørske 
Ledemod. Hovedet hang hende ned paa Brystet. Be- 
nene slingrede under hende. 

»Hun skal. Død og Krone, holde sig rank og gaa 
stift,« udbrød den værdige Mand ikke uden en vis 
Heftighed i Tonen. »Det ender ellers med, at vi begge 
falder i Grøften. Ser hun, jeg er heller ikke al( 
fastende, saasom jeg har været henne hos Mikkel «i< 
sens og spist Julenadver, og Mikkel er flittig til 

lette ved Flasken. — — Desuden skal man huske 
paa, at man er Menneske og den ypperste Skabning 
paa Jorden.« 

> Jeg er saa syg, Hr. Pastor,c klynkede den ypperste 
Skabning. 

>Jeg er ikke Pastor, min gode Kone, men Sogne- 
degn er jeg, og som jeg haaber med Ære. Jc^ var 
just paa Vej nys op til min Embedsbolig, da jeg £andt 
hende i en desværre saa maadelig Beredelse.« 

»Jeg skammer mig for eder som en Hund,« klyn- 
kede hun paa ny. 

>Naa naal saa forknyt skal hun heller ikke være. 
Vi er alle svage Mennesker. Om jeg skal være ærlig, 
er det ogsaa hændet mig før, at jeg har taget fejl af 
Grøften og min Seng. Det kan ske for enhver, og jeg 
dømmer hende ikke; men hun burde have betænkt, 
at det er en højhellig Aften og vist noget større Maade- 
hold.« 

»Hvorfor bliver I ved at gaa rundt?« 

»Hahahal« lo Degnen. >Ja jeg kender den For- 
nemmelse. Det er Jorden, Morlille, og ikke mig, som 
gaar rundt. Men vi kan staa stille og puste et Øje- 
blik. Nu har vi kun Bakken tilbage.« 

Degnen standsede og gjorde sin Arm fri. »Prøv, 
om hun kan staa ene! Lad os se, om hun kan gaa 
lige hen over Gorms Stuegulv I« 

Konen stod alene midt paa Vejen med smaat 
svajende Overkrop. Men hun vovede ikke at løfte en 
Fod fra Jorden. 

»Hvad er det ellers for en Mundering, hun har 
paa. Morlille? Det ligner jo en Lakajkjole.« 

»Lakajkjole!« gentog Konen og syntes med Tanken 
paa det nævnte Klædningsstykke at komme lidt mere 
til sig selv. »Hm! Lakajkjole!« vedblev hun og fam- 
lede med en Haand efter en stor Sølvhægte, der hang 
og dinglede under Hagen. »I har vist aldrig ejet 
Kjole saa god!« tilføjede hun stødt. 

»Naa naa, bliv ikke vred! Kjolen kan have været 

god nok i sine unge Dage. Jeg sagde det ikke for at 
lædere hendes Klæder, Morlille.« 

»Det er slet ingen Kjole. Det er en Kavaj; der 
har engang været Krave paa. Og véd 1, hvad der 
var i den Krave, Hr. Pastor?« 

Degnen blev ædru i et Aandefang. Han greb den 
drukne krampagtigt i Armen og skreg i vild Angest, 
skreg et eneste Ord, der klang som et Nødraab fra en 
fordømt Sjæl ud i den stille Julenat, Ordet: »Marie I« 

Hun løftede hurtigt Hovedet, en uklar Forundring 
steg op i de slappe Træk, men i det samme mistede 
hun Ligevægten. Alene Degnens Tag i hende hindrede, 
at hun faldt paa ny. 

»Var det eder, derraabte?« spurgte hun snøvlende 
og klamrede sig atter til hans Arm. 

Han svarede ikke; han tog fastere om hende og 
førte hende, ikke op ad Bakken til Gorms, men tilbage 
ad den Vej, de var kommen. Da hun ikke hørte hans 
Stemme mere, sank hun fuldstændigt sammen. Hun 
bevægede Fødderne som i Søvne og snublede stadig. 

Morten Jespersen førte sin Ungdomsbrud op til 
sin Bolig, til Huset under de dybe Ælmeskygger; han 
trak en Nøgle op af sin Baglomme, aabnede Døren og 
ledte hende ind i Stuen. Der satte han hende i en 
Lænestol. 

Han tog sit Fyrtøj og slog Ild. Derpaa tændte 
han en liden Stump Alterlys, der stod paa Bordet i en 
Træstage. Da saas det, at Degnen var dødbleg i 
Kinderne, og at de rødkantede Øjne stod fulde af Taarer. 

Nogle Øjeblikke stod han foran Bordet med Hæn- 
derne knugede i Pladen og stirrede tavs ind i Lyset. 
Saa tog han et storblomstret Lommeklæde op af Kjolen, 
pudsede Næse med en stærk Lyd og tørrede langsomt 
og forgræmmet sine Øjne. 

Derefter gik han hen til Sengen, der stod i et 
Hjørne af Stuen; det var en Himmelseng med mørk- 
ternede Omhæng. Han slog Overdynen op, glattede 
Lagenet og gik tilbage til Stolen, hvor han havde sat 
hende. 

Hun sov som en Sten. Varsomt tog han de til- 
sneede Sko af hendes Fødder, løste Tørklædet af hendes 
Hoved og fik hende ud af den gamle, skæbnesvangre 
Kavaj. Derpaa bar han hende i Seng, bredte Dynen 
over hende og trak Omhængene for. 

En Time eller to gik han op og ned ad Gulvet 
uden at standse en eneste Gang. Nu og da vred han 
sine Hænder i Fortvivlelse, nu og da løftede han det 
stive Blik opad, som om han bad. Tilsidst pustede 
han Lyset ud, hentede sin gamle Chenille ude 1 For- 
stuen og satte sig i Lænestolen med Fødderne op paa 
det kolde Ovntraad. 

Det varede længe, inden han faldt i Søvn. Da 
han vaagnede, skinnede Morgenrøden ind paa de til- 
frosne Ruder. Henne fra Sengen hørtes ikke en Lyd. 

Han sprang op, kastede Chenillen fra sig og trak 
Omhænget til Side. Marie laa vaagen med Armen op 
over Hovedet, med blegt Ansigt, blank og stram i 
Huden. 

»God Morgen!« sagde han og vilde have føjet til: 
»En glædelig Jul!« men kunde ikke faa Ordene over 
sine Læber. 

»Hvor er jeg?« spurgte hun uden at røre sig. 

»Kender du mig ikke, Marie?« 

Hun stirrede nogle Sekunder paa ham; lige med 
eet blev det hvide Ansigt blussende rødt. Hun for 
op i siddende Stilling og slog begge Hænder for An- 
sigtet. 

Morten gjorde Omhænget fast ved Hjørnestolpen 
først ved Fodenden, saa ved Hovedgærdet, at hun 
kunde faa Tid til at fatte sig; men i det Sted gav hun 
sig til at hulke. 

Han stod lidt og s a a paa hende, paa den mørke- 
røde Tinding, paa Taarerne, der piblede ud mellem 
Fingrene; han saa, hvor de var smudsige, disse smalle, 
gulbrune Fingre, og han saa, at der var mange dun- 
hvide Stænk i det tørre, purrede Haar. 

»Marie!« sagde han omsider og greb om begge 

hendes Haandled for at faa Hænderne fra Ansigtet. 
»Tal til mig I Forbarm dig over mig elendige Synder!« 

Hun tillod ham ikke at vriste Hænderne bort, 
men svarede bag dem: >Gaa! Gaabort! Lad mig være 
ene i to Minutter, at jeg kan slippe herfra med min 
Skam! Jeg skal aldrig komme igen.« 

»Taler du om Skam? Er det ikke min Skyld det 
hele? Er Skammen ikke min?« 

Han drog Vejret dybt og vedblev: 

»Tror du ikke, jeg ved, at jeg er en Tyv og Kel- 
tring og en Meneder oven i Købet? Tror du ikke, det 
har pint mig i disse tyve Aar? Tror du ikke, at jeg 
skammer mig?« 

Han skottede ængsteligt til det lukkede Ansigt og 
fortsatte i Selvanklage: 

»Du betroede mig alt, hvad du ejede, men jeg 
spillede og drak det op: Pengene, Æren, din og min 
Fremtid ; ikke en Søsling blev til Rest, ikke en lykkelig 
Dags Haab. Kun eet Aar til Ende holdt jeg Stand, i 
<let andet Aar var jeg paa Glatisen, i det tredie gik 
det med fuld Fart ned ad Bakken, og i alle de føl- 
;gende gjaldt det ikkun om at døve Samvittigheden. 
Jeg har alle Tider været en Pjalt og har aldrig nogen 

Sinde kunnet staa paa egne Ben. Hører du efter, 

Marie?« 

»Ja,« lød det tonløst bag Hænderne. 

»For at opholde Livet begyndte jeg at give Infor- 
mationer; desuden besørgede jeg Afskrifter, naar jeg 
kunde faa noget at skrive af. Saaledes gik det i flere 
Aar, og det var kummerligt og elendigt over al Maade ; 
omsider traf det sig, at jeg fik noget Arbejde for In- 
spektøren paa Godset her; han laa i København til- 
lige med Greven, og det førte saa nogle Aar efter atter 
til, at jeg fik dette Degnekald. De tænkte, jeg kunde 
maaske rette mig igen, naar jeg kom bort fra Byen. 
Her har jeg nu været i en halv Snes Aar.« 

Han tørrede sit Ansigt med det blommede Tør- 
klæde og vedblev: 

>Du spørger sagtens dig selv, hvorfor jeg ikke 
lod høre fra mig, da jeg havde faaet Kald; det var jo 
paa den Udsigt, vi havde forlovet os. Fordi jeg ret- 
tede mig ikke, og fordi jeg heller ikke vovede at træde 
dig under Øjne! Jeg havde lovet at føre dig som Hustru 
ind i en lun og hyggelig Præstegaard, og saa skulde 
jeg fremstille mig som en arm, fordrukken Landsby- 
degn! O Gud, Marie!« udbrød han og sank fortvivlet 
ned paa Sengekanten. »Tal til mig! Tror du nogen 
Sinde, at du kan tilgive mig?« 

Hun havde omsider taget Hænderne bort tra An- 
sigtet, havde tørret Øjnene og strøget Haaret ind under 
Huen. Nu sagde hun med lav Stemme: 

»Jeg troede, du var noget stort inde i København, 
og at du var gift med en fornem Dame.« 

>Saa det troede du?« 

»Du var saa klog og smuk. Du kunde alt, hvad 
du vilde.« 

»Stakkels Marie! Du er bleven svegen og skuffet 
i alle Maader.« 

»Vil du gaa ud et Øjeblik, at jeg kan komme op 
og komme af Sted, inden Folk rigtig begynder at 
færdes paa Gaden!« 

»Du vil dog ikke gaa fra mig saadan,« bad Morten. 
»Jeg vilde saa gerne vide, hvordan d u har levet. Det 
er sagtens ikke noget godt, jeg faar at høre; men lad 
mig kun faa det alligevel, — hele min Straf paa een 
Gang!« 

»Hvad jeg har oplevet,« sagde Marie, »er snart 
fortalt. Jeg gik og ventede; selv da alt Haab for mig 
var ude, kunde jeg ikke lade være. Somme Tider 
tænkte jeg, at du var bleven en stor Herre i Køben- 
havn, somme Tider, at du var død; somme Tider 
kunde jeg ogsaa bilde mig ind, at du havde været syg 
i lang Tid eller udenlands, og at du i næste Øjeblik 
vilde komme spadserende henne paa Skovvejen. Min 
Hjerne kunde ikke rigtig holde det ud; jeg led m^et 
af Hovedpine. Men saa en Morgen, da jeg vaagnede, 
var der dukket en ny Tanke op, og den kunde jeg 

ikke komme fra igen. Du var bleven Præst ude paa 
Landet; der gik du og ventede mig; det gjaldt blot 
om at lede dig op. Jeg udtænkte snart et Middel. 
Jeg lejede Huset ud og beholdt kun det lille Bag- 
kammer for mig selv; saa købte jeg en Del Smaavarer : 
Baand, Knapper, Snore, Naale og Hægter, pakkede det 
altsammen i den gamle Kram kiste, der stod oppe paa 
Loftet, og kørte af Sted med den paa en lille Trille- 
vogn« Naar jeg kom til en By, satte jeg det hele ind 
i den Gaard eller det Hus, hvor man vilde love mig 
Nattely, tog saa lidt op i en Kurv og gik fra Dør til 
Dør. Alle Vegne spurgte jeg om, hvad deres Præst 
hed. Jeg ved godt, Folk sagde, at jeg var smaatosset; 
men det var jeg ikke. Somme Tider var jeg blot saa 
træt af at tænke. Saa mærkede jeg, at det hjalp, naar 
j^ tog en Slurk Brændevin; det var, ligesom om 
Tankerne sov ind, og Sindet blev lettere. Men senere 
skulde der mere end een Slurk til, og nu har jeg faaet 
Smag paa det stærke.« 

>Ja saadan gaar det,« sagde Degnen med et 
dybt Suk. 

>I Gaar blev det saa grumme slemt. Jeg husker 
godt det hele nu. Hvert Sted jeg kom ind, bød de 
mig Kage og en lille Snaps; omsider blev jeg budt til 
Nadver i en Gaard langt ude. Der fik jeg igen et Par 
Snapse. Da jeg kom ud i Kulden, slog det til Ho- 
vedet; jeg kunde næppe staa paa Benene. Jeg gik og 
ravede om, et Par Timer vist. Tilsidst kunde jeg 
ikke mere for Træthed og Søvn. — — Fandt du 
mig saa?« 

»Ja — lige her udenfor.« 

»Og du kendte mig?« 

>Ikke straks. Det var Bissekræmmerens Ka- 
vaj .« 

»Herre Gud! Ja hvad bryder jeg mig om, hvordan 
jeg ser ud! — Bor du her?« 

»Ja, her bor jeg, Marie, alene med mine spildte 
Aar, min onde Samvittighed og min — Brændevins- 
flaske. « 

»Gaa nu, at jeg kan komme op, og hav saa Tak, 
fordi du vilde kendes ved mig! Og du har lagt mig i 
din egen Seng, jeg elendige Dyr! Du er endnu god og 
kærlig ligesom i gamle Dage. c 

En Banken paa Yderdøren afbrød dem. 

»Hvem er det?« spurgte Marie forskrækket. 

»Det er Naboens Pige. Hun kommer her hen de 
hellige Morgener og rydder en Smule op hos mig. 
Jeg spiser til Middag der inde.« 

>Kan hun ikke gaa igen?« 

Degnen gik ud i Forstuen og talte lidt med Pigen. 
Da han atter vilde ind, stod Marie for Døren. 

»Vil du vente lidt,« bad hun. 

»Saa gaar jeg op og ringer imens,« svarede han. 

»Vent to Minutter! Jeg siger Farvel først.« 

>Du siger ikke Farvel endnu, Marie. Jeg maa 
høre af din egen Mund, at du har tilgivet mig. Jeg 
har ikke fortjent det; men jeg har lidt saa meget i de 
mange Aar — og det er Julemorgen. Vil du vente, 
Marie!« 

»Ja.« 

»Jeg skal rigtignok ogsaa kime.« 

»Jeg skal nok vente.« 

Da Morten en Times Tid efter traadte ind ad sin 
Stuedør, var Sengen redt, Gulvet fejet og strøet med 
Sand, Ilden gnistrede i Kakkelovnen, og gennem de 
halvtøede Vinduer tittede Sol og Sne ind udefra. 
Dug laa paa Bordet, og paa Dugen stod Spølkummer 
og Flødekrus. Paa en Tallerken laa et stort, lyse- 
rødt Hvedebrød, og allerede i Forstuen slog Kaffeduft 
ham i Møde. 

Marie stod ved Ovnen, nyvadsket, næsten smykket, 
syntes han, og med Haaret kæmmet op under Huen, 
og skønt der endnu laa et Træk af smerteligt Vemod 
omkring Munden, forekom det dog Morten, at hun 
saa ti Aar yngre ud. 

»Nej, Marie!« udbrød Degnen og lod sine for- 
undrede Øjne løbe Stuen rundt. »Hvad er alt dette 
for noget?« 

»Ja jeg stod netop og tænkte paa det samme,c 
svarede Marie, og Taarerne steg hende paa ny i Øjnene. 
»Det er, uden at jeg vilde det, bleven til en Stump af 
en gammel Billedbog, og just et af de Billeder, der 
var mig kærest.« 

Morten slog Øjnene ned. 

»Jeg havde jo jaget din Pige væk,« sagde Marie 
afledende og tog den sorte Kedel af Gløderne, »og 
saa saa jeg mig lidt om, mens du var borte. Henne 
i Hjørneskabet fandt jeg baade Kaffe og Sukker og et 
helt Krus Fløde. Der stod ogsaa Julekagen.« 

»Ja Hans Madsen var her selv med den i Gaar, 
og Fløden er fra Jens Nielsens. Folk er gode mod 
mig; men det smager ikke, naar man skal spise og 
drikke alene og lave det selv.« 

>Tror du ikke, Kaffen vil smage nu?« spurgte 
Marie og skænkede op i Spølkummerne. »Jeg maa vel 
nok skænke i dem begge?« 

»Om du maa!« 

Hun satte atter Kedlen fra sig paa Ovn- 
traaddet. Degnen stod endnu halv sansesløs inden for 
Døren. 

»Vær saa god da!« 

»Marie!« raabte Degnen ydmygt bedende og 
aabnede sin Favn imod hende. »Glædelig Jul, 
Marie!« 

Hun tøvede et Øjeblik; hun kæmpede en liden 
Stund med sig selv; saa kom hun. 

>Nu slipper du aldrig mere fra mig, Marie!« 

Hun lagde begge sine Arme om hans Hals og 
lænede sin Pande mod hans Bryst ligesom overvældet 
af Livstræthed, Skam og modløs Selvopgiven. Angesten 
var større end Haabet, Fortiden rugede med sine dybe 
Skygger over Nuet, og hun udbrød med et tungt Suk: 
»Skal vi kun ikke begge fortryde det, vi usle, skrø- 
belige Stakler!« 

»Nej, Marie! Dette skal vi aldrig fortryde,« 
sagde Degnen med Vished; »thi det er min faste Tro, 

Bondesen: I Strid og Stræb. 11 

at her har Vorherre haft ved Tømmen, og han har 
ikke ført os sammen til ny Fordærvelse, men til nyt 
Aar og nyt Liv. Ogsaa til os, ja til os to skrøbelige 
Stakler lød det i Nat, da vi fandt hinanden, da Mørket 
i vor Sjæl var dybest: 

Eder er i Dag en Frelser født. 






I Bæltet ligger den liDe Stal^. Langs Strand- 
kanten har den flade SyHenge, og inden for dem er 
der fragtbare KcMiiagre, der skraaner jæmt opad imod 
Øens Midte. Her ligger Øens eneste By med sine 
Huse og Gaarde i tæt Kreds omkring Kirken. Ifølge 
»Trap« er der 26 Gaarde og 43 Hose med ialt 332 
Indbyggere, der ernærer sig af Agerbmg, Søfart og 
Fiskeri. 

Den fornemste Mand paa Øen er Morten Ras- 
mussen. Hans Gaard er paa 28 Tdr. Land, det vil 
sige dobbelt saa stor som nogen af de andre Stakø- 
mænds. Desuden har han Penge i Sparekassen, Banken 
og i flere af de store Bøndergaarde inde paa Kysten. 
Naar Stakømændene kommer sammen, hvad enten det 
er for at drøfte de fælles Anliggender paa »Stævnet« 
eller i et muntert Gildeslag, har Morten Rasmussen 
Forsædet« Han tænker paa hele Øens Vegne og taler 
paa hele Øens Vegne, og hele Øen staar sig godt 
derved. 

Naar en af de andre Gaardmænd paa Stakø i en 
snæver Vending mangler en Snes Kroner, veed han 
altid, at han kan faa dem hos Morten Rasmussen, og 
er det galt fat med et Garn for en af Fiskerne, eller 
er der en Sømandskone, som i hele Maaneder hverken 
har set Brev eller Hyre fra Manden, saa er Morten 
deres sikre Tilflugt. Og Hjælpen ydes ikke karrigt 

eller knebent eller med Hovmod eller Vrantenhed, men 
af et godt Hjerte og jævnmodigt Sind. 

Heller ikke holder Morten sig tilbage, naar en 
større Kamp skal udkæmpes paa den hele Øs Vegne 
enten med Amtsraadet eller en lignende Autoritet. Af 
sin egen Lomme betaler han Sagføreren, og for egen 
Regning farter han rundt til Ministerium og Siftamt- 
mand, eller hvor det ellers behøves — ikke rustet 
med hadske Vaaben og stædig Trods, men understøttet 
af en vis polisk Troværdighed og skælmsk Medgørlig- 
hed, som sætter de fornemme Mænd i godt Humør og 
hjælper dem til at se velvilligt paa Stakøboernes Sag. 
Kun en eneste Gang vides det, at Morten har vendt 
det hvide ud, og det er endda snarere noget, man 
slutter sig til, end man egentlig veed Besked om. Det 
var en af Fiskerne ovre fra Øen, hvis Kone var døds- 
syg, og saa sejlede han ned til Købstaden for at hente 
Distriktslægen. Stormvejr var det og tilmed en kna- 
gende Kulde, saa den gamle Bulderbasse nægtede at 
gaa med Fiskeren og henviste ham til den praktiserende 
Læge oppe paa Torvet. Men denne var kørt ud i 
Praksis, og modfalden og raadvild søgte Fiskeren ind 
til sin Købmand, hvor Tilfældet vil, at Morten Ras- 
mussen er tilstede. »Du har ikke taget Doktoren paa 
den rette Vis,« sagde Morten, da Fiskeren havde klaget 
ham sin Nød. »Gaa du barestens ned, og gør din 
Baad klar, saa skal jeg mi' Sæl nok faa fat i Dok- 
toren.« Og meget rigtig! Tyve Minutter efter saa 
man Distriktslægen i sin vældige Pels vralte ud ad 
Skibsbroen, fulgt af Morten, som bar Fodposen. Begge 
var de kogrøde i Hovederne, saa Fiskeren forstod 
straks, at der havde staaet et Slag. Men dette næv- 
nede Morten aldrig med Ord; tværtimod gik han selv 
med i Baaden, hjalp Doktoren til Sæde og pakkede 
hans Ben omhyggeligt ned i Fodposen. Derefter satte 
han sig selv paa Agtertoften og sagde til Fiskeren: 
»Nu passer jeg Roret, Jakob, saa kan du holde Øje 
med Sejlene, Jeg sagde nok, at du havde hørt fejl 
Besked. Doktoren har aldrig nægtet at gaa med dig 

ud ; han forlanger barestens, at her er Folk med, som 
han kan stole paa. Og det er ikke mer end rimeligt. 
Ligger vi her og vender Kølen i Vejret og taber Dok- 
toren ud af Fodposen, saa er det mi' Sæl os Stakø- 
boere, det gaar ud over. Den anden Sp^-ttegøg oppe 
paa Torvet har jo ingen Erfaring. Tror du, han kan 
kurere en Stakøboer, naar der rigtig kommer noget 
paa?c 

Af den Sort Folk var Morten Rasmussen. Han 
tænkte paa hele Øens V^ne og handlede paa hele Øens 
Vegne, og paa Stakø var der ingen, der havde nogen 
anden Mening end hans. Derfor kaldtes han i Om- 
tale, saa vel inde i Købstaden som langs hele Kysten, 
aldrig andet end »Kongen«, Kongen paa Stakø. 

Selvsikker og firskaaren sidder han en tidlig 
Sommermorgen foran Bordenden i sin Dagligstue. Han 
er en Mand paa de tres, lidt over Middelhøjde med 
kortklippet, sort- og hvidsprængt Haar og det brede 
Ansigt rammet ind af et ligeledes kortklippet, sølvgraat 
Hage- og Kindskæg. Næsen er lige og fintbygget. 
Øjnene graabrune med store, mørke Bryn og skælmske 
Rynker hen imod Tindingerne, Trækkene fastskaarne 
og regelrette. Han sidder i Skjorteærmer med en op- 
snøret Tobakspung foran sig og stopper af den sin 
sorte, lille Træpibe. Et af de smaa, rødmalede Vin- 
duer ud til Gaarden staar aabent, og mellem Udhusenes 
to Fløje har man Udsigt ned over et Par Kornmarker 
og »Sylten« til det blaa Bælt. Hinsides Bæltet i næppe 
en Fjerdingvejs Afstand ser man den fynske Kyst med 
sine grønne Skovkupler, hvide Bygmarker og pyntelige, 
sortstolpede Huse. Man ser ogsaa tæt nede ved Stran- 
den en Proprietærgaard med anselige Længer; Stue- 
husets røde Tegltag og fire hvide Skorstene staar som 
en landskabelig Dekoration paa den mørke Skov- 
bræmme i Baggrunden. 

Da gaar Døren op, og en høj, ung Mand træder 
ind. Han er i graat Sommertøj og Straahat. Morten 
snører sin Tobakspung sammen og ser forbavset op. 

»God Morgen, Fader I« 

»God Morgen, Niels! Hvordan kommer du her 
paa denne Tid?€ 

»Ja det er ikke for det gode. Nu er jeg færdig 
ovre hos Ristofts,« svarede den unge Mand og slog 
ud med Hatten i Retning af den røde Gaard hinsides 
Bæltet. 

»Hvad skal det sige? c spurgte Morten og begjmdte 
at trække paa Brynene. 

»Jeg skal fortælle dig det hele,€ sagde Sønnen, 
idet han smed sin Hat hen ad Bordet og satte sig ved 
den nederste Bordende lige over for Faderen. »Ris- 
toft kom hjem i Gaar. De har faaet Ferie inde i 
Rigsdagen. € 

»Naa og saa?« 

»Ja mens han var borte, havde jeg gjort noget, 
som han ikke syntes om, og saa jog -han mig paa 
Porten med det samme, t 

»Hvis saa er, at du har gjort noget Reltringværk 
eller paa den Maade,« sagde Morten og flyttede urolig 
paa sig, »saa vil jeg sige dig, Niels, at saa faar jeg 
aldrig en glad Time mer. Jeg fæstede dig til Ristov- 
ding, fordi han trængte til en Forkarl, han kunde 
stole paa, mens han laa inde i Rigsdagen, og jeg 
sagde, at jeg indestod for dig. Hvad har du gjort, 
Dreng?« 

»Jeg har forlovet mig med Gusta.« 

»Med Gusta Ristovt! Med Ristovdens Gusta!« 
udbrød Faderen med stigende Forbavselse, men op- 
klarende Træk. »Er det det, du er smidt paa Porten 
for?« 

»Ja. Jeg tænkte egentlig ikke, at han vilde tage 
os det saa ilde op, for hvad Formuesomstændigheder 
angaar, kan du vel nok hamle op med Strandskov- 
manden, og Gustas Moder var glad nok ved det; hun 
forlangte blot, at Ristoft skulde give sit Minde først. 
Naa, saa kom jeg ogsaa frem med det hele, saa snart 
han var vel inden for Døren; men du milde! Sikken 
et Hus! Han sagde rent ud, at det skulde der ikke 
blive noget af, saa længe hans Øjne saa Lyset.« 

Dannelse. Han giagfnf issi U8£ mir In^gti^oec sam 
LandBBand. og eii ii ve; jomcK Tsre goc ior sif^ 
men naar han sknick- sigt sm Mening tst ost Tiaat 
Kløfier. fiom aldrig kunohe udfyioei a^ aez tbt er. 
gamiBrit Ord. son: sagde Lige horn tegsr iMfOsi ^ 

»Sagde Risiovding aet'« 

>Ja jeg kan ikkf: rede ior ah aei nac sagde . mes 
Siatnuigen Tar den : VL Ih: paskt Ireres Tø; : Afken . 
i McM^gen tidlig forlader I>e Gaarden I*e fortæller 
Folkeneu at Deres Fader vi] have I>en: hrøn. nu d& 
Høsten stander til. og at jeg har give: I>eni Lov til at 
rejse. Jeg har i alle andre Maader vsret tilfreds mod 
Dem og ril ikke hlamere Dem : men del er nødvendigt, 
at De snarest muligt forlader Gaarden. Jeg har andre 
Planer med Gnsta. og de skal ikke forstyrres af saa- 
danne dnnune Barnestreger, c 

»Nu har jeg mi* Sæl aldrig hørt saa galte sagde 
Morten og tændte sindigt sin Pibe. »HTern skulde 
have tænkt det for halvtredsindstyre Aar siden, at 
Ristovding skulde blive saa fornem paa sine gamle 
Dage. Da var han en stakkels forældreløs Fattighus- 
dreng, som min Fader tog til sig af Naade og Barm- 
hjertighed. Og han gik her i Gaarden, og aldrig blev 
der, hvad Føde og Klæder angaar, gjort Forskd |v«a 
ham og mig, skønt jeg var eneste Son. Og sidon« da 
det viste sig, at han havde L3^t til Bogen, og hi^n var 
bleven konfirmeret, fik Fader ham ind paa HerrodK- 
kontoret og betalte for ham der, og lige nnadfin du 
han siden hen skulde have sin Prokura ton^kNHinoti.« 

»Ja det kan vel hverken du eller jeg tage os til 
Indtægt nu,« sagde Niels langsomt. »Havde Ristoft 
ikke selv haft Hoved som Vilje, saa havde de faa 
Hundrede Kroner, Bedstefader spenderede, nok ikke 
hjulpet ham stort.« 

»Ja, ja. Jeg kommer ogsaa blot til at mindes det, 
ved det han snakker om »lige Børn«. Han blev Fuld- 
mægtig inde hos Rancelliraad Bruun og ejede ikke mer, 
end at han akkurat kunde købe sig en Lapsestok for, 
og saa spankede han ud til Strandskovgaard om Søn- 
dagen og gjorde sine Hoser grønne hos den gamle 
Madam Jessen, indtil han tilsidst løb af med hendes 
eneste Datter og fik Gaarden oven i Købet. Men 
gamle Madam Jessen — ja de kaldte hende Madame; 
men hun var ellers saa jævn og god en Bondekone 
som nogen her paa denne 0, og Datteren, som blev 
Madam Ristovde, hun har da heller aldrig lært andet 
Maal end ærligt, bredt Fynbomaal. Hvor er saa den 
store Ulighed og Fornemhed kommen fra?€ 

»Ristoft er vel netop stolt, fordi han selv har 
banet sig Vej. Og saa higer han efter den ydre For- 
nemhed, for end mere at dække over den trange Barn- 
domstid. Jeg mener naturligvis, at han i dette Stykke 
har stor Uret, men alligevel maa jeg se op til ham. 
Det er ikke blot alle Lovsager, han er inde i; men 
siden han er bleven Landmand tillige, har han gjort 
Strandskov til en Mønstergaard. Ogsaa som Land- 
væsenskommissær og Folketingsmand viser han jo en 
enestaaende Dygtighed.« 

» Har du ikke en Svovlstik, Niels ? For jeg glemmer 
mi' Sæl rent at bakke.« 

Morten fik Ild og dampede af alle Livsens Kræfter. 
Gennem det rødmalede Vindue saa han over mod 
Gaarden hinsides Bæltet, og til samme Tid spillede 
der en hel Række smaa, poliske Trækninger om Mund- 
vigene og de ydre Øjenkroge. Sønnen havde trukket 
sin Straahat hen foran sig og drejede den langsomt 
rundt paa Bordet med Blikket paa den gule Pul. 

»Naa, men hvad sagde du?c spurgte Morten om- 
sider. »Blev du ikke gal og skældte ham ud?« 

»J^ sagde ikke et Muk. Jeg stod som lamslaaet 
og vidste knap til mig selv, før jeg kom op i mit 
Kammer og skulde til at pakke mit Tøj. Jeg fik ikke 
Søvn i mine Øjne den hele Nat, men laa og tumlede 
med alt det, jeg vilde sige og gøre, naar det blev 
Morgen. Og da saa Morgenen kom, gjorde jeg ingen- 
ting alligevel. Hvad skulde det heller nytte? Det 
vilde kun føre til yderligere Ufred og Spektakel og 
siden bringe baade dem og os i Folkemunde.« 

»Det var mi' Sæl fornuftig tænkt og gjort af dig, 
min Dreng! Slaa du dig saa bare til Taals for det 
første, saa kommer der vel en Dag, vi faar den store 
Mand i Tale, forudsat, at du nu tror, du kan stole 
paa Gusta.« 

»Jo Gusta kan jeg stole paa,« svarede Sønnen 

tryg- 

Dette hændte i Sommeren tre og firs. I Oktober 

samledes Rigsdagen som ellers, og Arbejdet derinde gik 
den sædvanlige skæve Gang indtil Natten mellem den 
31. Marts og den 1. April, da det hele pludselig gik 
i Staa, saasom Ronsejlspræsidenten til største Bestyr- 
telse for samtlige Lovgivere erklærede Folketinget for 
opløst. 

Rigsdagsmændene rejste altsaa hjem, og nye Valg 
blev udskrevne. Der var Kamp mellem Højre og 
Venstre over hele Linien og vældigt Røre overalt. 

Et Par Dage før de nye Valg skulde finde Sted, 
stod en Baad ud fra Stakø og strøg for en rask Side- 
vind over imod Strandskov. Ved Roret sad selve 
> Kongen«. 

Da han havde fortøjet Baaden ved den lille Pæle- 
bro, som var ud for Strandskovgaards store Lade, af- 
førte han sig først en glinsende gul Olietrøje med sorte 
Hornknapper, derefter et Par luvslidte Vadmelsbukser 
af uhyre Vidde og saas nu iført en fin, mørkeblaa 
Klædesdragt af Sømandssnit. Efter at have stuvet de 
nævnte Overtræk ned i Rummet under Agtertoften, gik 



174 

han fra Borde og satte Kaasen efter det teglhængte 
Hus med de fire hvide Skorstene. 

Han blev vist ind i Kontoret Der traf han Ris- 
toft ved Skrivebordet i fuldt Arbejde. 

»God Dag! god Dag! min gamle Ven le udbrød 
Proprietæren med stor Livlighed og sprang overrasket 
op. >Naa hvordan staar det til ovre paa din 0? Ja 
Niels og jeg skiltes lidt brat; han og Gusta havde be- 
gyndt at lege Kærester, og det vilde jeg ikke finde mig 
i. Jeg vidste, at du tænkte som jeg i det Stykke og 
ganske billigede min Adfærd; men for Resten er din 
Niels en Dævels flink Fyr, rigtig en Gut efter mit 
Hjerte. Naa, det kan vi tale om en anden Gang; nu 
har vi jo Hovedet fuldt af denne Valgkommers. Jeg 
har været i Ilden fra Morgen til Aften, siden jeg kom 
hjem. Der agiteres, som du veed, stærkt af Venstre 
her i Kredsen for denne Povl Madsen — « 

»Den Torskeflab!« indskød Morten, »for det er 
han mi' Sæl!« 

»Hahaha!« lo Proprietæren, »ja det er der ingen 
Tvivl om; men der er alligevel de Sogne, hvor han 
har Stemningen for sig, saa jeg har været nødt til at 
følge ham fra By til By. Derfor er jeg ikke naaet at 
komme til Stakø, og desuden veed jeg jo, at Stakø- 
boerne er trofaste Højremænd. Ikke des mindre er 
jeg meget glad over, at du kommer, Morten, for at vi 
kan tale om Sagerne. Vil du have, at jeg skal holde 
et Møde ovre paa din 0, saa skal jeg komme, og det 
endnu i denne Eftermiddag. Men kan jeg blive fri, 
ser jeg det helst, for Tiden er optaget. Men lad os 
nu allerførst faa Fyr paa en Cigar!« 

»Ja det er rigtigt, Ristovde! Lad os faa Dampen 
op, saa gaar Kværnen bedst,« sagde Morten med sin 
velvillige Smaalatter og satte sig bred og sikker i So- 
faen bag det firkantede Mahognibord. »Tak, takl Nej 
du skal ikke bryde dig om Kniv; mine Fortænder er 
som rene Uldsakse; det er Smaating for dem at bide 
Spidsen af en Cigar. Ja se det var dette Valg, vi 
skulde snakke om. Jeg veed mi' Sæl ikke, hvad jeg 

skal gøre ved mine gode Stakøboere; de er bleven helt 
rebelske i den sidste Tid.« 

tHvad siger du, Mand! Hvad er det, du siger!« 
udbrød Ristoft med Skrækken malet i alle Miner. >Du 
vil dog vel ikke sige, at Stakøboerne er blevne Venstre- 
mænd og vil stemme paa Povl Madsen.« 

»Den Torskeflab!« udbrød Morten opirret; »nej. 
Stakøboerne er sikre nok, naar barestens de bliver 
taget paa den rette Maade.« 

»Ja, hvad mener du da med, at du kalder dem 
rebelske?« 

tDet stammer, ser du, fra denne hersens — — 
men sig mig allerførst, Hans Jørgen, er det dig ikke 
temmelig ligegyldigt, enten du bliver valgt, eller du 
dumper nu i Overmorgen?« 

>Er du gal I Tror du, det er mig ligegyldigt!« 

>Ja hvad! du har jo nok at tænke paa alligevel, 
og er det saa noget for dig at kere dig om det Rigs- 
dagsvrøvl! Hvis jeg var i dit Sted, saa trak jeg mig 
tilbage paa selve Valgdagen, sagde Farvel og Tak og 
overlod Valpladsen til den anden Gavflab.« 

»Det kan siges,« sagde Proprietæren med tænk- 
som Mine og værdigt Alvor, »at jeg har nok at tage 
Vare uden for Rigsdagen; men jeg har lagt et saa 
stort Arbejde ind paa at vinde i denne Kamp, og 
Sejren er mig i Grunden saa vis, at jeg ikke for alt i 
Verden vilde gøre det, du siger. Det vilde jo ogsaa 
være det skændigste Forræderi mod alle mine Væl- 
gere, som stoler paa mig, ja mod hele vort Parti. 
Desuden, vil jeg sige dig, er der noget eget lokkende 
ved at være med i det Liv, der leves i Rigsdagssalen ; 
man veed, at hvert Øje lige fra Rornholm til Færøerne 
er rettet paa dette Punkt; hvert Ord, der tales, vejes 
og drøftes over hele Landet, og for den, der møder 
op med visse Forudsætninger, er det en Magtstilling, 
som ingen, der først har erobret den, uden særlig 
tvingende Grunde igen giver Slip paa. Men hvad mente 
du med, at Stakøboerne var rebelske? Du gjorde mig 
helt angest, Mand!« 

>Ja det stammer jo altsammen, som jeg før be- 
gyndte paa, fra dette hersens med Gusta og Niels. 
Folk har paa en eller anden Vis faaet snuset op, hvad 
Åarsagen var til, at min Søn blev smidt paa Døren, 
og de siger, at den Tort, du der har vist Niels, er et 
Slag lige i Synet paa alle Stakøboerne. De er mi' Sæl, 
ligesom de er forrykte, Hans Jørgen.« 

»Jamen, jamen, gode Morten! Det er da et helt 
forkert Syn. Hver kan jo være god for sig og « 

»Ja og lige Børn leger bedst,« fortsatte Morten 
med spillende Mundvige; »alt det har jeg forklaret 
dem; men de siger, at hvis jeg giver dig min Stemme 
paa Valgdagen, saa har jeg ingen Ære i Livet, og saa 
vil de ikke mere regne mig for deres første Mand. 
Se, det var det, jeg tog herover for at sige dig, Hans 
Jørgen, for at du kan vide Grunden til, at jeg ikke 
denne Gang kan stemme paa dig.« 

Proprietær Ristoft tav et Øjeblik og saa efter- 
tænksomt ned paa sine Støvlenæser. Derpaa hævede 
han Hovedet rask og sagde: 

»Ja, ja, kære Ven! Naar du ikke kan, saa kan 
du ikke, saa maa jeg undvære din Stemme denne 
Gang, hvor ondt det gør mig.« 

»Men det værste er — du kender jo Stakøboerne 
— at naar jeg ikke stemmer paa dig, saa stemmer de 
andre mi' Sæl heller ikke.« 

»Er I da gale allesammen!« udbrød Ristoft og 
sprang op fra Sofaen. »Har jeg maaske ikke Lov til 
at gifte min Datter, med hvem jeg vil?« 

»Naturligvis. Men nu har de engang sat sig i 
Hovedet, at det er saadan en Slags Fornemhed fra 
din Side. Du er gaaet ind i en anden Stand, siger 
de; du vil være Justitsraad og Ridder af Dannebroge; 
dine Interesser er ikke længer vore, og du ser ned 
paa almindelige Bønderfolk. Har jeg saa ikke Grund 
til at sige, at de er bleven helt rebelske? Jo mi' Sæl 
er de saa.« 

Proprietær Ristoft grundede atter nogle Øjeblikke 

paa det, saa gik han lige hen til Morten, saa ham ind 
i Ansigtet og sagde: 

»Skal vi saa ikke holde op med det Komediespil? 
Alt det, du der lægger i Munden paa Stakøboerne, er 
jo ikke andet, end hvad du selv tænker og vil. Jeg 
har kendt dig før i Dag, Morten.« 

»Ja, ja, hvis du heller vil, at vi skal tale rent ud 
af Posen,« sagde Morten sindigt, »saa er jeg ogsaa 
med til det. Lad mig da sige dig lige rent ud, Hans 
Jørgen, at jeg kunde næppe tro mine egne Øren, da 
min Søn kom hjem og fortalte mig, at du havde smidt 
ham paa Porten, ikke fordi han havde bevist nogen 
Slags Uærlighed eller Forsømmelighed, men fordi han 
og Gusta vilde være Kærestefolk. Jeg kunde ikke 
skønne andet, end at Niels var lige saa god Karl som 
Gusta var Pige, og naar saa jeg tænkte tilbage paa 
vor Barndom og Ungdom, saa tyktes det mig, at det 
var en ilde Fornemhed, der var kommen over dig. 
Og saa lovede jeg mig selv, at næste Gang, der skulde 
være Valg, skulde du blive fri for min og Stakøboernes 
Stemmer. Du skal naturligvis have Lov til at gifte 
din Datter, med hvem du vil; men vi har da mi' 
Sæl osseiisaa Lov til at give vore Stemmer, til hvem 
vi vil.« 

»Selvfølgelig, selvfølgelig! Ja saa maa jeg jo regne 
med en tresindstyve Stemmer færre denne Gang,« sagde 
Ristoft koldt. »Ikke des mindre haaber jeg alligevel 
at holde Stillingen.« 

»Skal vi sige seks og tres? Vi er nu egentlig 
otte og tres; men Mikkel Funk ligger med et brækket 
Ben, og Rasmus Fisker er saa aflægs nu, saa ham kan 
vi vel ikke faa stablet i Baaden.« 

»Jeg troede heller ikke, det var fornødent at ruste 
Baadene, naar I ikke vil stemme.« 

»Mi' Sæl vil vi stemme. Har du nogen Sinde op- 
levet en Valgdag, hvor vi Stakøboere ikke mødte alle 
som een og gav vor Stemme! Men dig vil vi ikke 
stemme paa ; vi stemmer paa Povl Madsen, den Flab. « 

»Paa Povl Madsen! Lige stik imod eders Over- 

bevisning! Naa det kan man kalde det oplyste Vælger- 
folk! c 

»Du kan kalde det, hvad du vil. Men det maa 
du altsaa tage i Betragtning, at det er ikke blot seks 
og tresindstyve Stemmer, du mister, men tillige seks 
og tres, din Modkandidat vinder; det gør en Forskel 
paa et Hundrede og to og tredive — og saa er jeg 
bange for, at du dumper, Hans Jørgen! c 

Ristoft tav. Han stod bleg og bed sig i Under- 
læben. 

>Se, jeg mener nu, at det er en Ting, du ikke 
behøver at tage dig nær, enten du bliver valgt til 
Rigsdagsmand i Overmorgen eller ikke. Men jeg vilde 
ærligt sige dig, hvordan Sagerne staar, saa du kan 
trække dig tilbage i Tide, for jeg tror nu ligegodt ikke, 
du kan undvære Stakøboerne i Overmorgen.« 

Ristoft tav fremdeles. Morten rejste sig. 

»Jsi, nu har jeg udrettet mit Ærinde, og saa vil 
jeg sige dig Farvel, Ristovde.« 

Ristoft saa op. 

»Vi kan jo da tale om det,« sagde han lavt og 
kæmpede for at faa Herredømme over Stemmen. Men 
Morten afbrød ham. 

»Der er ikke mer at tale om. Jeg har i Sinde 
at samle Mændene paa »Stævnet« i Eftermiddag RI. 4, 
for at vi kan tage Beslutning, om hvordan vi skal 'for- 
holde os i Overmorgen. Og hvis saa er, at du vil 
have vore Stemmer, saa kan du høre over til os ved 
den Tid og tage din Kone og Gusta med. Du har ikke 
behov at holde nogen Valgtale eller udlægge det poli- 
tiske for os, for det forstaar vi Stakøboere os alligevel 
ikke noget paa. Du kan barestens træde frem, naar 
vi alle er samlede, og sige: »Jeg er kommen herover 
i Dag for at give mit Minde til, at Mortens Søn og 
min Datter bliver Mand og Kone.« Og saa staar jeg 
frem og siger: >Ja værsgod allesammen, og gaa med 
over, saa drikker vi Jaord med det samme.« Men 
skulde det nu være, at du beslutter dig til det, maa 
du gerne aventere os om det en Times Tid i Forvejen. 

Du kan jo sende Flaget til Tops her ude i Haven. 
Det kan vi saa rart se ovre fra vore Stuevinduer, og 
saa veed vi, at det betyder et Par Boller Punch for 
os gamle i Aften og Fryd og Glæde for de unge.« 

Morten gik. Ristoft fulgte ham ikke til Dørs; 
men to Timer efter gik Flaget til Vejrs paa den hvide 
Flagstang ovre i Strandskovgaards Have. 

Og to Dage efter stævnede seks og tresindstyve 
Stakøboere i otte Baade ind til Købstaden med » Kon- 
gen «s Baad i Spidsen. Alle seks og tres stemte som 
ellers paa deres gamle Rigsdagsmand, 6g Klokken fire 
om Eftermiddagen forkyndte Valgbestyrelsens Formand 
fra Tribunen, at Proprietær Ristoft til Strandskovgaard 
var genvalgt til Kredsens Folketingsmand. Han havde 
59 Stemmer flere end sin Modkandidat Povl Madsen. 

